
ARGUMENTUM. 

In ea quae dicitur humani generis vita, certas quas- 

dam reperias setates, quibus homines plerique nihil 

pro certo habeant quod non studiose consideraverint , 

et veras rerum omnium causas cognoscere summa ope 

nitantur. Tunc, cunctis naturae arcanis diligenter inda- 

gatis, ac prodigiis, quse finxerat mirataque fuerat ve- 

lustas, accurate exploratis, qiiaecunque fiunt in coelo 

et in terra , ea immotis sub legibus teneri , unoque et 

eodem tractu procedere intelligunt. Innumera numina, 

quae priores excogitaverant, et quorum cuique proprium 

munus propriamque sedem tribuerant, ea, ut solis, sic 

rationis dilucescente fulgore, fallacibus similia somniis, 

evanescunt, ac, per immensa coeli spatia, a tot diis 

quondam celebrata, unus quaeritur, nec semper repe- 

ritur deus*. Prseterea, dum de civili communitate dis- 

serunt, dum jura, quibus inter se conjunguntur cives, 

in disceptationem vocant, dum humana non secus ac 

divina secum volvunt, ut nullos deos, sic nullos prin- 

cipes, nisi quos forte rationis sacraverit auctoritas, le- 

gitimos existimanl. Quid plura ? Illa omnium abstrusa- 

rum ac reconditarum rerum indagatrice, omnium 



1 «Le silence ^ternel de ces espaces infinis m^effraie.» (Pascal, 
Pensees^ edit. Havet., p. 358.) 

F. * 

vulgarium ac tritarum opinionum contemptrice , phi- 
losophia, magis magisque in dies grassante, et sibi 
quse ad naturam et quae ad rempublicam, quae ad reli- 
gionem et quae ad historiam pertinent vindicante, ho- 
mines paulatim exuunt veteres sensus, ac totius vitae 
summam, rerumque universitatem longe aliter atque 
antea animo et cogitatione comprehendunt. 

Vulgi opinionibus sic emendatis et ad rectae rationis 
normam revocatis, de poetis quid fieri potest, qui se- 
verioribus artibus vera tractanda semper reliquerunt, 
etsua carmina fictis intexere solenne habuerunt? Utrum 
recentia eademque vera contemnent, falsaque et obso- 
leta carminibus persequenlur; an nova sibi assument, 
quae in operibus novi generis evolvant, philosophorum- 
que induent personas, imbutos philosophicis institutis 
animos ad se tracturi? Inter philosophica, quae potissi- 
mum usurpabunt, ut legentes non solum doceant, sed 
etiam moveantac delectent? Quid pulchri, verbi gra- 
tia, et poetico quasi sono accommodati in sloica disci- 
plina invenient? Quid in ea a veteribus poetis jam antea 
fuit invenlum? Qui, inter romanos vates , Zenonis fon- 
tem primoribus attigerunt labris? Qui fecundis ejusdem 
in aquis se totos proluerunt? Et quem exitum his et 
illis res habuit? Haec omnia mihi cogitanti de poetis 
latinis stoicissantibus (ut verbo utar apud Lipsium usi- 
tatissimo *) inquirenda occurrerunt, nec minori visa 
sunt studio digna quam res ipsa ad quam ab initio spec- 
taveram, ita ut non solum quid philosophia quaedam 

' Just. Lipsius, ManuducHo ad stoicam philosophiu/n^ passim* 

apud quosdam valuerit poetas, sed etiam quid philoso- 
phia quaelibet apud quoshbet poetas valeat decernere 
conatus fuerim. 

Hanc qusBStionem non intempestive a me institutam 
arbitrabitur, ut spero, quisquis secum reputaverit quot 
quantique hujus nostrse setatis exstiterint auctores, qui, 
sive in poematis, sive in fabulosis narrationibus soluta 
oratione scriptis , de sacris dogmatibus et de publicis 
rebus disputaverint ; atque operae pretium existimabit, 
proposito poetarum stoicorum exemplo, mecum quae- 
rere utrum dissentiant an consentiant poesis et philo- 
sophia , quibusque sub conditionibus sibi invicem esse 
adjumento et amice conspirare possint. 

CAPUT I. 

IN QUO DISCREPENT POESIS ET PHILOSOPHIA. 

Harum doctrinarum el artium, quae sunt homine 
ingenuo dignae, vim et naturam considerantibus aut 
perpaucae aut nullae magis inter se discordare ac repu- 
gnare videntur quam poesis et philosophia. Quarum 
una sensibus et ea quam philosophi vim imaginativam 
appellant, alterai intelligentia et ratiocinatione pluri- 
mum valet; ita ut illa, pulchra dulciaque simul opera 
fingendo, incredibili quadam jucunditate afficiat ani- 
mos, haec autem, veritates adhuc inauditas reperiendo, 
aut dispersas connectendo, insigne quoddam lumen 
mentibus praeferat. Poeta suo munere sic fungetur, si 
singulas arguraenti cujusdam partes dissipatas ac disso- 
lutas inter se devinxerit atque unam ad formam reduxe- 
rit, non deficiente generoso illo animi impetu et divino 
illo quasi furore, sine quo poema quodvis, sicut corpus 
anima carens, friget et exstinguitur. Philosophus con- 
tra ea tantum lege erit omni laude cumulatus, ut rei, 
ad quam fuerit intentus, sejungat et abstrahat proprie- 
tates, atque has gerieratim digcstas perite condat et 

componat : quo in labore ingenii acies potius quam animi 
incitatio requiritur. Indefitut poetae verba, ad concre- 
tas et singulas quasque res depingendas atque ad animos 
percutiendos comparata, vividis distinguantur imagi- 
nibus et rapido motu contorqueantur ; at contra phi- 
losophantis sermo, ad abstracta eademque universa 
exprimenda aptus , speciosa vocabula luminaque omnia 
orationis vitet, nec significantibus verbis unquam ad- 
mirationem poscat, significatis rebus reservandam. 

Quamobrem ingeniosissimo viro, sed in philosophia 
forsitan parum diUgenti, Horatio Flacco, assentiri no- 
lim, de phiiosophis detrahenti sane ahquid, dum ma- 
joribus laudibus poetas , Homerumque praesertim, am- 
pHficat : 

Qai quid sit palchrum, quid turpe, quid utile, quid non, 
Plenius et melius Ghrysippo et Crantore dicit *. 

Cum Homerus mihi proponit ante oculos Ulyssem 
ceram auribus obdentem, ne Sirenum voces Hbentius 
audiat et earum scopuHs turpiter adhaerescat; aut cum 
tempestate colluctantem , adversis undis immersabi- 
lem, ut nidulum illum, saxuHs impositum, Ithacam 
sciHcet suam, longos post annos, revisat, atque ut 
castam uxorem , carum fiHum, venerandum patrem, 
sacrosque lares tandem amplectatur ; tum non possum 
quin talem hanc fortitudinem et temperantiam mirer 
exclamemque : egregium virum ! o dignam ac vere 
pulchram agendi rationem ! 

^ EOTsX.EpisL^ I, 2, V. 3. 



A me autem hoc, quodcunque est, admirante et 
pulchrum dicente, si quis forte quid sit pulchrum, ge- 
neratim consideratum , qusereret, non illico certe quid 
quaerenti responderem haberem, nec ipsum Homerum 
credo fuisse habiturum. Aliud est enim singularem ^ 

quamdam rem, omnes ejus partes ordine persequendo 
et recensendo, minutatim describere; aliud, ejusdem 
rei naturam, propriam simul ac communem, brevibus 
verbis iisdemque dilucidis definire : illud poetae, hoc 
philosophi est. 

Itaque Socratem, illum philosophiae magistrum et 
antistitem, apud Xenophontem et Platonem legimus, 
quaecumque res consideranda proposita fuisset, ejus 
vim ac naturam a colloquentibus definiri jubere aut 
ipsum eam definire solitum^ Quis est quem fugiat 
Platonis dialogos (ut de celebrioribus solum loquar), 
qui Convivium, Hippias major, Phcedrus, Gorgias, 
Theetetes inscribuntur, in amore, pulchritudine, elo- 
quentia et scientia definiendis tantum non unice ver- 
sari? In quibus quot sophistas induxit nobilis ille philo- 
sophus, qui, ingenio oratorio aut poetico magis quam 
philosophico praediti, Socratis disserendi rationi vix 
sese fingunt et accommodant; dum illi, pulchro aut 
etiam sola pulchri specie delectati, de re unaquaque 
longa, futilia et aliquando inepta clamitant,hic autem, 
ut hominem decet sapientem et unica discendi cupi- 
ditate incensum , accurate perquirit quid res quaeque 
habeat, et quod hsec vere est ab eo quod mentitur dili- 
genter secernit. Cum homines in Convivio jocose illu- 
dit Plato, de pulchris versibus, de pulchris orationi- 

buSy de palchris tabulis et signis tam multa loqQentes, 
nec unqnam quid sit pulchrum exquirentes, omnibus 
fere poetis indicit bellum , quippe qui ad pulchra car- 
mina condenda magis quam ad reddendam carminum 
ipsorum pulchriludinis rationem idonei semper fue- 
rint. Multi eorum sunt qui, de pulchro interrogati, non 
valerent discemere pulchrum quoddam singulare a 
pulchro in universum sumpto,et, sicut Hippias, for- 
tasse responderent, pulchrum illud de quo pbilosophi 
disputant, pulchram esse puellam, aliaque non minus 
insulsa effutirent. 

Poesis et philosophia, duobus diversis ducibus, hinc 
sensu, illinc ratione, progredientes, atque in partes 
contrarias tendentes, ea quae ad religionem et ad mores 
spectantcontrario quodam modo concepere. Igitur prior 
deos sibi finxit non multum dispares hominibus qui 
anle oculos obversantur, vitiis non secus ac virtutibus 
abundantes et omnibus indulgentes voluptatibus ; pos- 
terior vero deum habuit intellectum illum incorpora- 
lem, semetipsum intelligentem , aut summum illud 
Bonum, quo alia bona sunt et quod nemo unquam 
vidit, nisi homo introrsus oculatus, ut noster ait Au- 
gustinus, et invisibiliter videns. 

Cum tantum has inter disciplinas disconveniat, mi- 
rari desinamus cur tantae inter homines qui eas colue- 
runt exarserint simultates. Non homines, sed rerum 
natura in culpa est. Colophonius Xenophanes jam Ho- 
merum reprehendebat quod diis humanos tribuisset 
sensus, egregieque dicebat boves aut leones, pingere si 
callerent, diis cornua aut jubas esse daturos. Non mi- 

nori in poetas adhibita severitate, Pytjiagoras , Homeri 
ejusdem Hesiodique aniraas se in inferis vidisse affir- 
mabat, pro furtis adulteriisque , quae falso numinibus 
adscripserant, acerbissima persolventes gupplicia. Haeo. 
eadem multaque alia^^surama cum gravitate et elo- ** 
quentia, Piato Homero t^bjiciebat, tum maxime quod 
res hujus, mundi imitabatur ad idearum imitationem 
jam effictas, ita ut divinis ab illis exemplaribus quam 
longissime ejus opera abessent, tum quod omnia hu- 
mana divinaque miscebat^cunctaque mortalium flagi- 
tia et facinora numinis alicujus auctoritate et exemplo 
confirmabat. Quid dicam de duobus scriptoribus inter 
nostros celeberrimis iisdemque philosophis praestan- 
tissimis, Bossuetio scilicet et Pascah'o, quorum unus 
nescio quid inane reperiebat in poesi, alter autem eam 
definiendo declarabat inanem esse verborum sonitum, 
quem mirari hominibus libitum fuerat ? 



CAPUT H. 

IN QUO POESIS ET PmLOSOPHIA CONVENUNT. 

Quamvis nihil poesi tam inimicum quam philosophia 
videatur, ne credamus tamen inter eas capitalia exsis- 
tere odia, quae nunquam exstingui aut sedari possint. 
Persaepe dictum est a veteribus philosophis , nec de- 
fuere recentes qui hanc quoque profiterentur senten- 
tiam, non quidquam pulchrum esse, nisi idem sit ve- 
rum. Qiiod quomodo jure dici aut cogitari queat non 
video, si tanta sit quanta vulgo creditur repugnantia 

inter artem , quae nihil habet antiquius quam pulchra 
effingere dicendo, et scientiam, quae vera perquu^enda 
cogitando sibi proponit. 

Plato, qui maledico dente saepe carpit poetas, eis 
pulchri speciem, in animo insidentem, exprimendam 
modis ac numeris assignat. Quo auctore, infimi non 
solum poetae, sed etiam hominis est, tantummodo 
pulchra admirari corpora. Pulchras animas, pulchra 
facinora , pulchra instituta ac praecepta studio amplecti 
jam ahquid habet nobilius eLexcelsius. Sed eam pulchri 
forraam, quae neque ocuhs, neque auribus percipi po- 
test, et qua nihil pulchrius quisquam unquam invehit 
aut excogitavit, incredibiH quodam amore persequi 
debemus eique loto animo adhaerescere. Cum haec 
pulchri forma ac quasi facies, non solum sit cognita, 
sed etiam dilecta, et tantos amores excitet sui, quid 
est cur tantum a philosophis, verum a falso dijudican- 
tibus, definiatur, nec describatur quoque a vatibus qui 
generosos animi motus verbis efferre solent? Ita, cum 
philosophis et poetis idem fere sit propositum , non 
tantum inter eos, quantum perhibetur, disconvenit. 

Dicet fortasse quispiam carmina , his de rebus con- 
dita, ideo pulchra non fore, quia, tametsi paucis ho- 
minibus emunctae naris et reconditae doctrinae proba- 
rentur, ea vulgus iniquo acciperet animo, quippe quae 
in ejus inteUigentiam vix caderent. At pulchrum majus 
est et subHmius quam ut arbitrio stoHdae multitudinis 
sit obnoxium; quodque de honesto dicit TuHius* id 

< De Officiis , II , c. &. 

de pulchro quoque libenter praedicaverim, nempe hoc, 
etiamsi a nuUo laudetur, natura esse laudabile. Nisi 
forte liber quisque ex numero potius quam ex pruden- 
tia lectorum aestimandus est, ac scriptor qui vulgari 
sermone et fabulis ineptis ineptum vulgus moratur, est 
cum Pascalio Bossuetioque , intelligendi et dicendi 
gravissimis aucloribus et magistris, comparandus. Si 
homines omnino rudes et ne primis quidem artium 
elementis imbuti, non.ea semper moventur pulchritu- 
dine, quae ex colorum, sonorum formarumque conve- 
nientia conflatur, quanto minus pulchritudine ea, quae 
ex idearum concordia et consensu in unum coeuntium 
nascitur, affici possunt! Sed hujus generis pulchritudo 
non est ideo neganda, quia vulgo non agnoscitur, ut 
parvi non sunt sestimanda ea quae mathematici profi- 
tentur theoremata, quod homines plerosque latent, 
qui ea in obscuritate rerum et esr recondita in disci- 
pHna non versantur. 

Quod si nuUum aliud haberem argumentum, cur 
philosophorum instituta poeticis ornamentis non re- 
pugnare arbitrarer, eo vel solo essem contentus, quod 
de rebus rusticis, quibus paucae tenuiores sunt, tam 
luculenti versus a VirgiHo fuerunt scripti , et quod ars 
poetica, cujus praecepta sicca paulum et arida haben- 
tur, tam feliciter a Flacco Bolaeoque fuit.tractata. Cum 
haec, qualiacunque sunt, de quibus loquor, non steri- 
lem poetis praebuerint materiam , quamvis non ita late 
pateant, neque ad commovendos animos magnopere sint 
idonea, quid de sublimibus ilUs decretis ac praeceplis 
existimandum est quae cum ad Deum ejusque provi- 

rlcnliam, tum ad homiiicm ejusquc oiTicia pertineut, 
(il(\ux pra^scntcm hanc vitam, vitamque illam futu* 
ram complcctuntur? Rebus tam magni momenti, in 
quibus nostra sors omnis vertitur, semel propositis, 
nulia tcrrcna et caduca res est quse nobis non videatur 
omnino pucriHs et irridenda. Rerum sublimitate elati, 
ad quamdam loqucndi divinitatem evehimur, et nobi- 
Ics sentcntias, nobilibus, ut decet, imaginibus ornatas, 
profundimus. Qui philosophus modo fuerat, is impru- 
dcns orator aut poeta evadit. 

(Jfuotics cnim, cum apud veteres, tum apud recen- 
tr;s, scrrptorum sinc controversia maximorum eloquen- 
tijc, ut matcrics qua^dam, quam tractaret et in qua 
versarctur, subjecta fuit philosophia! Memorare salis 
sit, apud Gr»cos, Platonem illum cujus tanta fuit in 
diccndo copia, gravitas et ampHtudo, ut non inepte dic- 
tum fucrit Jovcm, si groece locuturus esset, ita locutu- 
rum; atque, apud Romanos, Marcum TuHium, qui, non 
tantum forense diccndi, sed etiam umbratile disputandi 
gcnus sccutus cst, et de officiis aut de natura deorum 
ca scripsil quibus optimse ipsius orationes nequaquam 
sint anteponcnda}. Mihi autem celeberrimos nostros 
scriptores mcmoria repetenti nuHi prope occurrunt 
clariorcs quam qui de hominum vita, de moribus, de 
Deo, dc omnibus tandem qua) continet et amplectitur 
philosophia, disscruerunt. Quis sententiis crebrior ima- 
ginibusque iHustrior quam Montanus et PascaHus, si 
fortc necesse sit mentes excilare et in animis quosdam 
relinqucre aculeos? Quis Fenelonem suavitate ea, qua 
animos perfundit lcgentinm, vel Bossuetium vivido im- 

petu, quo eos perfringit, aut superare aut aequare po- 
test? Recentiores etiam auctores, unus, in opere de 
pueris instituendis scripto , cui nomen esjt -^milius , al- 
ter, in libris de christianae religionis ingenio composi- 
tis, incredibile est quam prope, philosophica cum 
tractarent argumenta, ad poetarum dicendi genus ac- 
cesserint. 

Cum tot tantique viri, in operibus soluta oratione 
scriptis, philosophorum praecepta et instituta non ora- 
torio solum, sed pene poetico fulgore illustraverint, 
quid esset cur ipsi poetae talem hanc non sibi assume- 
rent materiam in qua diligenter elaborarent? 

Homini, non ex tritis obsoletisque opinionibus, sed 
ex rerum veritate rectaque ratione, humana opera con- 
sideranti, quid poemati tam cognatum quam systema 
philosophiae videatur? Si non injuria praeclarus scrip-, 
tor, idemque mathematicus praeclarior, dixit*, non 
minori opus fuisse Archimedi ingenii ubertate quam 
ipsi Homero , quanto rectius de Platone aut de Leib- 
nizio id quoque dicendum est, qui, omnibus humanis 
divinisque rebus cogitatione comprehensis , earum cui- 
que proprium locum adscripserunt, et intellectu Deum 
illum persecuti sunt, qui summus artifex summusque 
geometra egregie est appellatus. Itaque non pauci poetae 
philosophicis e fontibus hauserunt praecepta quae suis 
in carminibus per quosdam quasi rivos diffunderent , 
non Platonem modo et Aristotelem secuti duces, sed hos 
etiam quos Tullius minutos et plebeios vocat philoso- 

1 D'AIembert. 

phos. Si qua a Platone mutuatus est Virgilius quae non 
pai vum carminibns afferuntornamentu|ii,quanloplura, 
nec minus feliciler, ab Epicuro suo sumpsit Lucre-, 
tius , qui totam pene ejus disciplinam splendidis poe- 
seos luminibus distinguere conatus est! Si quis car- 
mina quae his nostris in temporibus in lucem edita 
fuerunt recensuerit, ea aliis pulchriora et exquisitiora 
fortasse judicabit, quae, reconditis ex artibus orta, 
philosophico quasi succo turgent. Ne nostrorum aequa- 
lium nomina latino in opusculo, contra morem, inter- 
jiciam , aut longo verborum circuitu subridicule decla- 
rem, itiihi duos tantum illustrissimos GermaniaB et 
Britanniae poetas proferre liceat, quorum unum exi- 
mia fabula qux Faustus inscribitur, alterum opera ple- 
raque,deProvidentia dubitantes significant, etgallorum 
poetarum nostrae aetatis principem, qui nunc eadem 
de re luculenter similem expressit dubitationem , nunc 
ad aliam fideique christianorum propiorem conversus 
est sententiam. 

Egregius hujusce aevi philosophus, morte nuper prae- * 
replus, dicere solebat^ non modo quae ad hominum 
sortem seu praesentem, seu futuram pertinent, ea 
poesi non repugnare, sed hanc solam vere poesim esse 
nominandam , quae talia tractaret, ideoque philosophum 
et poetam, diversum aliquando per iter, eodem tamen 
tendere, ac socialiter mutuam sibi navare operam. Cui 
hac de re libenter assenserim. Quo enim hominum 
genus in melius mutatur, el incorporalia corporalibus 



* Jouflfroy, Melavges philos, — De la destinee humciiftj^ t^ 

saepius anteponit, eo magis vates pulchritudine delec- 
latur ea quae in moribus consistit et quae non videtur 
oculis, mente tamen concipitur, vanamque istam pul- 
chri speciem dedignatur quam corpora prae se ferunt. 
Horaerus, ait philosophus inter recentes nobilissimus^ 
tantam viro, quem nobis magna vult esse in admira- 
tione, tribuendo velocitatem, non sensit se illum ea 
virtute exornavisse, qua cum equis venaticisque ca- 
nibus vix certaret. Quid plura? Cum Pindarus tanti 
faceret corporis vires et agilitatem, ut prae illis omnia 
sordere et nullo in numero esse ei viderentur, noster 
contra Ludovicus Magnus poetae cuidam graviter suc- 
censuisse dicitur, quod inter tot alias dotes quibus 
se praeditum et instructum putabat, nuUam iste magis 
laudandam, quam nandi artem repererat. Quis e cla- 
rissimis aetatis nostrae vatibus, hominum jura, popu- 
lorum utilitatem, et scientiae augmenta omitteret, ut 
nescio quos athletas, in triviis decertare solitos, sibi 
sumeret celebrandos? 



CAPUT III. 

QUIBUS TEMPORIBUS QUIBUSQUE SUB CONDITIONIBUS POESIS 
ET PmLOSOPHIA GONSOGIARI ET GOALESGERE POSSINT. 

Ut caeteris artibus ingenuis, sic illi quam poesim no- 
minamus, ea quae mens vere cogitat , et quibus vere mo- 
vetur animus, sincere vivide^ue exprimenda sunt. Pul- 

) * Mata|br|Dche. — RccL de la verite, — Pr6face. 

chrum poema hac tantum lege condi potest, ut verbis 
res subjiciantur, sine quibus clarissima orationis orna- 
menta, sicut splendidae yestes, quibus aut nullum aut 
falsum supppnitur corpns, inania sunt et perridicula. 
Quemadmodum egregie a Marco Tullio animadversum 
est, res verba rapiunt, eque rebus plane cognitis et 
. perspectis efflorescit et redundat oratio. Itaque quoties- 
cunque scriptores de ratione scribendi magis quam de 
rebus scriptis incipiuntessesolliciti, toties litterae dilabi 
ac concidere solent. Id Bolaeum nostrum non fugiebat, 
cum sale multo ineptos defricaret poetas, qui, Iridis 
amore capti, quotidie bene poti et bene pransi trans- 
lative moriebantur. Quid est cur Homerus ita Deos 
effingat, ut eos vivere et spirare credas, atque eos ita 
inducat seu loquentes, seu agentes, ut eorum verba 
audire , eorum facta videre tibi videaris , nisi quia prae- 
clarus ille vir quae de diis narrat ipse vera esse arbi- 
tratur? — Cur maximus ille medii aevi poeta, qui non 
injuria alter habetur et dicitur Homerus, dira infe- 
rorum supplicia , atque aelernos damnatorum dolores 
horribilem in modum depinxit, nisi quod non solum 
inferis adhibebat fidem, sed etiam eos pertimescebat 
atque horrebat? Rudis et incompositus aUquando, sed 
sublimis tamen et grandiloquus vates, qui ad summum 
gloriae fastigium brilannicam evexit tragoediam, cum 
infauslas istas sagas, noctu, deserto etdeformi in loco, 
saltantes, interruptasque voces emittentes, describit et 
subjicit sub oculos, nonne ideo auditores terret, quia 
ipse terretur ? 

Cum vero philosophi, nec Jovis grande superciliumj. 

quo moventur cuncla, nec rubentem fulmine dextram 
timentes, hunc fleum, coacervatis ratipnibus, de solio 
dejecerunt; cum pueri et anus Cerberum et inferos 
jara metuere desierunt; cum^rrenda quondam saga ' 
mansuevit, puellisque ad credendum segnibus eventura 
medio in foro pronuntiare , et duobus assibus vendere 
vaticinia coepit; tum obsoletas istas fabulas resuqaere" ^ 
ac versibus retractare, aliquid haberet ita fictum et - 
simulatum, ut nihil magis falsum aut frigidum, meo 
quidem judicio, posset excogitari. Tunc volo poeta, ut 
semper, quae sentit et cogitat, quae amat vel odit, sine 
fuco exprimat et enuntiet. Hoc mihi, Bolaei nostri pace, 
dixisse liceat : rebus quibus nullus est in mentibus lo- 
cus , iis nuUus in versibus esse debet. Satis diu Tem- 
pus horologium gessit, Themisque manibus aequam 
libravit lancem; hanc tandem excidere sinat, ipsaque 
valeat. Satis diu Neptunus, ambabus inflatis buccis, 
increpuit fluctus, squalidusque Charon in unda Stygia 
navigavit: emeritis tandem stipendiis, ahas sedes pe- 
tant. 

Viro natura generoso, et cui pectus est honesto in- 
coctum, justitia vel nuda, et sine istius modi insigni- 
bus, satis erit veneranda. Qui aliquando celsa de rupe 
immensum mare prospexit, secum reputans omnes 
pugnas ejus in fluctibus debellatas , urbesque in littori- 
bus dirutas vicissim et aedificatas; qui in vitae mortisque 
arcana nonnunquam menlis aciem retorsit, et unde 
ipse veniat, quis sit, quo eat, sollicite perquisivit; is 
vestros istos aniles deos, quasi nervis aUenis sese mo- 
ventes, admirabile est quantum fastidiat et adsperne* 

F. « 

tur. Si quis, in infinita rerum natura, quarum medium 
est ubique, ut ait Pascalius, circuitus riusquam , semet- 
ipsum, velut arenulam quamdam, s^onte considera- 
verit, quam brevi ventorum flatus sit ablaturus; is in se 
uberiorem reperiet nobilium carminum fontem quam 
qui nunquam sine duce ausus est progredi et semper 
priorum vestigia adoravit. 

Quid ad me numina nec a lectoribus, nec ab ipso 
poeta pro veris habita, quae Statius et Silius in suis 
poematis induxerunt? Quanto rectius, qui miseram et 
lamentandam, stalim ab ortu, hominis conditionem 
his versibus eloquenter deflet et conqueritur : 

Tum porro paer, ut ssevis projectas ab undis 
Navita, nudus humi jacet, infans, indigus omni 
Vitali auxilio, cum primum in luminis oras 
Nixibus ex alvo matris natura profudit; 
Yagituque locum lugubri complet, ut aequum est, 
Gui tantum in vita restet transire malorum V 

Illa carmina non sunt ea quae semel pulchra visa 
fuerint, saeculoque tantum uni placuerint, sequen- 
tibus aetatibus despicienda. Eorum manet semperque 
manebit vivax pulchritudo , quippe quae veros aeter- 
nosque animi sensus mirabili quodam modo expres- 
seririt. 

Dum pravus deorum cultus aliquam apud gentem 
vigebit et a sapientibus aegre tolerabitur, haec admira- 
tionem et plausus hominum movebunt : 

* Lucret. De nat. rer.^ I. V, v. 213. 

Humana ante oculos cum foede vita jaceret 
In terris, oppressa gravi sub relligione, 
Qnx caput e coeli regionibus ostendebat 
Horribili super aspectu mortalibns instans * 



Homini eo tempore viventi , quo ratio plurimas di- 
judicat res, serius ocius erit decernendum quae philo- 
sophia videatur verissima. Ut quondam fuisset reli- 
gioni 5 sic tum philosophorum familiae erit adscribendus. 
Qua disciplina semel accepta, ut, non sokim vitam 
suam, sed etiam civitatis mores ad hanc quasi normam 
dirigere conetur, quomodo poterit, si quid scribere et 
componere tentabit, opiniones quas verissimas arbitra- 
bitur, sensusque quos habebit carissimos alta sub 
mente retinere , et vana de diis , more vulgi , nauseando 
effutire? Quod si faceret, pretiosiorem sibi servaret 
sui partem, vilioremque in medium proferret. Itaque, 
quoties philosophica , utita dicam,8etas inciderit, to- 
ties poeta, simodo nobilissimarum aetatis suae curarum 
fuerit particeps, philosophiamque ahquam amplexus 
fuerit, versibus philosophica exponet praecepta; sin 
aliter, animo dum reluctabitur , ingenii sui quasi ner- 
vos ehdet. 

Ne quis forte sibi cogitatione effingat a me angustio- 
ribus terminis poetas circumscribi , eisque id imponi 
munus, ut prohibeant, semper de futura loquendo, 
quominus de praesente vita fruamur, dicam id quod 
res habet et quod sentio. Homo sic a natura fuit cons- 

* Lucret. De nat. rer.^ 1. 1, v. 63. 

titutus el comparalus , ut humana potius quam divina 
curaret : nec injuria. Hoc enim interverso ordine , 
homo semper a^lerna prospiciens, eorumque amore 
ardentissime flagrans , flocci penderet caduca ; artes- 
que et scientias, qu» ad usum vitae spectant, et omnem 
civilem cultum languescere et torpescere sineret. Quod 
universo hominum generi, id poetis quoque evenire 
solet : aHquando divina , saepius humana carminibus 
prosequuntur. Id tantummodo est animadvertendum , 
quBB de divinis loquuntur, ea nunc religiosis, nunc 
philosophicis e fontibus vulgo hauriri. Humana autem 
omnibus temporibus, ad narrandum, utaiunt, non ad 
probandum , et omni philosophica remota ratione , 
tractari queunt; ita tamen ut, si rebus iisdem philo- 
sophia accesserit, reconditioris doctrinae et exquisitio- 
ris ingenii fortasse condatur opus. Quis dubitet quin 
Boteus, si, amolo ludo, philosophicum in modum, de 
vila et moribus inquisivisset, in rei cujusque viscera 
altius penetraturus, et majoris pretii scripta relicturus 
fuisset? Fingamus, noslri auctoris loco de homine 
tractantis , Pascalium eamdem sibi sumere materiam , 
et erumpere subilo ac nostrum unumquemque in- 
crepare , ut quae sint in nobis contraria et pugnantia 
patefaciat , nedum circa rem , delectationis causa , 
suaviter ludat et nugetur. Quantum prae divinis ilhs et 
tragicis vel lepidissimi frigerent et sorderent joci ! 

Si quis paulo trisliora philosophorum instituta car- 
minum lepore laetificare volet, ei multa erunt cavenda. 
Saepe fit enim ut personae, quas poela format et in suis 
inducit operibus, nihil habeant veri et humanae naturae 

accommodati. His aliquando tribuit magnifica et signi- 
ficantia verba, claras vibrantesque sententias, quibus 
nihil, si singula consideraveris, existimabis pulchrius; 
sed non erat his locus. Quse sic , magno hiatu , profe- 
runtur, ea nec personam, nec tempus, nec locum 
plerumque decent, et ne omnes ejusdem operis partes 
congruant et unam ad formam reducantur saepissime 
efficiunt. Quemadmodum impediunt ne poema sit 
unum , ita (quod verius est quam verisimihus) ne 
idem sit varium graviter obstant. Cum enim creber 
sententiis sermo omnium ex ore indistincte profluat, 
mediocriter etiam attentis clarius et manifestius apparet 
personas omnes , unius hominis , poetae videlicet , par- 
tes agere. 

Sunt qui, ubi nonnulia nitent in poemate, ea sus- 
piciant et admirentur, nec ita offendantur si opus ex 
partibus male cohaerentibus sibique repugnantibur 
compositum fuerit. Vicini nostri Germani, si quid forte 
in scena fuerit actum , quod nuUo modo cum reliqua 
fabula conveniat, et sit tamen, ut fit, eo splendidius 
quo magis absonum, hoc non solum non reprehendunt , 
sed pulcherrimum idem esse et nescio quid fidibus 
dignurii habere, magna commoti admiratione, certa- 
tim exclamant. Nos , ut in mulierum sic in poematum 
ornamentis, rerum convenientiam dominari volumus; 
nec magis ambitiosam humili in sermone patimur 
intejici sententiam, quam torque gemmato ornari puel- 
lam permodestis indutam vestibus. Sicut Flaccus ille, 
cujus itaprudens et sincerum semper fuit judicium, 
existimamus nihil aut parum ab eo effici qui ponere 

totum nesciat. Porro, nihil est quod ab hoc proposito 
tantum revocet et deducat poetas quam si eis sit so- 
lenne in poematis inducere personas sententiis abun- 
dantes etnon sibi convenientia loquentes: quod iis sae- 
pissime accidit scriptoribus qui ea quae ipsi sentiunt, 
alios inter homines diffundere summa ope nituntur. 

Nemo est qui non fateatur istius modi sententias 
interdum in Euripidis Voltariique tragoediis apparere , 
ita ut omnibus lectoribus fiat manifestum auctorem 
ipsum unaquaque latere sub persona , ejusque ore sua 
placita enuntiare. Si quis autem seu Senecam, seu ce- 
leberrimum illum poetam qui, novissimo finiente sae- 
culo, italiana regnavit in scena, pervolutaverit, illius 
fabulas stoicorum paradoxis inveniet refertas , quippe 
cujus personae omnes , pueri etiam ac puellae, scholam 
redoleant et perita manu torqueant enthymema; hujus 
autem scenicis in operibus sudiosos reipublicae viros 
videbit et audiet in tyrannos tam acriter debacchantes , 
qui hiscere omnino non audent, ut horum tristem et 
miseram sortem sit certe lamentaturus. 

Poeta quilibet qui philosophiae cujusdam suscepit 
patrocinium , nullam personam plerumque in scenam 
inducit, quae non arte ficta magis quam natura for- 
mata esse videatur. Theses defenditcum sermocinari 
deberet, et pro variis animi affectibus omnia evolvit 
argumentorum genera. Humana natura, ejus manibus 
subacta, aquae non dissimilis est quae, per amoenos 
agros huc atque illuc ferri solita et sinuoso trepidare 
alveo, tandem plumbeis in fistulis conclusa, per tristes 
urbis vicos uno tenore fluere docetur. 

CAPUT IV. 

DE LIBERALIBUS ARTIBUS ET PRiESERTIM DE ARTE 
POETICA QUID STOICI SENSERINT. 

Philosophorum familiae quae in summo Bono per- 
quirendo maxime versantur, etin vila hominum ordi- 
nanda moribusque formandis praecipue laborant, arbi- 
trari solent eum qui studet rebus ad illa nihil spec- 
tantibus, tempus et operam perdere, atque a recta 
omnino aberrare via. Nulla est scientia, eis si adhibe- 
tur fides , ars est nulla, quse sit propter se ipsam expe- 
tenda : disciph'na omnis moribus subjicienda est. 

Cum homines sexti decimi saeculi christianam reli- 
gionem ad pristinam severitatem revocare voluerunt 
(jure an injuria, nihil ad rem), humanioribus litteris, 
paucis ab annis restitutis , saepissime indixerunt bel- 
lum, quia hae mentes, eloquentiae et poeseos dulcedine 
illectas, ab uno et vero vitsB proposito avertere vide- 
bantur. Quid quod doctissimi Portus regalis incolae, 
iidemque rigidae innocentiae viri, cum geomelriam, 
astronomiam aliasque naturalium rerum scientias 
parvi esse momenti existimabant^ earumque cognitio- 
nem futuram ad vitam differri aequoanimo sustinebant, 
tum litteris multo etiam iniquiores, poetas, eosque 
praeclaros , aperte nominabant veneficos ? Quid quod , 
saeculo sequente, Genevensis philosophus,'qui sui tem- 
poris mores in mollitiem lapsos acriter castigavit, effe- 



minatas quoque et elumbes litteras fiiit aggressus, 
quse, ex libidinibus natse, libidines augebant? Egregius 
ille viliorum insectator , non solum opuscula ista re- 
prehendit, quse immunda et obsccena crepabant, et 
quibus eximius quisque litterarum aestimator et acer- 
rimus quisque morum propugnator pariter offende- 
bantur; sed in fabulas illas, quibus ignoverat episco- 
porum maximus , et quas longa sacraverat admiralio , 
tela ausus est dirigere. 

Quibus ex exemplis , de recentiorum historia sump- 
tis, facilius intelligetur cur apud veteres, non solum 
cynici, quibus nihil pulchrum et vere exoptandum vi- 
debalur nisi honestum, sed etiam stoici, eadem fere 
profitentes atque a cynicis tunica tantum distantes, 
poesim aliquando caeterasque artes asperioribus verbis 
tractaverint. Non est igitur quod miremur Zenonem , 
stoicae scholae conditorem , habuisse inutilem , si Dio- 
geni creditur, omnera^iberalem disciplinam (ri^vcyxvx- 
JLtov naideiav ax^ovov dnoipalvei) ; Epictetumque vi- 
vida quadam concinnitate dixisse, non hanc disciplinam 
esse humanse vitae finem proposilum, sed viam ad hunc 
munitam : ovx elq xovvo dideveg , inquit , dXkd duz 
TovTov^. Idem sentiebat Antoninus, ut ex initio ejus 
operis patet, ubi cum alia maxima, tum id praecipue 
Rustico se debere testatur, quod nec rhetorieam, nec 
poeticam unquam coluerit, nec dicendi urbanitatem et 
florem fuerit persecutus (ro dnoavfivai ^tjvoQixrigy xai ' 
noirjvixrig^ xai daveioXoyiag^). Seneca acriori, ut so- 

^ Epict.^ 1. II,c. 23. 
2 Anton,^ 1. I. 

let, impetu et ad feriendos permovendosque animos 
magis accommodato, non tamen sine libratis artifi- 
ciose sententiis: cUnum studium, inquit, vere libe- 
rale est, quod liberum facit, hoc sapientiae sublime, 
forte, magnanimum: caetera pusilla et puerilia sunt*.D 
Tum poetae et grammatici , musici et geometrae studia 
studiis boni sapientisque viri cortiparata deprimere et 
obscurare conatur: « Quaerii^ Ulysses ubi erraverit, ait, 
potius quam efficias ne nos semper erremus.... Quid 
inquiris an Penelopa impudica fuerit, an verba saeculo 
dederit... Doce me quid sit pudicitia et quantum in ea 
bonum... Doces me quomodo inter se acutae ac graves 
voces consonent... Fac potius quomodo animus secum 
meus consonet, nec consilia mea discrepent... Quid 
mihi prodest scire agellum in partes dividere , si nescio 
cum fratre dividere^?» 

Nihil aut subtilius, aut lepidius, aut etiam, mutatis 
mutandis, verius eumdem apud auctorem legi potest 
quam epistola in qua queritur, eam, quae philosophia 
fuit, factanl esse philologiam. Grammatico, ut ipse 
animadvertit , et philosopho hi Virgihani si propositi 
fuerint versus : 

Fugit irreparabile tempus. 

Optima qaaeque dies miseris mortalibus aevi 
Prima fugit, 

et alia hujuscemodi, quam, non dico contraria, sed 
diversa, et nulla ex parte congruentia nostri hi duo 

^ Sen. Ep., 88. 
2 Idem, 

homines de versibus illis et sentient et loquentur! 
Unus nihi) nisi verba, alter nihil nisi sententias cura- 
bit; ille breves et longas melietur syllabas, hic autem 
quam praecipiti rapiamur turbine cogitabit, et quo bre- 
vior sit vita, eo meliorem eam arbitrabitur esse effi- 
ciendam. 

Si forte Ciceronis De Republica libri in grammatici et 
in philosophi manus inciderint, hic omnia quse de jus- 
titia eo in opere dicta sunt miratus, ea suis ipsius mo- 
mentis ponderabit; ille vero veteribus et jam obsoletis 
verbis, reapse^ sepse, et calcey vehementer commotus, 
ad illa commentariis illuslranda sese comparabit et ac- 
cinget. Ut apis et bos eodem in prato, sic philosophus 
et grammaticus eodem in libro diversis pascuntur. Sa- 
tis autem apparet utrum sit, Seneca quidem judice, 
pabuhim salubrius alterique anteponendum. 

Quae cum senserint stoici cum de omnibus discipli- 
nis, tum praesertim de scribendi genere, mirari desi- 
namus si eorum plerique eam artem neglexerint pau- 
lulum, quam non ita magni faciebant. Inde profectum 
est istud scribendi genus acutum, subtile, sed exile, 
jejunum, subobscurum, valde abhorrens ab auribus 
vulgi, quod saepe fuit aMarco Tullio quasi ad vivum 
expressum : «Stoica haeresis nullum sequitur florem 
orationi^, neque dilatat argumentum, sed minutis in-- 
terrogatiunculis, quasi punctis, quod proposuitefficit*.» 
Itaque Porticus, prima quidem specie, videtur quod 
oratoriae et poeticae arti excogitari queat repugnantius. 

* Cic. Parad. Stoic, Proem. 

Diligenlius tamen rem consideranti minus litteris 
obfuisse quam profuisse stoicorum disciplinam mani- 
festum est. Nam litterae his fere temporibus viguerunt, 
quum antiquius quod dicerent, quam quomodo dice- 
rent, scriptores habuerunt. Atqui homines jam totos 
verbis deditos Porticus ad res revocavit, quibus non 
subjectis , verba inane quoddam sonant, quod puero- 
rum impetu magis quam virorum judicio comprobetur. 
Sic christiana reb*gio, cum pagani auctores, neglectis 
omnibus quae ad res ipsas pertinerent, de verborum 
significatione sine fine dissererent et interpretanda 
circa vocabula semper morarentur, res et sententias 
sibi sumpsit, animisque et mentibus novam per disci- 
plinam renovatis, his veluti e fontibus nova et ubera 
litterarum deduxit genera. E sublimibus enim senten- 
tiis generosisque ex affectibus, potius quam ex tenui 
verborum cura litterae oriri et emanare solent. 

Si quando stoici de poesi et eloquentia paulo libe- 
rius maledixerunt, tantorum virorum verba ad litteram 
interpretari nolim , sed ea velim mitiorem in partem , 
ut fit cum de nostris agitur, potissimum accipere. Quis 
unquam in eloquentiam sancto Paulo vehementius in- 
veclus est? Quis majoribus probris humanam sapien- 
tiam est insectatus? Nemini tamen venit in mentem, 
seu magnum illum virum, seu Patres Ecclesiae, seu 
nostrum ipsum Bossuetium, cujus in orationibus talia 
crimina saepius iterantur et resonant, cum omnis hu- 
manitatis et cultus osores, tum praesertim dicendi atque 
intelligendi artibus inimicos existimare. Omnes, idque 
non injuria, his in reprehensionibus vident, quod res 

habet, magDaoimos viros de rebus magis laboranles 
quam de verbis, et quamiis parva non omniino de- 
digoeotur, ea tamen majoribus antepooi iodigne fe- 
rentes. 

Quod igitur christianis concedimus, id stoicis con- 
cedamus censeo, maxime cum satis appareat e multis 
eorum scriptis quae vera fuerit ipsorum sententia. Se- 
neca, cujus nemo sane testimonium recusabit, non 
solum nuUum profert praeceptum , quo stoicis eloquen- 
tia interdicatur, sed eos sic jubet loqui, ut audientes ' 
virtutis studio incensos dimittant: cRapit illos, inquit, 
instigatque rerum pulchriludo, non yerborum ina- 
nium sonitus^» Haec est magna illa et divina elo- 
quentia, quae non ad dicentem, sed ad dicta convertit 
animos, et quse romanas litteras, puerili jactantia et 
ridicula vanitate afSictas ac jacentes, nisi id humanas 
superavisset vires , sola recreare et iterum suscitare po- 
tuisset. Nihil enim tum magis defait romanse eloquen- 
tiae quam sludiosa rerum cura et nobile verborum fasti- 
dium. Orator unusquisque potius sibi plausus quam 
verbis fidem aucupabatur. Unde lepidi hi Persiani ver- 
sus: 

Nilne pudet capiti dod posse pericola cano 
Pellere, quin tepidum hoc optes audire: Decebter? 
Fur es, ait Pedio. Pedius quid? Crimina rasis 
Librat in antithetis : doctas posuisse figuras 
Laudatur : bellum hoc! hoc bellum ^! 



* Sen. Ep, 408. 

2 Persius , Sat \ , v. 83. 

Non solum Seneca veram et quae philosophantes de- 
ceat eloquentiam cogitatione sibi fingit, sed plurimos, 
eosque stoicos, laudat philosophos, qui incredibili 
quodam dicendi impetu audientes boni amore inflam- 
mabant. (^Egocerte, inquit, cum Attalum audirem, 
invitia, in errores, in mala vitae perorantem, saepe 
misertus sum generis humani, et illum sublimem altio- 
remquehumano fastigio credidi.)) — Haec non sunt de 
viro frigide et jejune dicente, et suis, ut aiunt, se pun- 
gente acuminibus, sed de viro, cui non video quid de- 
fuerit, ut nostris oratoribus sacris esset conferendus*. 

Ne quis forte crediderit stoicos eloquentiam, utquae 
pro sapientia propugnet, toleravisse, poesim autem, 
ut vanam rem et nugatoriam, funditus repudiavisse , 
eumdem illumSenecam audiat praedicantem, carmina 
in se habere vim quamdam ineluctabilem qua homines 
plerique ad credendum impellantur, ita ut assensum, 
quem solis subnixa rationibus non obtinuisset senten- 
tia, eum numeris adstricta et vibrata quodammodo 
extorqueat : 

« Is minimo eget mortalis, qui minimum cupit : 
Quod vult habet, qui velle quod satis est potest. 

ccCum haec, inquit, atque ejusmodi audimus, ad 
confessionem veritatis adducimur. Illi enim quibus 
nihil satis est, admirantur, acclamant, odium pecuniae 
ipdicunt ^. 

* Vide exquisitae doctrinae opuscnlum quod inscribitur, De la morale 
pratique dans les lettres de S&n^que^ par G. Martha. Strasb. 4854. 
2 Sen. Epist. 408. 

Hoc autem a me plurimum facit^quod Seneca, hanc 
profitendo sententiam, Cleanthis ipsius auctoritate ni- 
titur, qui, non solum eximium illud composuit car- 
men, omnibus notum, sed (id quod pauci, credo, 
animadverterunt) carminum excellentiam expressit in- 
geniosa illa similitudine, quam Montanus aliique re- 
cenliores certatim retulerunt: e: Nam , ut dicebat Clean- 
thes, quemadmodum spiritus noster clariorem sonum 
reddit, cum illum tuba per longi canalis angustias 
traclum, patentiore novissime exitu effudit: sic sensus 
nostros clariores carminis arcta necessitas efTicit. Ea- 
dem negligentius audiunlur, minusque percutiunt, 
quamdiu soluta oralione dicuntur: ubi accessere nu- 
meri, et egregium sensum adstrinxere certi pedes, 
eadem illa sententia velut lacerto excussa torquetur *. » 

Non omnem igitur poesim culpaverunt sloici, sed 
eam tantummodo quae, rebus neglectis, verba consec- 
tatur; et quae, veris poetae sensibus, et opinionibus qui- 
bus mens imbuitur, praetermissis , nihil habet quod 
non sit fictum, ac fabulas pueris ipsis ridendas, millies- 
que decantatas, ambitiosis commendat versibus. Quis 
enim, si recentia veleribus componere Hcet, ferre possit 
inter nostrae aetatis homines exsistere aliquem, qui, 
libertatis, justitiae, scientiae augmentis, quibus optimus 
quisque movetur, omnino omissis, tritas jamdudum 
enuntiet sententias , et eos communes locos scribendo 
tractet quorum cura nec lectores nec ipsum auctorem 
uUo modo tangat? Quis potius ineptum et praeposterum 

< Sen.Epist 408. 

non dicat poetam, qui occupet homines flumina iter 
melius docentes, aut de reliquis Americae servis in 
libertatem vindicandis cogitantes, aut intentos ad Ita- 
liam jugum excutientem et antiqua fata repetentem, ut 
eorum ante oculos Agamemnonis domum proponat , et 
Atrea tot sceleribus coopertum , et toties scenis agita- 
tum Orestem, hosque omnes quorum nomina, diaria 
legendo, jam obliti fuimus? Sic stoicis nostris divina 
et humana quaeque quasi ex alto considerantibus nau- 
seas movere solebant isti poetae , qui centum ora lin- 
guasque totidem poscebant, ut meras exponerent nu- 
gas et historias quae jampridem exaruerant. Quos his 
versibus egregie perstrinxit Persius : 

Grande locuturi nebulas Helicone legunto, 

Si quibus aut Procnes , ant si quibus olla Thyestae 

Fervebit, saepe insulso coenanda Glyconi *. 

et alibi : 

Non equidem hoc studeo, bullatis ut mihi nugis 
Pagina tnrgescat, dare pondus idonea fumo ^. 

Quid sibi volunt, quaeso, poetae, nec sensa, nec co- 
gitata ab ipsis effutientes? In id omne conferunt stu- 
dium, ut auditores bene excipiant opus, et interdum 
decenter, bene, pulchre exclament, universique assur- 
gant. Omnia ista poemata ad ostentationem composita , 
fucato nitore spectanda, ac parum iis dissimilia quae 
noster Molerius tam acriter exagitavit, idem ille Per- 

* Persius, Sat V, v. 7. 
^ Idem^ v. 49. 

sius mirum dcpinxil in modum, et aculcatis verbis sic 
persecutus est : 

• . Ecce inter pocula quaeruot 

Romulidae saturi quid dia poemata narrent. 
Hic aliquis, cui circum humeros byacinthina laena est, 
Rancidulum quiddam balba de nare locutus, 
Phyllidas, Hypsipylas, vatum et plorabile si quid 
Eliquat, et tenero supplantat verba palato K 

Quid quod pessimi isti poetae, non solum scriBunt, 
nihil quod scribant habentes, de ingenii fama unice 
solliciti ; sed , ut auditorum certius sibi conciUent sufTra- 
gia, eorum sensibus serviunt et ad blandiendum vitiis 
totos se accommodant? Nonne hic, quum de moribus, 
tum de liberalibus artibus bene meretur, qui, talibus 
poetis omni contumelia vexatis, poesim ipsam prostra- 
tam et dignilatis immemorem nititur excitare, et ei praB- 
stantius adscribit munus? Nunquam enim quod vult id 
consequetur poesis , ut, efficta quadam divinae pulchri- 
tudinis imagine, hominum mentes juvet et permulceat, 
si , coquinariae artis facta quodammodo aemula, turpis- 
simam quamque corporis partem solum titillaverit. Ita- 
que magnam mihi movent admirationem carmina , qui- 
bus Persius perniciosas istas ineptias insectatur: 

Scilicet hsec populo pexusque toga recenti, 
Et natalitia tandem cum sardonyche albus , 
Sede leges celsa, liquido quum plasmate guttur 
Mobile colluerit, p^tranti fractus ocello^. 



* ?ers.Sat^ I, v. 30. 
^ Idem, V. 45. 

Qnae si cui paulo liberius et obscenius dicta esse vi- 
deantur, is secum reputet non foeda foede expressa, sed 
amoenis velata circumlocutionibus, legentes ad se vulgo 
allicere. 

Quoquo modo se res^iiabeat, nemo non fateatur ne- 
cesse est, stoicos, cum litterae romanae pluribus vitiis, 
iisque gravissimis, laborarent, et lenta quasi tabe con- 
sumerentur, non summa in cute, sed intimis in me- 
dullis morbi quaesivisse causas, easque sanare solis, 
quibus sanari poterant, remediis esse conatos. Certis 
inconcussisque institutis mentes informando,generosis 
ac nobilibus sensibus animos extollendo, quod , ad libe- 
rales arteset disciplinas restituendas, erat utilissimum, 
fecerunt; nam veteri hac sententia nihil verius: 

. Scribendi recte sapere est et principium et fons, 

nisi forte haec altera : — Pectus est quod disertos facit 



CAPUT V. 

DE IIS QVJE STOICIS ET POETIS STOICORUM DISCIPULIS 

NUPER FUERUNT OBJECTA. 

Stoica disciplina a multis, iisque lectissimis, scrip- 
toribus riuper exposita fuit et examinata*. Inter quos 
vir humanitatis sludiosissimus, bonorum probatorum- 

* Vide praesertim Ravaisson, Essai sur la Mitap/i» ctJristote, 4 846 ; 
Denis, Histoire des th^ories et des id^es morales dans Vantiquii^^ 
\ 856 ; Janet, Histoire de la philosophie morale et politique^ 4858. 

F. » 



A^ 



34 

que auctorum firmissimus propugnator, et molientium 
nova deterrimaque in litteris idem insectator acerri- 
mus, de hujus familiae philosophis et poetis paulo se- 
verius, ut opinor, tulit judicium*. Per talem hunc vi- 
rum nobis liceat, cur ejus sententiam non amplexi 
fuerimus enucleate dicere, et singula quae conlra stoi- 
cos attulerit diligenter expendere. 

Primum Chrysippum ilhim, quem veteres Porticus 
columen nominabant, aUosque insignes stoicos, om- 
nino insanos fuisse affirmat. Qua auctoritate, quibusve 
argumentis fretus? Auctoritate, scilicet, Marci Tullii, 
qui, cum lepidissimam pro Murena haberet orationem, 
de Catone, qui conlra Murenam steterat, vulgi risum 
movere quaerens, eum exhibuit ridiculae addictum disci- 
phnae. Sed quoties idem Marcus Tullius rhetoris, plebe- 
culse fucum facientis, non agit partes, sed, philosophi 
more, prudentissimos alloquitur viros, et verum can- 
dide studet invenire, toties stoicos maximis amplificat 
laudibus. Quin etiam, eos, in omnibus prope quae ad 
mores spectant, sequitur duces (sicut e pulcherrimo, 
quod De Officiis inscribitur, opere manifestum est), 
Panaetiique stoici hbrum vere aureum praedicat et sibi 
ad imitandum proponit exemplar. Non magis igitur in 
oratione pro Murena quid de moribus Cicero senserit , 
quam in orationibus contra Verrem quae fuerit ejus de 
diis et deabus opinio, credo esse inquirendum. 

At Chrysippus quaedam falsa et naturae repugnantia, 
si Plutarcho creditur, professus est. Quis autem fuit 

' M. Nisard , Etudes sur les poeies latins de la d^cadence. 

unquam vir sapiens qui de re aliqua non desipuerit? 
Is unus haud procul a recta aberral via , qui non pro- 
greditur longius; isque unus minime fallitur, qui mi- 
nime cogitat. Vir autem summo praeditus ingenio, si 
humana divinaque fuerit cogitatione amplexus, et om- 
nia quae senserit de omni re scibili et quibusdam aliis 
inter se componere et connectere fuerit conatus, ut 
exaedificaret quae sapientum templa serena egregie no- 
minata sunt; is certe sententiam aliquam apud omnes 
pervulgatam eamdemque veram inveniet, quae dum 
sententiis aliistam artificiose exstructis discrepet, eam- 
que repudiabit: qua enim admissa, totum corruat aedi- 
ficium. Philosophi autem qui hujusmodi opus suscepe- 
runt, ii majus quoddam fuerunt aggressi quam homines 
plerique, qui, cum diversa et secum pugnantia vulgo 
sentiant, dissipatas et contrarias inter se sententias 
nunquam nituntur conciliare. 

Si igitur insanus Chrysippus ideo est dicendus , quia 
absurda quaedam ei placuerunt, et si Cornutus quoque 
insani nomine est dignus , quia Chrysippum eumdem 
magnopere miratus fuit, non video cur insanus non 
appelletur noster Cartesius, qui animalia omni sensu 
carere, res si ulla fuit unquam absurda, arbitrabatur; 
nec cur Arnaldus, Bossuetius, Fenelo, multique alii 
illustrissimi viri non eodem habeantur in numero, 
cum tantis laudibus insanum Cartesium extulerint. 

PraBclarissimus ille Leibnitzius , quo nullus fuit aut 
doctrina abundantior aut ingenio praestantipr , non 
eadem severitate est usus qua eximius scriptor cujus 
nunc expendimus sententiam. Nam, cum omnes phi- 



36 

losophos, qui insignia aliqua in lucem ediderunt insti- 
tuta, tum maxime Chrysippum plurimi facit, ejusque 
cum placitis placita sua vult convenire. 

Illud quoque stoicis fuit objectum, quod sublimem 
quamdam honesti formam et speciem animo concepe- 
runt, quam nemo unquam factis et moribus eflSngere 
et exprimere queat. Quis autem non videt eam esse 
artis cujusque conditionem, ut primum artifex id quo 
nihil perfectius concipi possit cogitando complectatur; 
dein, non optima, sed quae sunt optimis proxima 
agendo efficiat? 

Marcus Tullius, cum praeclarum illud oratoris des- 
cripsit exemplar, apud omnes litterarum studiosos ho- 
mines jam pervulgatum , non oratorem quemdam vel 
illustMSsimum , Periclem dico aut Demosthenem, ele- 
git, quem nobis proponeret ad imitandum; sed orato- 
rem qui nunquam fuit, nunquam erit, sed concipitur 
tamen, et ad cujus cogitatam speciem unusquisque 
sese conformare debet et accommodare. Quid dicam 
de Platone , ilio omnium principe philosophorum , qui 
homini ad perfectam cumulatamque virtutem tendenti 
nihii actum putabat dum aliquid agendum superesset, 
eique rr-i/ rw Oeci ofioUaciv supremum assignabat 
fmem? Quid de ipsa christiana religione, quae, non 
hominibus, ut quod vulgo fit id faciant praecipit, sed 
quod fieri quodammodo nequit, id potissimum jubeteos 
facere? Quis est qui Christum audiens nobis mandan- 
tem ut, bonis omnibus vendilis, pauperibus eorum pre- 
tium demus, aut exclamantem : «Perfecti estote, sicut 
pater meus est perfectusi), negare audeat, eum homi- 

nibus majora quam quae possint effici, imperare; aut 
viros, talibus praeceptis imbutos, singulari quodam 
virtutis amore flagravisse, eaque juste et pie, fortiter et 
constanter fecisse ac tulisse, de quibus nulla unquam 
reticescet posteritas ? 

Non est igitur cur vituperemus stoicos atque eos 
existimemus homines stultos ac-vana somnia sibi fin- 
gentes, quod perfectum aliquem expletumque omni- 
bus numeris et partibus conceperunt, quem sapientem 
nominabant et ad quem proxime nitebantur accedere, 
cum nihil tantum ad aliquid bene faciendum conferat, 
quantum quod sit optimum in quoque genere novisse; 
et cum ipsi, quos christiana religio colit, sanctissimi 
viri, idcirco solum supra humanam sese extulerint na- 
turam, quod exemplar non imitatione assequendum, 
imitatione tamen assequi conati fuerint. 

Non solum nostrorum philosophorum instituta et 
praecepta, sed etiam facta et mores reprehenduntur; 
ita tamen ut ii duo distribuantur in genera hominum, 
quorum alteri stoice vixerint, alteri vero stoice dispu- 
taverint, et illi debitis efferantur laudibus, hi contra 
maledictis acriter lacessantur. Virtutem enim non 
secus atque arithmeticam aut geographiam docere, 
auctore quocum certamus judice, aliquid habet puerile 
omnino et irridendum. 

Longe alia, fatemur, nostra est sententia. Binas 
quibus praecipue homo constat partes, quarum una 
quid sit bonum aut malum percipit et intelligit , altera 
vero ad bonum fertur et fugit malum , ita sejunctas 
esse et separatas non credimus , ut quod prior expe- 

tendum et persequendum judicaverit, ad id expeten- 
dum et persequendum posterior hoc ipso judicio nun- 
quam moveatur, Alioqui, quid esset cur unusquisque 
paterfamilias bonis institutis imbuendos curaret libe- 
rorum animos? Quid esset cur christianus orator quis- 
que in fidelium corda sacram e cathedra spargeret 
doctrinam, et omnes omnium temporum scriptores 
eo melius audirent quo melioribus abundarent prse- 
ceptis ? 

Praeterea, nisi homo hominem virtutem docere pos- 
set, non video quomodo litteras aut artes posset do- 
cere. Non enim facilius est quae et quanta sit poematis, 
aut pictae tabulae, quam egregii facinoris pulchritudo 
explanare, et ejus amore hominum inflammare ani- 
mos; ita ut nos omnes, cum litterarum et artium, tum 
sapientiee professores o|eum et tempus perdamus, dum 
nobilibus his nostris incumbimus studiis. 

Non sic existimabat Seneca, cum Attali, Sextii, So- 
tionis aliorumque generosas adhortationes tam grato 
animo commemoraret; non sic Persius aut Antoni- 
nus, qui tanto amore suos amplectebantur magis- 
tros ; non sic ipse Tacitusqui, cum hos simplices, sine 
fuco, et vere magnos viros exsulare videret, ipsam quo- 
dammodo arbitrabatur fixsulare virlutem, «expulsis, 
inquit, insuper sapientiae professoribus , atque omni 
bona arte in exsilium acla, ne quid usquam honestum 
occurreret*.^ 

Cur autem hi philosophi a Domitiano fuerunt in 

* Tac. j^gric^ al. .2. 

exsilium acti? Quia Helvidius et Thraseas ab Aru- 
leno et Senecione in scriptis dilaudati fuerant, ut eo 
vel solo manifestum sit inter magistros et discipulos 
causam fuisse omnino communem. Itaque, tot post 
saecula, nescio quo inter tales viros discrimine facto, 
hos laudare, illos vituperare non mihi aequius videtur 
quam si quis, christianae religionis martyres orationi- 
bus extollens , religionis ejusdem doctores verbis de- 
primere velit. 

Cum noster egregius scriptor posuerit, stoicos esse 
stultos , ad inania sibi fmgenda pronos , et nihil ple- 
rumque aucupari nisi verba et voces, non est mirum 
si ex his omnibus concluserit, Persii ingenium ab iis 
fuisse depravatum corruptasque romanas litteras. Ego 
vero praeclara e Zenonis schola nec tanta mala esse pro* 
fecta , nec proficisci potuisse existimo. 

Stoica institutione, velut labe aliqua , latina poesis 
mihi certo laborare videretur, si Persii aliorumque 
stoicissantium poetarum ingenium tum sublimius ela- 
tum fuisset, cum ex arctis hujus disciplinae vinculis 
quasi evolavisset; sed id contra evenit nescio quomodo, 
ut quanto magis ingenia implicantur dogmatibus stoi- 
corum, tanto feliciori afflentur spiritu. Quis estenim 
qui non fateatur, non solum Persii, sed Senecae, Lu- 
cani et Manilii versus esse eosdem et pulcherrimos et 
maxime stoicos? Nec ut res ahter sese haberet uUo 
modo fieri potuit, quandoquidem hi poetae germani 
erant stoici , et eo vividiori rapiebantur impetu , quo 
sibi cariores exprimebant sensus. Si hominum-mores 
minus feliciter descripserunt, hoc saltera nobili de* 

boerunt porticus schote, quod dmno illo furore ali- 
quandoafflati fueront, sine quo Democritos et Plalo* 
nolunt quemqnam esse vatem, et qno olim instinctus 
Cornelius noster in scena erat regnatums. 



CAPUT VI. 

QUANTA niERlT STOICJB DISCIPUN JI PRSSTANTIA ET 

PULCmUTUDO. 

Sloica disciplina, qualem eam in philosophorum 
scriptis invenimus explicatam , nihil fere pulchrius vi- 
delur ac prsestantius. 

. Stoici contendunt res omnes, quae ante oculos vep- 
santur, inter se cohaerere et coalescere, unoque el 
eodem moveri et regi spiritu, nedum aliae ab aliis exsis- 
tant sejunctae , animabusque careant; ita ut tota haec 
rerum nalura immensum quoddam haberi queat ani- 
mal, cujus corpus sit mundus, mens autem Deus. Ex 
hac quasi universa rerum mente delibatas esse putant, 
non solum hominum belluarnmque animas, sed etiam 
vitas arborum, et quae corporis cujuslibet partes in 
unum colligunt. Sic omnia , stoicis auctoribus, ab una 
eademque divina intelligentia orta et profecta, mirum 
in modum inter se consentiunt, et pulcherrimum et 
praestantissimum cfficiunt opus. Quid enim praestanlius 
et ad movendos hominum animos magis idoneum, 

* Cic. De OraL, \, II, c. 46. Horat. Ep. ad Pis.y v. 295, 

quam infinita rerum natura? Quid autem pulchrius 
quam immensum illud corpus a Deo, tanquam a mente 
aBterna perfectaque ratione, animatum simulet rectum? 
Id enim vulgo dicitur pulchrum, in quo e multarum 
convenientia rerum ordo efficitur mirabilis, non defi- 
ciente vi quadam interna, qua totum illud aut vere 
spiret, aut spirare videatur. • 

Neminem fugit quantum Fenelo noster hanc mire- 
tur philosophiam, quam fabulosam nominat eamdem- 
que magnificam. Quin etiam animadvertit iilustrissi- 
mus ille scriptor hujus philosophiae interpretem fuisse 
Virgilium , et insignes hos affert versus , quos stoicos 
simul et platonicos esse dicit : 

Esse apibos partem divinae mentis et tiaustas 
^tbereos, dixere; denm namque ire per omnes 
Terras, tractasqne maris, coelumque profundum: 
Hinc pecudes, armenta, viros, genus omne ferarum, 
Quemque sibi tenues nascentem arcessere vitas '. 

Dum epicurei quaecunque videmus e fortuito atomo- 
rum concursu credunt esse nata, et pleraque vita om- 
nino carere ; stoici contra omnia coelesti quadam arte 
ficta esse et ab ipso Deo animari ai^bitrantur. Itaque, 
quanto inanimatis animata et inordinatis ordinata praes- 
tant, tanto epicureorum disciplinse stoicorum discipli- 
nam pulchritudine praestare censeo. 

Si quis forte existimaverit fortuna illa varia et caeca , 
de qua loquivitur epicurei, melius regi rerum univer- 
sitatem quamcerta et indissolubili Fatorum lege quam 

« Yilg. Gearg., I. IV, y. 220. 

stoici praedicant , secum reputet qnam prope accesserit 
ad Providentiam nostram fatum illud stoicum, quippe 
quod nihil agat nisi optime , et ipsa mala ad bonum 
reducat. 

Si de coelo in terram descenderimus , et si , divinis 
rebus relictis, quae de hominum vita et moribus stoici 
^senserint quaesierimus, pulchriora forsan inveniemus 
et majori etiam admiratione digna. Quis ignorat nostros 
philosophos nihii unquam hominibus accuratius praes- 
cripsisse quam ut naturae convenienter viverent, et 
hanc, de qua diximus, coelestium rerum constantiam 
imitatione persequerentur? Nam optimi, aiebant, viri 
cujusque vita artis opus habenda est. Quid enim non 
pulchrum in illo sapiente, quem sibi fingunt stoici et 
nobis ad imitandum proponunt, aut dici aut excogitari 
potest, qui adeo est prudens, ut vera afalsis nunquam 
non certissime dijudicet ; adeo fortis et temperans , ut 
nec doloribus nec voluptatibus a recta deducatqr via ; 
adeo justus et liberalis, ut non sibi soli, sed propin- 
quis, patriae, hominum generi, et toti, ut ita dicam, 
mundo se genitum sentiat? Nisi quis forte dixerit vitio 
virtutem, turpique honestum aliquando pulchritudine 
superari, et Graecos vana simiHludine fuisse deceptos, 
cum virum eumdem TiaXov yiayad-ov nominaverunt. 

Quid enim esset cur ille vir eximia quadam pul- 
chritudine non esset praeditus, cum omries animi ejus 
partes, soli rationi obedientes, jam ad ui^^am, eamque 
perfectissimam , redigerentur formam , et legi accom- 
modarentur eidem , quae sidera temperat et modera- 
tur? Quam si sequeremur ducem, universam illam 

haberemus civitatem, hominibus cum Deo commu- 
nem, in qua nemo non liber esset, nemo non juslus, 
et cujus nostrae hae civitales vanam et falsam usque ad 
hoc tempus adumbraverunt imaginem. Quam si vo- 
lumus aliquando condere, ad sempiternae illius legis 
normam leges nostrae corrigendae sunt, et colenda illa 
generis humani caritas, qua hominem unumquemque, 
non modo ut fratrem, sed ut corporis ejusdem mem- 
brum quoddam curemus et foveamus. 

Quanlum interest inter sloica illa instituta, quibus 
ad optima quaeque consequenda, et ad tuendam huma- 
nam societatem, accendimur, et epicurea ista praecepta 
quae nos a publicis deterrent rebus , et nobis suadent 
ut nescio quibus in hortulis niolliter recubantes, nos- 
que sine rivahbus amantes, vivamus, quasi haec vere 
nominanda sit vita, quam sibi soli quisque vivit, alio- 
rum oblitus ! 

Quamobrem, cum Lucretius Carus, Epicuri disci- 
plinae addictus, egregium illud fecerit poema, quod De 
natura rerum inscribitur, majus quo^dam et praestan- 
tius opus , si se vertisset ad stoicos , fortasse condidis- 
set. Quam gravi et grandiloquo dicendi genere, quam 
vividis splendidisque coloribus hanc vere artificem de- 
pinxisset naturam, quae nunquam viribus deficitetquo- 
tidie nova luminis in oras profundit anijnantia ! Quanto 
cum fulgore stoici illius sapientis imaginem, ultimae 
tradendam posteritati, aureis carminibus effinxissel, 
ac mares Romanorum animos acuisset ad antiquas vir- 
tutes renovandas et ad civitatem condendam re romaha 
Capitolioque majorem! Divinus enim ille vates; seve* 

riori tristiorique ingenio praeditus, ad Zenonis potius 
quam ad Epicuri placita explananda erat, ut opinor, 
natus. 

CAPUT VII. 

QUiE PRiEClPUA FUERINT STOICiE DISCIPLINiE VITIA. 

Hoc opusculum non ideo suscepi, ut stoicorum vir- 
tutes clariores efficerem , eorum autem tegerem vitia 
et quasi quibusdam involucris obtenderem. His de phi- 
losophis sine studio et ira scribere mihi in animo est. 
Itaque eos, rectam quidem viam plerumque secutos, 
aliquot in errores fatebor incidisse , qui de eorum insti- 
tutis aliquid, non veritatis solum, sed etiam pulchri- 
tudinis detraxerunt. 

Stoicis sapientem illum quaerentibus , qui perfectus 
esset et omnibus suis numeris expletus , venit in men- 
tem, nihil praestantius quam hominem liberum et ab 
omni cupiditate vacuum esse posse. Itaque cunctos 
animi affeclus, utpote qui liberum arbitrium plus mi- 
nusve impedirent, non temperandos soium, sed etiam 
exscindendos esse praedicaverunt. Hoc scilicet nou intel- 
lexerunt, animal unumquodque, non aliqua partium, 
ex quibus constat, excisa, sed, cunctis his partibus 
temperatis, ad absolutissimam adduci solere totius ge- 
neris formam. 

Equidem scio (id quod a clarissimo novissimi sdBCuli 
auctore in scriptis relictum est*) stoicos in iis tanium- 
modo, quae magnum animum requirerent, nempe in 

* Montesquieu. Esprit des lois^ 1. XXIV, c 40. 

contemnendis doloribus atque voluptatibus , modum 
excessisse , et ad id faciendum grassante in dies luxuria 
fuisse impulsos; nam nimiis vitiis quibus homines in- 
fecti erant, nimiae virtutes erant opponendee; et nisi mo- 
res, semel depravati, prius in contrarium deflexi fuis- 
sent, corrigi nequaquam poterant. Attamen nemo non 
fateatur necesse est nostros hos philosophos, dum im- 
moderata , nimis aita et supra humanam posita natu- 
ram appetunt, aliquid durius et grandius in se habere; 
cum autem quod affectant id se esse consecutos arbi- 
trantur, eos tum efferri insolentius, et diabolica ista, 
quam eis Pascalius objecit , inflari superbia. Inde (quia 
vultus animi, ut rectissime fuit definita, oratio est) 
nunc contortum et quaesitum, nunc tumidum etinfla- 
tum dicendi genus. Eosdem vero homines quis non vi- 
det, dum affectus omnes volunt ex animo penitus con- 
velli, aut nullo animi motu se concitari passuros, et se 
totos, quoad fieri licebit, addicturos rationi? Quo ex 
fonte fluat necesse est, si modo verbo fluere hic uti 
recte possum, frigida, sicca, jejuna quaedam oratio, 
quae aut raro aut nunquam exsultabit audacius. Igitur, 
etiamsi stoicis contingeret ut opera conderent rationis 
legibus quam maxime accommodata , et quorum par- 
tes, si^e ulla discrepantia , inter se convenirent, nihilo- 
minus operibus hujuscemodi tenerum quoddam dees- 
set et miserabile , quod hominum delectat et permovet 
animos, eosque quocunque vult rapit. Itaque tales viri 
perfectam illam poeseos formam, quam cogitatione 
tantum concipimus, nullo modo possent effingere, 
nam: 

Non satis est palchra esse poemata, dalcia santo, 
Et quocunque volent animum auditoris agunto. 

Quomodo ille, de quo loquimur, sloicus in tristitia 
aut gaudio , in misericordia aut ira significandis nume- 
roque poetico constringendis delectabitur? Quomodo 
conabitur et efficiet ut quo igne ipsius animus arserit, 
aliorum quoque animi ardeant , si omnes affectus pro 
vitiis habuerit, et eos morbos existimaverit ex optimi 
cujusque mente expellendos? Ad grandia semper eni- 
sus, illa sane aliquando consequetur ; pulchra, quae in 
rerum temperatione constant, rarius; venusta vero 
nunquam , utpote quae quasi sua sponte nascantur et 
benigna vena profluant stoicorumque ingenio sint 
maxime contraria. 

Si sapientem illum stoicorum cum Christo confe- 
rendi, quem nostra nobis reiigio proposuit exemplar, 
venia daretur, e tali coUatione forsitan pateret, quanto 
hic, ad animos hominum commovendos, magis sit 
quam ille idoneus. Quod Flaccus de misericordia, hoc 
de omni mentis affectu, utopinor, dicendum est: 

Si vis me flere, dolendum est 

Primum ipsi tibi. 

Christi ideo me movent acerbissimi cruciatus , quia 
veris cruciatur doloribus et eos non aequo animo pati- 
tur. Quid trislius aut miserabilius quam nox illa in 
olearum horto acta, aut quam voces illae lugentis et 
flentis: — c: Calicem hunc a me submove; — Deus, 
Deus meus, quid dereliquisti me? » 

Quanto vividiori motu percelluntur animi questibus 
et lamenlis hujuscemodi quam rigida ista et immota Ca- 
tonis constantia, super fortunam et casus adeo exsur- 
gentis, ut, ictu ab homine quodam accepto, se verbe- 
ratum neget; quippe quem nihil inquietare possit et 
sua quasi ex arce dejicere! Res dictu mirabilis! Deus 
hominis, homo Dei vicibus fungitur, dum alter ita mor- 
tem dedignatur et callum quemdam obducit dolori, ut 
nostram omnino videatur exuisse naturam, coelestem 
illam sapientis dna&eiav consecutus; alter vero ita su- 
premum diem et corporis cruciatus deprecatur , ut eum 
divinitatis suae oblitum , et unum plane ex nobis factum 
existimes. Inde conficitur, ut ille nihil quodammodo 
nobiscum habens commune, nos istius, quam menti- 
tur, indolentiae faciatparticipes, hic vero contra nobis 
etiam invitis lacrymas lacrjmis eliciat; nam mortales 
mortalia tangunt. 



CAPUT VIII. 

DE DEO APUD POETAS STOIGOS. 

Stoicis perincommode accidit, utnon habuerint, si- 
cut epicurei, vatem egregium, qui instituta eorum et 
praecepta omnibus dicendi luminibus distingueret. 
Nunc autem, si volumus scire quid in carminibus po- 
tuerint, eo adducimur, ut discerptse poeseos quasi 
membra undique colligamus, quse sibi aliquando pa- 
rum conveniant et ex quibus nihil efficiatur simplex 

aut onum. Eo accedit, quod stoica disciplina apud poe- 
tas romanos eo praesertim tempore viguit, quo litterae, 
a reclo ad pravum abstractaa, nihil »Qcm et incor- 
rupti habebant, ita ut homines pleriqoe in poetas 
stoicissantes vitia temporis transtulerint. 

Nihilominus unicuique aequo animo et nullo partium 
studio consideranti quid romani poetae, stoico afflati 
spiritu effecerint, manifestum est Zenonis disciplinam 
de poesi romana nequaquam male meritam esse. Vi- 
deamus primum quae de Deo, de fato, de morte, de 
illa denique tota, quam physiologiam vocant, poetis 
praebuerit exornanda ; tum ea proferemus quae e stoi- 
corum libris, de moribus scriptis, in vatum romano- 
rum poemata effluxerunt. 

Nihil unquam fuit, cum apud veteres, tum apud re- 
centiores, majori dignitate.descriptum et expressum 
quam supremus ille Deus, qui omnia, quaecunque 
nostros ante oculos obversantur, tuetur et gubernat. 
Prajstantissima credas ingenia, quae ad hoc opus se con- 
tulerunt, id tantum non feliciter sibi proposuisse, ut 
divinam materiam arte humana aequarent, et eo subli- 
mius sese extulisse, quo natura eis depingenda erat su- 
blimior. Quid majus dicitur fuisse apud Graecos autho- 
merico illo Jove , qui nutu totum tremefaciebatccelum, 
aut eodem illo Deo, Phidiae manibus efficto, qui po- 
pulo minime religionibus dedito , tantam movebat ve- 
nerationem? Quid magnificenlius nostros apud majo- 
res potest inveniri quam funebres illae Bossuetii lauda- 
tiones aut sacrae Cornelii Raciniique tragoediae, in 
quibus summus ille Deus declaratur esse omnium 

principium et finis, ac pro nihilo habere cunctam 
rerum uniyersitatem? 

Cum poetisstoicis paulo severius profecto ageretur 
si ab eorum unoquoque ea postularentur, quae pauci 
admodum, iique gravissimi, artis magistri, tot per sae- 
cula, exhibuerunt. Si quis vero seu Virgilianos expen- 
derit versus , quibus mentem celebrat quae agitat mo- 
lem et magno se corpore miscet^, seu etiam Manilianos 
hos versus excusserit, in eis aliquid,ut opinor, repe- 
riet, quod nec summo Deo, nec immenso mundo 
quem agitat Deus, omnino sit indignum: 

. . . Ganam tacita naturam mente potentem , 
Infusumqae Deum ccelo, terrisque, fretoque, 
Ingentem %quali moderantem foedere molem; 
Totumque alterno consensu vivere mundum , 
Et rationis agi motu; quum spiritus unus 
Per cunctas babitet partes, atque irriget orbem 
Omnia pervolitans, corpusque animale figuret^. 

Non loquitur sane de Deo illo , super rerum naturam 
posito , ab omni materiae concretione segregato , quem 
Aristoteles cogitatione comprehenderat, et ad quem 
universum hunc mundum, ineffabili quadam cupidiiae 
motum , suum quasi ad summum finem , concurrere 
arbitrabatur; sed Deum tamen praedicat unum, immen- 
sum, cuncta ad vitam excitantem, et prse quo omnia 
fabulosa numina nuUo in numero sunt ducenda. 

Versus consequentes liberius forsan fluunt, non 
deficiente quadam majestate : 

« Virg. ^wei5, 1. VI,v. 7*4. 
^ Man. Mtr.^ 1. II, v. 60. 

F ' * 

Qaod nisi cognatis membris coDtexta maneret 
Macbina, et imposito pareret tota magistro, 
Ac tantam mandi regeret pradentia censom, 

Non imbres alerent terras, non aetbera yenti, 
Nec pontas gravidas nabes, nec flamina pontnm, 
Nec pelagus fontes : nec staret samma per omnes 
Par semper partes aeqao digesta parente. 

Motus alit, non matat opus: sic omnia toto 
Dispensata manent mando, dominamqae sequantar^ 

Raro Deus ille, qui omnia complectitur idemque 
gignit et temperat, parens simul et rector mundi, tam 
splendidis depictus fuit coloribus. IUustrissimus hajus 
nostrae sBtatis vates hanc Manilianam amplitudinem , 
me quidem judice, nequaquam consecutus est, inscius 
circa sensus eosdem cum illo demulatus. Deum enim 
nunc nominat sine litore Oceanum; nunc focum e quo, 
non secus ac scintilla , unaquaeque emicat anima ; nunc 
molem quamdam cujus vita omnis velut particula est, 
eumque dicit immensam universamque vivere vitam, 
rerum natura priorem simul et posteriorem *. 

Quantum Gallici poetae versus, verbis et sententiis 
parum cohderentes, quum illis, tum his quoque Manilii 



* /flfem, V. 67. 

^ Dieo, Dieu, Dieu, mer sans bords, qui contient tout en elle, 

Foyer dont cbaque vie est la pMe ^tincelle, 

Bloc dont etaqve exislence est une humbie parcelle, 

Qu'il vive sa vie 6ternelle, 

Compl^le, immense, aniverselle, 

Avant la nature, aprte4iile.M;^ 

LAMARTiifE (Chuie ctun ange). 

versibus cedunt, ubi non solum quam postea nomina- 
verunt naturam naturantem et naturam naturatam, 
sed etiam omnium mundi partium convenientiam , 
cognationem et quasi Gvfindd-uav mira quadam con- 
cinnitate expressit : 

Hoc opus immensrconstructum corpore mundi, 
Membraque naturae diversa condita forma 
Aeris, atque ignis, terrae, pelagique jacehtis 
Vis animse dlvina regit; sacroque meatu 
Gonspirat Deus, et tacita ratione gubernat, 
Mutuaque in cunctas dispensat foedera partes, 
Altera ut alterius vires faciatque feratque, 
Summaque per varias maneat cognata figuras \ 

Deus stoicorum non is est qui extra flammantia 
mundi moenia habitet , et discreta nescio qua in sede 
tranquillum et securum agat aevum, cum de rerum 
universitate , tum de rebus humanis minime sollici- 
tus. Non video quid intersit utrum talem tibi fingas 
Deum, quod epicurei fecerunt, an Deum dicas esse 
omnino nullum. Stoicorum longe alia est sententia; 
nam Deum hominemque arcta quadam oonjungunt 
societate: «Non sunt, inquit Seneca, ad coelum ele- 
vandae manus, nec exorandus aedituus, ut nos ad aufes 
simulacri, quasi magis exaudiri possimus, admittat: 
prope est a te Deus, tecum est, intus est. Ita dico... 
sacer intra nos spiritus sedet... In unoquoque virorum 
bonorum (quis Deus, incertum est) habilal Deus ^. » 



* Man. Mtr,, 1. 1, f. %Vi,. 
^Seu. EpisL ^\. 

Haec sublimiora sunt quam quae a severiori Porticus 
Musa eximios versus non expresserint. Itaque theolo - 
gus ille stoicorum poeta Manilius praeclare enuntiavit 
quae nobis cum Deo sint communia , et quomodo hu- 
mana ratio a divina ratione, velut a fonte, derivetur : 

Quis dubitat post haec bominem conjungere coelo? 
Eximiam natura dedit linguamque capaxque 
Ingenium, volucremque animum? quem deniquein unum 
Descendit Deus atque babitat, seque ipse requirit? 

Quis coelum posset, nisi coeli munere, nosse, 
£t reperire Deum, nisi qui pars ipse Deorum est '? 

His in verbis aliquid forsitan magis ad communes 
hominum sensus et ad aures vulgi aptum et accommo- 
datum desideres; sed nihil, credo, legi potest, quod 
cogitationem nostram efferat ad majora, et quod ani- 
mos, immensa undique et aeterna circumspicientes , 
vehementius sacra quasi formidine permoveat. 



CAPUT IX. 

DE FATO APUD POETAS STOIGOS. 

Christiani scriplores nobis tum praesertim magnam 
injiciunt admirationem, cum aeternum atque immen- 
sum quoddam numen nobis ostendunt, quod e cceli re- 
gionibus orbem terrarum administrat curatque, et om- 
nia , eliam pessima , immutabilibus legibus optimum ad 

* Man. Astr., 1. II, v. 405. 

finem dirigit. Quis est qui non fateatur Bossuetium, 
verbi gratia, nunquam exsurgere altius quam cum 
Deum alto e coelo regnorum omnium habenas tenere , 
effectum quemque in causa etiam remotissima videre, 
et consiliorum longam seriem factis quolidie evolvere 
praedicat? Cum enim pulchritudo alicujus rei in magna 
potestate perfectoque ordine praecipue posita sit, Deo 
universam hanc molem vi sua regenti et omnes ejus 
partes sapientiae legibus subjicienti summam esse pul- 
chritudinem necesse est. 

AHquid non multum dissimile nostris placuit stoicis, 
quippe qui omnes terras gubernari contenderent ra- 
tione cuncta tuentis ac regentis Dei. Quod si lex illa 
immutabilis non facile convenit cum libero hominis 
arbitrio,et fatum ideo fuit nominata, hoc tamen est 
animadvertendum, tale fatum nequaquam caecum esse 
et insipiens, et parum ab ea, quam Providentiam no- 
minamus , differre, Quot enim philosophi , iique illus- 
trissimi, affirmaverunt, non omnia sicut collibuerit 
agere Deum , sed ea tantum efficere posse quae existi- 
mat optima! 

Caeterum vere an secus de fato stoici senserint, nihil 
ad nos; hoc solum nostrum est, si qua eximie fuerunt 
de falo versibus scripta, ea referre, et humanissimo 
lectori commendare. Haec , in quarto operis libro , Ma- 
nilius : 

Fafa regunt orbem, certa stant omnia lege, 
Longaque per certos signantur tempora cursus. 
Nascentes morimur, finisque ab origine pendet. 
Hinc et opes et regna lluunt, et ssepius orta 

Paupertas, artesque dat», moresque creatis , 
Et vitia, et clades, damna, et compeDdia rerum. 
Ncmo carere dato poterit, nec babere negatum, 
Fortunamve suis invitam prendere yotis , 
Aut fugere instantem : sors est sua cuique ferenda *. 

Seneca, in ea, quoe (Edipus inscribitur, tragoedia, 
eodem fere modo de fatis locutus est. Inducit enim 
chorum dicentem : 

Fatis agimur: cedite fatis. 
Non sollicitae possunt curae 
Mutare rati stamina fusi. 



Omnia certo tramite vadunt; 
Primusque dies dedit extremum. 
Non illa Deo vertisse licet, 
Quae nexa suis currunt causis. 
It cuique ratus, prece non ulla 
Mobilis, ordo*. 



Erunt fortasse multi quibus haec de fato sentenlia 
vana falsaque videbitur; sed non haec continuo a poeta 
longissime abest. Eam enim adeo verisimilem esse, ut 
rationem non ofTendat, et in se obscurum aliquid ha- 
bere quod ad poesim mirifice sit accommodatum , pro- 
bari facillime possit. Affirmandoomniafatoregi, stoici 
liberum non negant esse arbitrium, sed hpc atque illud 
aeque esse vera conlendunt. Id si quis arbitratus fuerit 
nequaquam posse fieri, is secum reputet quol et quanta 
argumenta in scriptis profuderint Augustinus,Bossue- 



• Man. ^a7/-., 1. IV, V. 44. 
'^ Sen. (Edip , V. 980. 

tius, Ferielo, aliique christiani doctores, ut vincerent 
his sancti Pauli verbis: — (Deus) opei^atur in nobis 
velle et facere , — libertatem hominis non fuisse om- 
nino sublatam. Quis nescit Leibnitzium infmitam cau- 
sarum seriem adeo arctis connexam vinculis sibi 
finxisse , ut praesens tempus quemadmodum praeterito 
tempore ortum, sic futuro gravidum esse dixerit? 
Itaque non video cur stoicis quoque non liceat om- 
nibus rebus insuperabile quoddam fatum imponere 
— quippe quod nihil aliud sit quam immutabilis 
ratio Dei — et libertatem quamdam homini cuique 
Iribuere, quae cum fato vix fortasse conveniat, sed 
non sit tamen omnino neganda. Haec magnus mirabi- 
liter intellexerat Augustinus, et celeberrima verba 
Cleanthis, a Seneca in latinum versa, christianum 
eumque rationabilem in sensum interpretari niteba- 
tur : 

«Duc me, parens, celsique dominator poli , 
Quocumque placuit : nulla parendi mora est : 
Assum impiger. Fac nolle : comitabor gemens , 
Ducunt volentem fata, nolentem trabunt, 
Malusque patiar, quod pati licuit bono. 

«Non multum cum eis, inquit Augustinus, de verbi 
controversia laborandum atque certandum est; quan- 
doquidem ipsum causarum ordinem et quamdam con- 
nexionem Dei summi tribuunt voluntati et potestati, 
qui optime et veracissime creditur et cuncta scire an- 
tequam fiant, et nihil Jnordinatum relinquere; a quo 
sunt omnes potestates, quamvis ab illo non sint om- 

ninm voluntates. Ipsam itaque praecipue Dei sumnii 
voluntatem, cujus polestas insupenAiliter per cuncta 
porrigitur, eos appellare fatum sic probatur*. > 

Praeterea io stoica de fato sententia sublime aliquid 
iiicst et subobscurum, quod cum omnes omnium tem- 
porum poetas, tum eos maxime decet qui florentissi- 
mis mundi ODtatibus viguerunt. Sloici enim cum his 
prfficipue certant qui omnia caeco casu fieri et vo- 
lubili fortuna regi volunt, qua opinione nihil arti et 
scientia), qua) in ordine maxime constant, inveniri 
potest repugnanlius. Contra eos quoque contendunt, 
qui Deos quidem credunt esse rerum rectores, sed 
illos adeo hominum similes sibi fingunt, ut iis qui 
torras noverunt coDlum plane notum esse videatur. 
Porro nihil hac Taciti sententia verius et insignius un- 
quam fuit dictum : oc Omne ignotum pro magnifico 
cst^. D Ergo unicuique est in promptu, non tritos istos 
dcos, quos vulgus, non secus ac vicinos suos, sibi no- 
tos putat, scd obscura, ignotaque illa fata, nihil quod 
liominem redoleat habentia, prudentissimi cujusque 
animum permovere posse. 

Qua3 vis fati, rationis particeps ac nescia mutationis, 
clarius et planius se praebet videndam in certis ratis- 
que legibus quae coelum et terras, mare et aera tempe- 
rant, quam in hac humanae vitae varia ac mutabili ra- 
.tione. Inde luculenli, vel potius divini versus, quibus 
pra^stantissimus vates quem nuper Britannia tuHt, Ocea- 
num alloquitur. Splendidis autem versibus, quos Byro 

» August. De Clv. Dei, 1. V, c. 8. 
2 Tac. ^gric. vit^ C. 30. 

de Oceano finxit, versus, quos de coelo condidil Mani- 
lius , fere opposueriBa : 

Quot post excidium Trojae sunt eruta regna? 
Quot capti populi? quoties fortuna per orbem 
Servitium imperiumque tulit, varieque revertit? 
Trojanos cineres in quantum oblita refovit 
Imperium? Fatis Asi% jam Grsecia pressa.est. 
Saecula dinumerare piget , quotiesque recnrrens 
Lustrarit mundum vario sol igneus orbe. 
Omnia mortali mutantur lege creata, 
j\ec se cognoscunt terrse vertentibus annis. 



At manet incolumis mundus, suaque omnia servat, 
Quae nec longa dies auget, minuitque senectus. 

Idem semper erit, quoniam semper fuit idem. 
Non alium videre patres, aliumve nepotes 
Adspicient. Deus est, qui non mutatur in aevo *. 



CAPUT X. 

DE MORTE ET DE RERUM FINE APUD POETAS STOIGOS. 

Non minus de fine quam de principio et de regi- 
mine rerum a philosophis quaesitum est. Nemo enim 

«Man. ^5^r., 1. 1,v. 515*. 

* « Tes rivages sont des empires qui changent sans cesse, et tu restes 
to^Joursle m6me! Que sont devenues l'Assyrie, la Gr^ce, Rome et 
Carthage? Tes flots battaient leurs fronti^res au jour de lalibert^; et 
plus tard, sous le r^gne des tyrans, leurs peuples esclaves ou bar- 
bares obeissent k des lois ^lrangeres. La des(in6e fatale a converti 
des royaumes en d^serts.... Mais rien ne change en toi que le caprice 
de tes vagues; le temps ne grave aucune ride sur ton front d'azur : tel 
tu vis 1'aurore de la cr^ation , tel tu es encore aujourd^hui ! » {Chitde- 
Haroid, ch. IV). 



58 

plane sanus et mediocriter eruditus rem tanti mo- 
menti, et quae ad ipsum tam propeaccedit, non exami- 
natam, nec ponderatam potest relinquere. lis tempori- 
busquibus maxime viget deorum cultqs, quisque, ratus 
alteram post hanc fore vitam, qualis illa futura sit vita 
potissimum scire cupit. Inde quae tum de coelestibus et 
inferis sedibus sunt a poetis eximie scripta. Sed , cum 
jam religionibus minor adhibetur fides, et nihil verum 
ducitur nisi firmissintis subnixum sit argumentis , tum 
homines, sua post mortem conditione, ut parum sci- 
bili, neglecta, utrum quidquam corpori vere supersit 
necne tantum curant. Tali studio vehementer com- 
moti, ad id quod expetunt consequendum explicant 
omnes vires, et sapientiara poesimque novi generis in 
lucem efferunt. Etiamsi omnis dubitatio non sit sub- 
lata, cum res nostra, eaque maxima, agatur, nemo 
de ea incitatius et grandius scribet aut loquetur, quin 
nostros animos concitet, mentesque nostras quasi 
extra mundi fines^abripiat. Multi enim sunt hodie ho- 
mines qui miserandis illis Hamleti vocibus, mortis 
mysteria perscrutantis , gravius et vehementius affi- 
ciantur quam trita ista et obsoleta Tartarorum Elysio- 
rumve descriptione, quae parum credulis legentium 
animis minimum, aut ne mininum quidem, motum 
afferre solet. 

Plurimum inter stoicos de animorum immortalitate 
disconvenit ; nam alii animum continuo cum corpore 
exstingui, alii aeternum eum agere aevum, alii tandem 
eum non semper, sed diu, post corporis mortem, vi- 
vere existimant. Quin etiam, idem auctor non sibi sem- 

per constat. Seneca enim nunc diem istum, quem tan- 
quam extremum reformidamus , aeterni natalem fore 
contendit; nunc, hac de sententia decedens, hoc futu- 
rum esse post nos quod ante nos fuerit credit et confi- 
tetur. Hunc non rhetorem idcirco dixerim, locos quos 
ornate politeque tractet aucupantem, sed hominem 
duas inter opiniones, utfit, fluctuantem, etnunc hanc, 
nunc illam scribendo evolventem. Sive in operibus 
mere philosophicis , sive in fabulis ei adscribi solitis, 
Seneca de morte, si non constanter, at vivide et gravi- 
ter loquitur , ut qui quse vere senserit in praesens dicat 
et enuntiet. Quid hoc Troadum carmine mirabilius? 
— Primum rem in contentionem vocat : 

Verum est? an timidos fabula decipit, 
Umbras corporibus vivere conditis? 
Cum conjux oculis imposult manum , 
Supremusque dies solibus obstlUt, 
Et tristes cineres urna coercuit, 
Non prodest animam tradere funeri , 
Sed restat miseris vivere longius? 
An toti morimur, nuUaque pars manet 
Nostri, cum profugo spiritus halitu 
Immistus nebulis cessit in aera , 
Et nudum tetlgit subdita fax latus '? 

Neminem fugit rem non solum a poeta fuisse , more 
dialecticorum, in controversiam vocatam, sed ante ocu- 
los, pictorum ritu, quasi propositam, ut valdius legen- 
tium occuparet et corriperet mentes. Haec conjux quae 
coDJugis claudit oculos, haec urna quae coercet cineres, 
hic spiritus in auras efflatus, nos, invitos etiam , atten- 

< Troad., v. 869. 

tos faciunt el movent. Sic Marcus Tullius non ipse de 
imraorlalitale animorum disserit, sed Catonem inducit 
hac de re disputantem, sperantemque fore ut Marcum 
filium post mortem videat, el nos talia fingendo multo 
melius moratur; sic illiistris poeta, aequalis noster, 
eadem instituta quaestione, rem tristibus exornat versi- 
bus, dum amantem, crinibus passis, depingit, in mor- 
tui lecto reclinem, aut sacri aeris lugubri sono attoni- 
tas aures pulsat *. 

Propositae qusestioni mira quadam cum majestate 
respondetur : 

Quidquid sol oriens, quidquid et occidens 
Novit, coeruleis Oceanus fretis 
Quidquid vel veniens, vel fugiens lavat, 
iEtas Pegaseo corripiet gradu. 

Hic velim poetam e fabulis, quas carpit, nihil de- 
sumpsisse; sed quanta celerilate verborum, quam con- 
citato dicendi impetu rapidum humanae vitae cursum 
in iis quae praetereo effinxit! Ut fumus evanescit, ut 
disjicitur nubes, 

Sic hic, quo regimur, spiritus effluet. 
Post mortem nihil est , ipsaque mors nihil. 



Spem ponant avidi; solliciti, metum. 

^ Qu'il ne puisse de loin entendre sans fr^mir 
Le triste chant des morts tout pr^t k retentir, 
Les soupirs ^touff^s d'une amante ou d'un fr^re, 
Suspendus sur les bords de son lit fun^raire, 
Ou l'airain g^missant dont les sons eperdus 
Annoncent aux mortels qu'un malheureux n'est plusl 

Lamartine. M^dif, V. 

Hoc prseceplum, ad animos mulcendos simul et so- 
landos idoneunr, ex isto tristi decreto erat colligen- 
dum. Dein sibimetipsi, ubi locorum post mortem futuri 
simus quaerenti , his significantibus respondet verbis : 

Quaeris quo jaceas post obitum loco? 
Quo non nata jacent. 

Nemo, ut opinor, nisi Lucretius Carus, philoso- 
phicae poeseos rex et antistes, audacissima hac irreve- 
rentia religionem fuit aggressus, nec tanta dicendi 
divinitate nihilum celebravit. Adeo miseri illorum tem- 
porum homines vivere longius horrebant! Adeo ter- 
restris vita coelestis etiam vitae eis taedium attulerat! 

His Senecae versibus , quibus omnia in nobis morta- 
lia et caduca esse declaratur, jam toties laudati Ma- 
nilii versus opponere licet, ex quibus consequitur 
nos divinum quiddam et aeternum habere. In noslrum 
enim unoquoque parvus quodammodo inestmundus; 
et, quemadmodum mundus ille magnus, qui ante ocu- 
los obversatur, duabus e rebus constat, quarum una, 
quae vis, aut causa, aut mens nominatur, omnia efficit 
etmovet, altera autem, quse dicitur materia, huic for- 
manda subjecta est; sic in parvo hoc mundo , quem 
nobiscum gerimus, inter se copulantur moles quaedam 
iners et insipiens et mens vivida et sagax, universa ex 
mente delibata, ad eamque serius ocius reditura. Sed 
haec ipse vates nobis multo copiosius et jucundius ex- 
plicabit : 

An dubium cst habitare Deum sub pectore nostro? 
IR coelumque redire animas, coeloque venire '? 

^ Man. Mr.,-\A\,y. 884. 

Multa alia subjicit Maniliusdeanimi nostri praestantia 
et dc dotibus quibus subornatus in vitam venit, unde 
conficitur inter divinam humanamque mentem esse 
miram cognationem, et, hanc, non secus atque illam, 
immortalem fore : 

An quoquam genitos, nisi coelo, credere fas est 
Esse homines? Projecta jacent animalia muta 
In terra, vel mersa vadis, vel in aere pendent. 
Omnibus una quies, venter * 

Solus animus hominis , ad sublimiora enisus 

Edomuit terram ad fruges, animalia cepit, 
Imposuitque viam ponto, stetit unus in arcem 
Erectus capitis, victorque ad sidera mittit 
Sidereos oculos, propiusque aspectat Olympum, 
Inquiritque Jovem , nec sola fronte Deorum 
Gontentus roanet, at coelum scrutatur in alto, 
Cognatumque sequens corpus se quaerit in astris \ 

Stoici, qui credunt mentem nostram corpori su- 
perstitem fore, volunt animos qui, per hujus vitae tem- 
pus, puri et a terrenis cupiditalibus intacti remanse- 
runt , corporis solutis compagibus , per ventos , imbres, 
nubesque ire, et totum hunc crassum et caliginosum 
aera permeare, ut ad illum, ex quo manarunt, tenuem 
sincerumque aethera revertantur, ibique, naturam 
nacti sui similem, stent paribus quasi examinati pon- 
deribus, et quietum agant aevum. In hoc tantummodo 
dissensisse mihi videntur hi clarissimi viri, quod alii 

* Man. Jstr,^ v. 894. 
2/rfm,v. 902. 

medio in aelhere , alii aethere sub imo et circa orbem 
lunae piorum sedes ac domicilia collocaverunt. In hac 
magnificentia rerum animi illustres , puro circumfusi 
lumine, inter se jucunde coUoquuntur, coelestium 
scrutantur causas, ratos mirantur siderum cursus, et 
in his omnibus contemplandis ponunt summam felici- 
tatem. Quid enim aut homine aut deo dignius quam 
rerum cognitio et scientia? 

Profecto hoc vitae genus non est id quod poetis prae- 
bere queat magnam ubertatem et quasi silvam dicendi; 
primo, quia semper sibi par et aequabile est; dein, 
quod homo, cum sit terreno hoc corpore gravatus, vix 
gaudia ab omni concretione materiae segregata sibi fin- 
git. Attamen, cum per se pulchra sit vita hujusmodi et 
maxime rationi consentanea, versibus, paucis quidem, 
sed non ignobilibus , fuit descripta. 

Postquam candidum illum orbem, quam lacteam 
viam nominant, descripsit ManiUus, quam ob causam 
haec pars coeli quasi lacteo tincta fuerit colore curio- 
sius exquirit. Scire velit utrum, Phaethontis curru va- 
gante per immensa aelheris spatia, sidera horrendo 
incendio flagraverint, veterisque casus faciem cinerea 
specie adhuc referant; an (quae fama est mollior) niveo 
e pectore Junonis lacteus liquor fluxerit et colore suo 
has sublimes infecerit regiones. Sed ad severiores eas- 
demque verisimiliores deflexus cogitationes , vates po- 
tius arbitratur densissimas ibi congeslas esse stellas, 
quae collato fulgore nitent et candent, hancque maxi- 
mis, qui unquam fuerunt, animis clarissimam sedem 
fuisse sepositam. Quae sententia Musis adeo non repu- 

gnat et a poetarum mente illa diviniori non abhorret, 
ut contra celeberrimus sevi nostri poeta in moUissimo 
carmine, quod omnibus in ore est, eam verbis expres- 
serit, quum sidereo sub coelo ambulans, Yesperi radios 
alloquitur, et unde veniant, et quae defunctis de ami- 
cis ad ipsum referant, leniter requirit *. 
Sic Manilius : 

An fortes animae dignataque nomina coelo , 
Corporibus resoluta suis , terraeque remissa 
Huc migrant ex orbe, suumque habitantia coelum 
iEthereos vivunt annos, mundoque fruuntur^. 

Hic poeta locat non solum Achillem , Tydidem , alios- 
que qui fortiludine claruerunt, sed Lycurgum, Socra- 
tem, Platonem, caeterosque sapientiae principes; nam 
apud ManiUum, sicutapud Fenelonem, juxta heroum 
domos, sua sunt sapientibus domicilia: 

Quique animi vires, et strictas pondere mentes 
Prudentes habuere viri, quibus omnis in ipsis 
Census erat, justusque Solon , fortisque Lycurgus, 
i^thereusque Platon , et qui fabricaverat illum , 
Damnatusque suas melius damnavit Athenas ^. 

Hanc in venerandam heroum sapientiumque sedem 
Lucanus inducit Pompeii magnam umbram parvo e 



* Doux reflet d'un globe de flamme, 

Charraant rayon, que me veux-tu? 

Yiens-tu dans mon sein abattu 

Porter la lumi^re k mon kme ? 

Lakartine. MedU. IV 
2Man. Mr.y 1. 1, v. 763. 
3 Idem., V. 776. 

busto prosilientem , eixnque nobis ostendit jam fruen- 
tem summa pace, altoque e coelo reliquias corporis 
despicientem : 

.... lUle postquam se lumine vero 
Implevit, stellasque vagas miratus et astra 
Fixa polis, vidit quanta sub nocte jaceret 
Nostra dies , risitque sui ludibria trunci \ 

Nerao est certe puri sincerique judicii, qui Homeri- 
cis Yirgilianisque illis carminibus, quibus tam vividas 
animosasque heroum mortuorum expresserunt imagi- 
nes, hdec stoici cujusdam Elysii a Manilio et Lucano 
vix adurabrata signa audeat anteponere. Libenter ta- 
men affirmaverim praestantiorem in horum quam in 
illorum mente speciem perfecti ejusderaque beati ho- 
minis insedisse, quam verbis absolute efficere non po- 
tuerunt, et quae nihilominus ipsorum in versibus, 
quasi per caliginem, videtur. Sic illi medii aevi artifices 
quorum, nostris his temporibus, tanta nostros homines 
incessit admiratio, cogitalione perfectum aliquid et 
excellens complectebantur, quod vix percipimus, suspi- 
camur tamen, inchoatis eorum in operibus. Quanto 
enim ille Lucani Pompeius, aut alius quilibet, qui, 
virtute evectus ad superas domos, hominum inanes 
curas et caecas cupidines contemnil, Homericum istum 
Achillem praestat, adeo suis inElysiis campis aut infe- 
licem aut amentem, ut, si modo vitae posset iterare 
cursQm j^ turpiter factus de rege servus , rigando et co- 
lendo hor]talo formidolosas locaret manusl Quanto 

■> ■ _ 

' Luc. PAar*., 1. IX, T. <<. 

F. ■"' » . • ■ 

stoicus noster heros , aeterna defixus meditatione, su- 
blimiore sui parte, mente videlicet, utens et vere divi- 
num agens aevum, Yirgilianos istos heroas superat^ 
qui nihil melius et anliquius ducunt quam in arena 
coUuctari et corpora palaestris, nuUum in usum, exer- 
cere! Quod si Pompeius truncum non curat in litore 
jacentem et ludibrio habitum, hoc quoque poetam 
arguit existimantem corpus parvi momenti esse et in 
mente sola totum fere consistere hominem. Hic rec- 
tius profecto et sanius quam qui, sensibus obnoxii, 
tantam corpori impendunt operam, ut se nihil esse 
nisi corpora putare videantur. Socrates Critoni, ab eo 
quaerenti quomodo sepeliri vellet, respondisse fertur, 
se nec sepeliri , nec corripi etiam posse , sed post mor- 
tem corporis e vinculiS esse evolaturum. Item, sancti 
Auguslini mater moriens, quaerenlibus nullone affice- 
retur desiderio, quod corpus suum externa et longinqua 
pelinqueret in terra, terram nullam ait longe a Deo 
abesse. Sic poetae stoici, versibus quos retulimus, no- 
• biliores sensus quam priores poelae expresserunt, atque 
ea in medium protulerunt quibus tunc egregius quis- 
qiie animus praecipue commovebatur. Jam obsoletis 
priscorum carminibus repudiatis, nova et magis apta 
ad tempus quo vivebant carmina omni ope, nec in- 
fehciter, nixi sunt condere. 

Juxta stoicos, non solum suus est cuique terminus 
ac finis , sed etiam totus hic mundus olim flagrabit et 
corruet vetusque revertetur ad Chaos. Universa haec 
conflagratio , quam Graeci dixere ixTtvQwaiVy si parum 
diligenter rem consideraveris, ab illo supremo judicio, 

saepius apud nos celebralo, non mullum discrepare tibi 
videbitur. Nam, ut stoicis, sic christianis placet mun- 
dum, igne solulum, immensam dalurum esse ruinam: 
«Coeli, inquit divus Petrus, magno impetu transibunt, 
elementa calore solventur, terra autem, et quae in ipsa 
sunt opera, exurentur*.» Cum vero novissimum illud 
judicium oratoribus, pictoribus et poetis recentioribus 
amplam et uberem praebuerit materiam , ex qua absolu- 
tissima effinxerunt opera, stoica haec exustio mirum 
videtur si artibus et litteris magnum non suppeditaverit 
argumentum. 

Sed ita homines constituti a natura fuerunt, ut unum 
hoc poema eos posset diu juvare, quod in scenam in- 
ducit homines. Frustra mihi tempestatem , diluvium , 
conflagrationem, res denique maximas et telerrimas 
depinxeris; me lentum et frigidum relinques, nisi ho- 
minem quemdam, mei similem et aliquo permotum 
affeclu, quasi oculis meis subjeceris. Hoc habet, et id 
maxime, supremus ille omnium hominum conventus 
anle tribunal Dei. Nunquam enim terrestris judex, suo 
sedens in tribunali, tantum adstantibus injecit terro- 
rem, quanlum, non adstantibus, sed solum cogitanti- 
bus, judex ille coelestis, qui de universis statuet homi- 
nibus, et plerosque aeternis suppliciis damnabit. Stoica 
autem conflagratio ad physica magis quam ad moralia 
pertinet, quippe quae immutabili fatorum ordine sit 
statutay. nec varias illas exhibqat personas, quarum 
timent aliae, aliae autem terrent. Porro^ quae ab homi- 



* Epist, II , c. 3. 

num autdeorum volunlatibusproficiscunlur, ea raulto 
magis quam qude oriuntur a natura rerum solent ani- 
mos inflammare. Praeterea , pauci inter poetas stoicos 
ad rem tractandam incubuerunt, et materiae paulum 
ars defuit. Factum est nescio quomodo ut qui confla- 
grationem hanc verbis exprimendam susceperunt, de 
hominibus pene omnino siluerint, non s^ciis ac si quis 
ex Homerica illa tempestate Ulyssem fluctibus obluc- 
tantem abstraheret, aut e tabula, in qua artificum gal- 
licofum celeberrimus diluvii effinxit similitudinem , 
quidquid vivit et spirat auferret, nec quidquam relin- 
queret nisi mare et coelum. Id non miror si acciderit 
Lucano, qui rem breviter et cursim attigit, ut qui alio 
properaret; sed in idem incidit vitium ipse Seneca, qui 
de hac re pluribus disseruit. Sic Lucanus : 

Quum compage solnta 

Saecula tot mundi suprema coegerit hora, 
AnUqnum repetens iterum chaos, omnia mixtis 

t Sidera sideribus concurrent, 

totaque discors 

Machina divnlsi turbabit foedera mundi *. 

Hic aliqua sane apparet amplitudo et sublimitas, 
quam tamen jam saepe laudatus gallicus vates, eas- 
dem fere sententias el imagines referens, aut superavit 
aut certe aequavit *. . 

Audiamus nunc Senecam diversis numeris, diversis- 
que verbis, eadem prope dicentem: 



^Luc. Phars,^ 1. 1, v. 72. 
* Lamartine. Midit.^ V. 

Jamjam legibus obrutis 
Mundo cum yeniet dies, 
Anstralis polus obruet 
Quidquid per Lybiam jacet, 
Et sparsus Garamas tenet. 
^oeli regiaconcidet, 
Gertos atque obitus trahet, 
Atque omnes pariter Deos 
Perdet mors aliqua et chaos '. 

In illius carminis quum sententiis, tum numeris 
atque modis plura, nisi fallor, reperire est, quae me- 
moriam revocant sacri hujus bymni, quo Ecclesia per- 
terret fidelium animos, et quo, germanica in fabula, 
puellae nocentis aures resonant : 

Dies irae, dies illa 
Solvet saeclum in favilla, 
Teste David cum Sibylla. 

Posterius autem carmen priore mihi videtur subli- 
mius, quod nostros ante oculos ponit homines variis 
affectibus motos, et non solum mortem, sed etiam 
morte multo formidolosiora horrentes supplicia, eaque, 
non a lege, re surda, sine studio et ira, sed irato a ju- 
dice irroganda. 



* Here, CEteus^ v. 4400. 

CAPUT XI. 

DE MORIBUS APUD POETAS STOICOS. 

I 

Nihil aut patenli super nos coelo, aut mtima no- 
bis virtule, pulchrius esse censebat praeclarus apud 
Germanos philosophus. Nec injuria. Ut enim ex om- 
nium concursusiderum,uni.eidemque legi parentium, 
coelestis ille fit ordo, quem nemo est qui non magna 
motus admiratione suspiciat;' sic e cunctis humanae 
vitae partibus , eodem una ratione duce tendentibus, 
haBC efficitur et conflatur concordia, quam divinoquo- 
dam nomine virtutem appellant. Hic etiam mirus hu- 
manarum rerum consensus eo magis illi alteri praBstat, 
quod , non ab ineluctabili quodam fato, sed ab homine 
libero eterecto, ac vitae tempestatibus obnitente, pro- 
ficiscitur. Nullum est enim spectaculum, ut ab ipsis 
stoicis animadversum est, aut majus, aut Deo dignius, 
viro rebus.cum adversis confligente. 

Itaque Cornelius ille, qui immorlalem in litteris 
genti nostrae comparavit gloriam, quum, Seneca et 
Lucano lectis, stoice, id est, fortiter et generose sen- 
tire coepissel, novum et pene inauditum condidit fabu- 
larum genus, in quibus induxit nobiles et magnanimos 
viros, qui, omnibus pulchro et honesto posthabitis, 
constanter responsarent suis cupidinibus, et homines 
incredibili quodam virtutis amore accenderent. Qupd 
si res paulo minus prospere apud Romanos cessit, 
non stoici sunt ideo accusandi; non enim tantum de- 

fuit poetis stoica disciplina, quantum stoicse disciplinse 
poetae defuerunt. In res enim a communi hominum 
captu remotiores nimis fortasse incubtierunt, nec eas 
praeclaris illustraverunt exemplis, ita ut eorum versus 
minus moverint animos quam Ciceronis soluta oratio, 
de qua Erasmus, stoico illo De Officiis libro perlecto, 
egregie dixit: «Sic me totum inflammavit ad honesti 
virtutisque studium, ut jampridem nil tale senserim, 
nostrates quosdam neotericos legens qui, christiani, 
chrislianae philosophiae mysteria profitentur. » 

In poetarum romanorum carminibus plurimos la- 
men locos reperias stoicam disciplinam ejusque prae- 
cepta redolentes, qui legentem magnopere delectabunt. 
Quo in numero ponendum est, ni fallor, quidquid de 
variis hominum officiis subobscure quidem, sed con- 
cise ac presse Persius scripsit. Eximius hic poeta non 
minuta tantum et quasi dissoluta prsecepta edidit, 
nullo vinculo inter se conjuncta et nulli decreto sub- 
jecta; omnia autem quae praecepit tendunt jad rem eam- 
dem, de qua suos nunquam dejicit oculos. Itaque ju- 
venem qui temere et sine proposito aetatem agit, et 
cujus vita toto ordine disconvenit, hoc modo increpat : 

Est aliquid quo tendis et in quod dirigis arcum, 
An passim sequeris corvos testaque lutoque, 
Securus quo pes ferat, atque ex tempore vivis*? 

Hsec simplicia et familiari sermoni proxima ; in iis 
autem quae sequuntur poeta tollit vocem : 

^ Pers. SaL III, v. 60. 

Disciteque , o miseri, et causas cognoscite rerum : 
Quid sumus, et quidnam victuri gignimur.... 

Quem te Deus esse 

Jussit, et hnmana qua parte locatus es in re 
Disce. 

Sic ex alto universum hunc mundunni consideranli, 
urbes et regna certo judicio aeslimanti , el iu semelipso 
quidquam sentienti esse divinum, quid patride, quid 
propinquis parentibusque elargiri deceat salis erit 
perspectum et cognitum, nec nescio cui causidico 
stulte invidebit, 

Quod multa fidelia putet 

In locuplete penu, defensis pinguibus Umbris; 
Et piper et pernse, Marsi monumenta clientis, 
Maenaque quod prima nondum defecerit orca. 

Sin contra, libidinibus a recta deductus via, desidiae 
se dederit ventrique servierit, cum longior pars aetatis 
per otium aut malas artes fuerit elapsa, tum quod ve- 
ram non vixerit vitam sibimetipsi acerbe exprobrabit, 
et noctes atque dies conscientiae acribus stimulis exa- 
gitabitur. Haec vivide, poetarum comicorum more, 
personis in scenam inductis, depinxit Persius: 

Nempe haec assidue l Jam clarum mane fenestras 
Intrat, et angustas extendit lumine rimas. 
Stertimus, indomitum quod despumare falernum 
Sufficiat < ! 

Tum delineat iracundiam juvenis, hesterna lassi cra- 
pula, nuUam ad rem idonei, nunc chartam, nunc 
calamum, nunc atramentum, omnia denique praeter 

< Pers. Sat IH, v. 4. 

semetipsum incusantis, quippe qui inscius, r^rbtm 
preliosissimam , tempus deterit. Totum hunc locura, 
quaBSO , relege : verbo cuique suum esse momentum 
videbis et vix esse illis omnibus quidquam signifi- 
cantius. 

Sed rure paterno 

Est tibi far modicum, purum et sine labe salinum, 
(Quid metuas?) cultrixque foci secura patella^ 

Ut Persius crassa ista bona , si modo bona sunt ap- 
pellanda, dedignatur ! Post haec slultam superbiam ju- 
venis ,. censorem propinquum jactantis, et alienam in 
famam irrepentis irridet : 

Ad populum phaleras ! Ego te intus et in cute novi ^ ! 

Praeclaram sententiam et ex intima stoicorum disci- 
plina desumptam ! Dum vulgus , stolidum si quod 
fuit unquam pecus, vana et externa eademque ful- 
gentia et oculos perstringentia miratur, sapiens vera 
et interna tantum bona , ea videlicet quae in animi do- 
tibus conslant, suspicit. 

Dein Persius animum describit scelerum consuetu- 
dine occalescentem et vitio paulatim stupentem , ita 
tamen ut, si quis nondum exueritomnem virtutis sen- 
sum, in eo virtus relicta acre sui desiderium excitet. 
Quicumque enim diligenter ponderaverit versus quibus 
noster seu tauri ahenei gemitibus, seu gladio auratis e 
laquearibus pendenti, malae conscientiae ululatus et 

* Pers. Sat IH , v. 24. ^ 

2 Idem^ v. 30. * 

minas cotnparavit * , is falebilur neminem quum apud 
veteres, tum apud neotericos, mordaces curas quibus 
nocens quisque torquetur vividioribus imaginibus ex- 
pressisse. 

Sed non satis est hominem vitiis esse vacuum et stul- 
titia omnino carere : hunc oportet omnibus subornari 
virtutibus , inter quas primum locum occupat fortitudo. 
Haec est, stoicorum quidem sententia, vera virtus, ex 
qua aliae omnes nominatae fuerunt, et quae est homi- 
num naturae maxime accommodata. Quam qui colunt, 
ii, omnibus humanis rebus prae honesto despectis, 
non dubitanf ipsam vitam vero impendere, et soli ha- 
bendi sunt viri. Quod cum Horatius Flaccus intelligeret, 
et nobilem illam sapientis imaginem vellet adumbrare , 
praBcIarissima condidit carmina, Nonne antiquam seve- 
ramque Zenonis disciplinam revocat ille Cato de guo 
illustris vates : 

Et cuncta terrarum subacta 
Praeter atrocem animum Catonis^? 

Nonne ejusdem disciplinae praecepta, quamvis in- 
scius, Regulus colebat, cujus miram eonstintiam sin- 
gulari quadam verborum sublimitate idem poeta extu- 
lit, dum nobis ostendit egregium illum virum conjugem 
el liberos a se removentem, consilio nunquam alias 
dato labantes patres firmantem, atque hostem infen- 
sum diraque supplicia vultu sereno petentem ^ ? 

> Pers. Sat, UI, v. 3^. 
«Hor. Od, 1. n, Od.\, 
^ Idem,\. m, Orf. 6. \ 

Nescio au Marcus Tullius, qui Regulum omni laude 
cumulavit*, ab Horatio fuerit superatus, adeo, in re 
tanta versibus effingenda, nihil fucatum, aut arcessi- 
tum, aut inflatum sit, et omnia placida quadam majes- 
tate sint insignia! Horatium credas veteres illos, cum 
poetas, tum omnis generis artifices imitatione consequi 
voluisse, qui mites hos et rationi consentaneos animi 
motus, quos mores appellant, potius quam varios et 
concitatos illos hominum affectus, quas vocant pertur- 
bationes, seu verbis, seu saxo et aere exprimere nite- 
bantur^ 

CAPUT xn. 

DE RELIGIONE APUD POETAS STOICOS. 

Inter varia officia quae sunt homini per hujus vitae 
cursum explenda, praecipuo in loco semper fuit pietas 
et religio. Haec autem alia aliis ici temporibus extitit : 
quippe quae cum iis quae summo de numine senserunt 
homines sine ulla intermissione mutaverit, nec, uUo 
quidem temporis puncto, in uno et eodem statu per- 
manserit. Quum homines cogitando sibi fingerent deos 
quibus fere humana essent corpora, humani appetitus, 
nostrisque similes cupiditates, tum in immolandis 
eorum anle aras tauris et capris maximam ponebant 
pietatem. In Iliade Homeri, qui velustatis locuple- 
tissimus habetur testis, quas preces Chryses sacerdos, 



* Cic. De O/., 1. III, c. 28, 29, 30, 31, 32. 

' Essai sur la m4taph. cTJristote, par M. Ravaisson, t. II, p. 68. 

uata vi rapta, suo ApoUini admovet? Num anteaclam 
honeste sBtatem, num aeternas sacranctasque pudoris 
leges, num denique divina humanaque omnia jura tes- 
tatur, ut parenti reddatur filia, et Graeci debitas imma- 
nitatis solvant poenas? Nihil horum sacerdoti venit in 
mentem, nec lalia curare ApoUinem sane arbitratur; 
sed hujus revocat ad memoriam pinguium victimarum 
odorem quas illi quondam mactavit, quasi magnus hic 
Deus suavem exspirare odorem habuerit antiquius quam 
vitam humanam contemplari rationi consentientem : 

.... Ei $iq iroTE TOi }LOixk 7c(ova (/.Y;pt' &CY]a 
Taupcov ^8* aiYcov , ToSe [xoi xpii{7)vov leX^cop *. 

Alio in Ihadis loco Diana iEtoHs , iEtolorumque regi 
graviter irascitur, nullum aliud ob scelus , nisi quod 
nullam ipsi immolaverint hostiam, et sdBvum aprum 
immittit qui totam populetur regionem: 

Hpffev Itci )(^Xouv7)v cvv aypiov, ayp^oSovTa 
*'0; xaxi Trt^' IpSeffxev, £6(ov Olv^o; dXtorjv*, 

Quae autem homines, Homericis temporibus, de diis 
existimaverant , ea paulatim, philosophia invalescente , 
fuerunt in melius immutata; ita ut, Seneca et Persio 
florentibus, multorum mentes Dei unici ejusdemque 
perfecti jamdudum imbuisset opinio. Quae cum ita sese 
haberent, quicumque non res a mente, ab animo, a 
vita denique tota alienissimas scribendo persequen- 

* Hom. //., 1. 1 , V. 40. 

2/c^mJ. IX, V. 539. 

das poelis assignaverit, is falebitur hos ab Homeri ves- 
tigiis deflectere debuisse et novam sibi munire viam. 
Hos inter poetas maxime eminuit Persius, qui ho- 
mines superstitiosos eosdemque impios tam acriter in- 
sectatur. Seneca jam antea de talibus Deorum irriso- 
ribus dixerat: «turpissima vota diis insusurrant; si 
quis admoverit aurem, conticescent ; etquod scireho- 
mines nolunt, Deo narrant*. y> Quanto autem impetu, 
quanta vi et contentione eosdem homines poeta exagi- 
tat! 

Mens bona, fama, fides, haec clare et ut audiat hospes: 
Illa sibi introrsum et sub lingua immurmurat : « si 
Ebullit patrui prseclarum funus!... Et: si 
Sub rastro crepet argentf mihi seria, dextro 
Herculel... Pupillumve utinam, quem proximus haeres 
Impello, expungaml Namque est scabiosus et acri 
Bile tumet.... Nerio jam tertia conditur uxor ^ ! » 

Noster iste impius deorum cultor mane Tiberi lava- 
tur, ratus ex aqua omnem, ut corporis, sic animi, 
elui labem. NuUum , ne minimum quidem, e sacris riti- 
bus negligit; vera autem et magfia hominum officia 
nuUo in numero habet, quippe qui falsa de Deo sen- 
tiat, a cujus cognitione nuUum non manat officium. 
Jovem autem, quod ei vivide exprobrat Persius, vap- 
pam ducit et nebulonem; nam quod a Staio aut a quo- 
vis nummario judice non audeat petere, id ab ipso 
Jove flagitare non dubitat : 



• Sen. Epist 40. 
^Vers.Sat. II, v. 8. 

Hoc igitur, quo tu Jovis aurem impellere tentas, 
Dic agedium Staio: Proh Jupiter! o bone, clamet, 
Jupiter! at sese non clamet Jupiter ipse M 

Si te et tuum sceleralum caput non jamdudum ful- 
mine percussit, num 

Idcirco stolidam prsebet tibi vellere barbam 
Jupiter! aut quidnam est, qua tu mercede deorum 
Emeris auriculas? pulmone et lactibus unctis ^? 

• 

His versibus confer Senecae praeclara verba, quae 
eamdem severius enuntiant sententiam, et quibus non 
video quid Patres Ecclesiae, ad paganorum debellan- 
dam religionem, adjecerint: «Colitur autem non tau- 
rorum opimis corporibus contrucidatis, nec auro ar- 
gentoque suspenso, nec in thesauros stipe infusa, sed 
pia et recta voluntate^. i> 

Tum Persius minus nocentia quidem carpit vota, 
sed quae tamen verae rationi multum discrepant. Phi- 
losophia enim ejusmodi est, quae nihil non modo in- 
justum, sed etiam absurdum, usquam aut dici aut 
fieri aequo animo patiatur, et omnia funditus repudiet 
quse homines Dei igharos usque ad belluas dejiciant. 
Vide stultas istas anus infanlis in cunabulis recHnes, 
frontem et labella salivis expiantes, ineptaque vota fa- 
cientes, et dic quantulam sedem vetulis his in cerebris 
occupet acerrimum illud, homini datum a Deo, inge- 
nium * ! 

•Pers. 5a^. n,v. 21. 
^ldem, V. 28. 
^ Sen. Epist i^^. 
*Pers. n, V. 31. 

Incassum Dei gratiam et beneficia aliquis, apposilis 
dapibus, captet, judice Persio ; nam contra : 

Grandes patinae tucetaque crassa 

Annuere his superostvetuere, Jovemque morantur *. 

Frustra in hostias Deo mactandas et in aurea vasa sa- 
cerdotibus offerenda magnum effundat palrimonium: 
non externa, sed inlerna bona ab eo requirit Deus. 

Praeclara quaedam de sacrificiis rite perpetrandis et 
de offerendis Deo muneribus scripsit Plato, quae auctor 
inter recentes celeberrimus, in eo opere quod de legum 
ingenio composuit, valde miratus est^ Vult philoso- 
phus atheniensis superos non facile sacrificiis placari, 
eosque contendit impiorum respuere munera , quippe 
quae a quolibet homine, si modo sit mediocriter hones- 
tus, non accipiantur. Praeterea, egregio illi viro, Ci- 
ceronique ejus discipulo placet non splendida ante 
aras congeri dona, nec omnia in templis auro argento- 
que fulgere; sola enim venerantium pietate delectari 
Deum. Haec eadem stoicus noster poela nobilissimis 
versibus declaravit, quibus vasa magnifica a templis 
removeri jubet, easque terrestres coelestiumque inanes 
appellat animas quae Deos sibi fingunt habendi cupidos 
eorumque in penetralia nostros mores immittunt: 

Quin damus id Superis, de magna quod dare lance 
Non possit magni Messalae lippa propago, 
Gompositum jus fasque animo, sanctosque recessus 
Mentis, et incoctum generoso pectus honesto^? 



•Pers. 5a^ II, v. 42. 

^Montesq. Espr. des iois, 1 XXV, c. 7. 

3Pers. 5aAlI,v. 71. 

Quoties vera religio, vanis caerimoniis priiis obruta, 
capul exlulit, toties in animi virtute, potius quam in 
rebus externis sinceram posuit pietatem. Itaque in 
Evangelio multa reperias ab iis quee retulimus parum 
abhorrentia, et apud Ecclesiae Patres plurima legere 
queas Persianis versibus mire congruentia. Quin etiam, 
Lactantius illos versus suis illustrat commentariis , et 
de Persio loculus: «Senliebat videlicet, inquit, non 
carne opus esse ad placandam coelestem majestatem , 
sed mente sancta, et justo animo, et pectore, ut ipse 
ait, quod naturali sit honestate generosum *. » 

Caeterum haec omnia Persianis e versibus deprompta 
vix orationis desiderabant ornamenta ; adeo per sese et 
sine verbis suam habent pulchritudinem ; namveritas, 
vel nuda , nitet. 

CAPUT XIII. 

DE LUCILIO STOICORUM DISCIPULO. 

Mihi poetas Romanos, quorum mentes imbuerit Ze- 
nonis disciplina, ex ordine recensere cupienti , et quid 
eorum quisque stoicis hauserit e fontibus expedire 
verbis optanti , Lucilius , ille praeclarus satirarum scrip- 
lor, in primis, si temporis ratio habetur, occurrit no- 
minandus: quippe qui ea tempestate vixerit, qua nobi- 
lia illa dogmata, Alhenis quondam orta, non solum 
Romam, sed universum prope terrarum in orbem de- 
fluxerant, iisque familiarissime usus sit hominibus, 

' Lact. Inst. 1. VI, c. 2. 

qui his instilutis et praeceptis perquam deleclabantur. 
Panaetius enim celebrem aperuerat Romae ludum, in 
quem Mucius ScsBvoIa, Rutilius Rufus, aliique lectis- 
simi juvenes frequentes conveniebant, idemque cum 
Scipione et Laelio singularem quamdam devinxerat ne- 
cessitudinem. Porro Lucilium constat magnis his viris 
fuisse amicissimum , et Rutilium Rufum suorum ope- 
rum judicem unice esse veritum, ac magis quam 
cuiquam credibile est ejus religioni in lilteris ser- 
viisse. Ex quo non perperam, opinor, coUigeretur nos- 
trum poetam, si non germanus fuerit sloicus, at sal- 
tem non potuisse quin stoicorum placita primoribus 
labris attingeret. Quum aulem generosam ejus liberta- 
tem ex qua, Quinliliano judice, effluxit acerbitas et 
abunde salis; quum praeterea vividum iilum ardorem 
quo improbissimum quemque, eme velut stricto^ ut 
ait Juvenalis, insequitur ; quum denique ejus animum, 
justitiae tenacem et uni (Bqtmm virtuti, quem Horatius 
praedicat, mecum reputo; tum fere ad id adducor 
ut credam Lucilium, non tanquam hospilem, sed tan- 
quam unum ex domo, stoicorum adiisse lares, ibique 
ingenii pastum potissimum quaesivisse. 

Quae quoquomodo sese habuerint, stoicum esse ali- 
quid fatearis necesse est in versibus, quos, a Lucilio 
de virtute scriptos, posteris tradidit Laclantius. Huic 
enim auctori, cui deliberatum et constitutum crat prae- 
cipuas philosophorum de virtute exponere et refellere 
opiniones, nihil potius reique accommodatius visum 
est quam quee hoc eodem de argumento Lucilius dixe- 
rat referre et suis examinare ponderibus. Nam quae- 

F. « 

cunque Panaetius et Marcus Tullius magna cum di- 
cendi ubertate et copia , in suis De officiis operibus , 
explicaverunt, eadem, ipsi Lactantio sicreditur, Luci- 
lius, brevius et angustius pressa suis in definitionibus 
complexus est: «Prius, inquit Lactantius, quam sin- 
gulas virtutes exponere incipio , determinanda est ipsa 
virtus.... Quaecumque autem in definitione virlutis so- 
lent dicere, paucis versibus colligit et enarrat Luci- 
lius: quos malo equidem ponere, ne, dum multorum 
sententias refello, sim longior quam necesse est *. j> 

Yirtus, Albine, est pretium persolvere verum, 

Queis in versamur, queis vivimu' rebu' potesse: 

Yirtus est homini, scire id, quod quaeque habeat res. 

Yirtus scire homini rectum, utile, quid sit honestum; 

Quse bona, quse mala item, quod inutile, turpe, inhonestum. 

His in versibus hoc aut illud verbum de loco suo 
prave forsan fuitmotum, aut rectius omnino fuisset 
recisum; sed tamen Lactantio non assentior dicenti, 
ideo Lucilium nimis redundanti usum fuisse oratione, 
quod honestum et inhonestum, utile et inutile nomi- 
naverit, ubi bonum et malum satis fuisset dicere ; quod 
enim bonum, inquit, id quoque utile sit necesse est. 
Hoc, credo, Lucilium nequaquam fugit, sed, ut ple- 
risque stoicis, ita ei placuit rem eamdem plures ver- 
sare in parles; Ciceronemque , in suo De Officiis libro, 
Horatiumque, notissima in epistola , idem video fecisse, 
nec in vituperationem ullana cecidisse. Sic de Homero 
hicloquitur: 

^ Jnst. chr., 1. VI, c. 6. 

. . . Quid sit pulchrum, quid turpe, quid utile, quid non, 
Planius ac melius Ghrysippo et Crantore dicit. 

Caelerum, mihi Lucilianum hunc versum legenti : 

Yirtus est homini, scire id, quod quaeque habeat res, 

continuo omnia veniunt in mentem , quae pro scientia 
et contra opinionem sloici dixerunt, et praesertim haec 
eximia Senecae verba: «Quod vides accidere pueris, 
hoc nobis quoque majusculis pueris evenit; illi quos 
amant, quibus assueverunt, cum quibus hidunt, si 
personatos vident , expavescunt : non hominibus tan- 
lum, sed et rebus persona demenda esl, et reddenda 
facies sua*. 3> 
Sed videamus reliqua: 

Virtus, quaerendae rei finem scire modumque: 



Hostem esse atque inimicum hominum morumque malorum; 
Gontra defensorem hominum morumque bonorum, 
Magnificare hos, his bene velle , his vivere amicum : 
Gommoda prseterea patriae sibi prima putare, 
Deinde parentum , tertia jam postremaque nostra. 

Hic forsitan quaedam deprehendas quae poetam ar- 
guunt nec caput (quod vijlt Horatius) scabentem, nec 
vivos ungues rodentem : verba dico eadem geminata et 
versus eodem modo cadentes, atque alia quae sunt certe 
hominis de rebus magis quam de verbis laborantis et 
limae moram aspernantis. Sed sententiae his subditae ver- 
bis, non solum sunt stoicae, sed etiam (hoc Lactantii 

* Sen. Epist 24. 

pace dixerim) verae, magnificae, et rudem incomposi- 
tamque orationem efficiunt gravissimam ac praestantis- 
simam. 

Agnosco stoicum eumdemque nobilem et generosum 
virum, pro aequilate propugnantem, his in vertis qui- 
bus se malorum profiletur esse insectatorem, et bonos 
magno prosequi studio. Stoicum quoque planius repe- 
rire est in versibus quibus patriam anle omnia, tum pa- 
rentes, denique semetipsum ponendum esse existimat; 
nam Marcus TuUius, Panaetium stoicum secutus, et 
eamdem enuntians sententiam, iisdem fere verbis utitur. 

Capitale hoc odium, non ab invidia, sed a virtute 
natum, quo poeta noster incenditur in improbos, sic 
alias erumpit : 

Uni se atque eidein studio omnes dedere et arti; 
Yerba dare ut caute possint, pugnare dolose, 
Blanditia certare, bonum simulare virum se, 
Insidias facere , ut si hostes sint omnibus omnes. 

Vir bqnus quilibet, etiam non stoicus, si modo poe- 
tica facultate valuisset, sic profecto (fatebor enim) po- 
tuit indignationi vela dare. Attamen , cum Porticus a 
fallaci imitatione simulationeque virtutis praecipue ab- 
horruerit*, omnesque homines velut quaedam corporis 
ejusdem membra habuerit, communi caritatis vinculo 
conjuncta, et ut mutuam sibi praestent operam ordi- 
nata, nequaquam mirarer, si quis contenderet haec 
dicta: « Verba dare ut caute possint.... utsihostes sint 

*Cic. DcO/., 1. 1,c. 13. 

omnibus omnes > et alia ejusdem generis a poeta stoi- 
cissante potissimum debuisse proficisci. 

Idem de epitaphio est existimandum , in quo suam 
erga Metrophanem, unum e servis, benevolenliam si- 
gnificat : 

Sem' neque infidas domino, neque inutili' quoiquam 
Luceill columella heic situ' Metrophanes. 

Qui versus, asperi quidem etquasi (quod jampridem 
animadversum est) jier salebras et saxa cadentes, ge- 
neroso tamen ac raro apud veteres affectu insignes, aut 
a bona poetse natura, aut a nobili Zenonis disciplina, 
velul a fonte, derivati fuerunt. Nemo enim nescit 
quanlo amore servos stoici amplexi fuerint, cujus rei 
quum alios multos, tum maxime Senecam locupletem 
habemus testem : « Servi sunt ? inquit. Imo homines. 
Servi sunt? Imo contubernales. Servi sunt? Imo humi- 
les amici. Servi sunt? Imo conservi, si cogitaveris tan- 
tumdem in utrosque licere fortunae*. » 

Quid de versibus dicam quibus noster poeta exagi- 
tat homines terricolas Lamias metuere et horrere so- 
litos, aut de carmine in quo Jovem inducit gravi desi- 
derio motum quod priori deorum non affueritconcilio, 
et candide querentem quod mortales deum unum- 
quemque patris nomine salutent, et Neptunum ita 
implicite facit loquentem , ut novissime dicat rei no- 
dum disserendo expediri non posse , 

Nec si Garneadem ipsum ad nos Orcu' remittat? 
' Sen. Ep. 47. 

Quibus ex omnibus patet veterem illum poetam, 
qui, ut Lactantianis utar verbis, «Diis et hominibus 
non pepercit, » quumphilosophiam,tum maxime phi- 
losophiam stoicam coluisse. 

Erunt fortasse qui mihi objiciant, quod Lucilius 
adeo non stoicissaverit, ut contra verbis carpserit stoi- 
cos. Lucilii enim hi sunt versus : 

.... Nondum etiam haec omnia habebit. 
Formosus, dives, liber, rex solu' vocetur. 

His autem verbis, quamvis essenl clariora, Lucilium 
non ita fuisse stoicis addictum, ut in eorum verba ju- 
raret, tanlum vinceretur ; eum autem non plus minusve 
stoicissavisse , nullo modo. 

Post Lucilium, satiras quoque, sed eas non parum 
diversi generis, scripsit Varro, is qui doctissimus Ro- 
manorum fuit appellatus. Hic tamen cum illo id habet 
commune, quod multa e philosophorum operibus de- 
prompta suis in versibus conclusit. Cum enim viveret 
apud homines a philosophia remotissimos, ut ad eam 
rudes et aversas popularium mentes alUceret, sapien- 
tium placita, quum sermonibus distincta, tum facetiis 
condita, in lucem protulit; in quo hunc poeseos et 
philosophiae concentum, quem quaerimus, efficere co- 
natus est. Utrum vero vir doctrina eruditissimus idem- 
que ingenio acerrimus quod sibi proposuerat fuerit 
consecutus necne, paucissimae ipsius satirarum reli- 
quiae nos recte dijudicare non sinunt. 

Cum autem Varro, teneris ab annis, philosophiae 
opernm navavisset, Antiocho magistro, qui inter Car- 

neadem et Ghrysippum incertus, ab Academia et a 
Porticu aequali fere spatio distabat ; eum multis sen- 
tentiis, e stoicorum disciplina sumptis, Menippeas illas 
satiras aspersisse verisimile est. Sed tamen iUe, Acade- 
micorum more, et ut qui germanus non esset stoicus, 
ipsis stoicis non semper pepercit; nam in sapientem 
eorum , qui dicitur solus rex, solus rhetor, suam exer- 
cuit dicacitatem; incredibilemque praesertim istam cu- 
piditatem, qua tum multi eorum flagrabant, sibi con- 
sciscendi mortem , jocis tentavit restinguere. 

Caeteros vero philosophos non indulgentius habuit. 
Quos irreverenter et perridicule depingit colluctantes , 
eosque ait : 

Ut in litore cancri digitulis primoribu' stare. 

Tum, recognitis eorum opinionibus et sententiis, 
addit : 

Postremo nemo aegrotus quidquam somniat 

Tam infandum, quod non aliquis dicat philosophus. 

Idcirco autem Varronem aliquando stoicorum de- 
creta versibus explicavisse crediderim, quod in satira, 
eaque fere sola cujus plane appareat propositum, pro 
hac stoicorum thesi propugnat, omnes scilicet homines 
esse insanos. 

CAPUT XIV. 

DE HORATIO FLACCO STOICORUM DISCIPULO. 

Horatio Flacco adeo liberum, amabile, alque ad 
omnia versatile fuit iugenium, ut vix quemquam xe- 
perias qui eum unum e duris Zenonis sectatoribus 
habere et angustis domus eorum parietibus circum- 
scribere audeat. Rara limatus urbanitate, exquisito 
prseditus judicio, neque a communi hominum sensu 
unquam recedens, ille poeta non is erat qui placita 
qudedam insolita et nescio quam rusticanam asperita- 
tem habentia profiterelur, eisque unice et pertinaciter 
adhaereret. Hinc contra alque illinc eximias sententias 
excerpsit quas intexeret suis carminibus ,* ita ut una- 
quaeque philosophorum familia eum jure et queat et 
nequeat pro suo vindicare. 

Nunc Epicurum unum ducem sequi videtur, nihil- 
que curare nisi Falernum, et dulces sub noctem su- 
surros, et Glyceram marmore Pario purius splenden- 
tem; nunc illum credas eadem sentire quae sentit 
Aristoteles, qui in quadam temperantia et modera- 
tione omnem virtutem posuit*. Aliquando autem inter 
duas distrahitur sententias*. Saepe tandem de vanis 
honiinum consih*is, de curis quibus torquentur, de 
morte omnia secum ablatura, ea jucundissime pro- 



* Hor., 1. 1, Ep. \ ; Ep, 6, v. 15. 
^ Idem.Ep, 4, v. 16. 

fert, quas nulli sint propria philosophiae, et de quibus 
nullum heu ! possit esse dissidium *. 

Quod ad sloicos atlinet, mirabile est quantum Hora- 
tius eorum decrela et praecepta obtrectaverit, idem- 
que versibus suis illustraverit ^. Quoties fere, omisso 
omni ludo, hoc sibi proponit, ut hominibus veram vitaa 
viam monstret, toties a Zenone potius quam ab Epi- 
curo quaB doceat exposcit. Quid est enim cur virtute 
aurum esse vilius prsedicet, et miretur quatuordecim 
patere quadringentis ; animo, moribus, fideique esse 
clausos? Quid est cur virorum iniquis institutis puero- 
rum naeniam, maribus Camillis olim decantatam, prae- 
ferat, quae regnum recte facientibus poUicetur; gene- 
roseque ac fortiter pronuntiet hunc murum aheneum 
esse debere, 

Nil conscire sibi, nuUa pallescere calpa^? 

Hic audire vere tibi videaris stoicum quemdam 
cuncta honesto posthabentem , et animi bona pluris 
quam externas opes facientem. 

Dixerit fortasse quispiam ea,»quemadmodum epi- 
curea non sunt, sic fieri posse ut non sint stoica: 
quippe nullum fere esse philosophum e tola Socratis 
domo, qui ea dicendo exprimere non poluisset. At quae 
his addidit Horalius ad sententias et verba stoicorum 
propius accedunt, qui libertate et ea animi conten- 
tione, quam sive roVov, si\e iTtkfvaacv nominahanij 

^Hor., 1. II, Oc?. i4,v. 24. 

2 M. Patin, trad. d'florace, priface, p. LXXXI. 

3Hor. isp. 1.1,4, V. 60. 

omnem terminabant virtutem. Eum tibi vult esse au- 
diendum , 

. . « . Qni fortanae te responsare snperii^ae 
Liberum et erectum praesens hortator et optat '. 

Nunquam Romanos ad antiquos mores revocare, et 
sopitos avitae virtutis igniculos excilare conatus est, 
quin (sponte an invitus sim dicturus dubito) germanus 
evaserit stoicus. Quis unquam de paupertatis et mortis 
contemptu, quis deamore quo patria sit prosequenda, 
quis de ipsa per sese expetenda virtute, stoicis locutus 
est eloquentius? Porro eis proxima noster poeta scrip- 
sit, qui fecundam virorum paupertatem esse dicit, et 
statuit flagitium pejus letho esse metuendum^. Quin 
etiam ea sola bona vult esse nostra , quae nostra sunt 
sub potestate neque ex alieno arbitrio pendent: 

Virtos, repulsae nescia sordidae, 
Intaminatis fulget honoribus ; 
Nec sumit aut ponit secures 
Arbitrio popularis aurse ^. 

Si quis aulem compertum volet habere quantam vim, 
quantumque spiritum imbelli, ut eam ipse nominat , 
Musae Flacci addiderint Zenonis praecepta, quantamque 
ad dicendi divinilatem illam extulerinl, aut jam lau- 
data de Regulo legat carmina, aut ea in quibus stoico- 
rum sapientis videtur voluisse adumbrare imaginem : 



* Hor. EpA^ 1,v. 68. 

« Idem, 1. 1, Od. 12, v. 41 ; 1. IV, Od. 9, v. 49. 

3/rf6?w, 1. III, Od, 2, V. 47. 

Justum ac tenacem propositi virum, 
Non civium ardor prava jubentium, 

Non vultus instantis tyranni 
Mente quatit solida, neque Auster 
Dux inquieti turbidus Adriae, 
Nec fulminantis magna manus Jovis : 

Si fractus illabatur orbis, 
Impavidum ferient ruinae. 
Hac arte PoIIux^et vagus Hercules 
Enisus, arces attigit igneas '. 

A me requiri non putout carmen dilaudem longius, 
quod ipsis pueris notum est, et quod imperitis etiam 
incredibilem quamdam movet admirationem ; sed non 
omnino inutile et absurdum fore censeo, unumquod- 
que diligenter perpendendo verbum, hos versus esse 
vere et mere stoicos ostendere. Cui aptius quam stoico 
sapienti hoc verbum propositi conveniat, quod vitam 
significat non temere, ut fit, vagantem, sed rationi mi- 
rifice consentaneam? Verba mente solida et impavidum 
virtutem indicant proprie stoicam, quam fortitudinem 
nominamus, et ex qua, veluti ex fonte,'caBteraB omnes 
virtutes manant et defluunt. Quid dicam de his verbis 
vagus Hercules? Quem heroa cum sibi stoici ad imi- 
tandum proponerent, eum Horatius commemorando 
satis superque monstravit quorum potissimum instite- 
rit vestigiis. 

Non satis habet has stoicorum senlentias verbis ex- 
plicare, quae sunt quidem vulgi opinionibus sublimio- 
res, sed quae omnium judicio non omnino repugnant; 
ea quoque occupat placita, quae a communi hominum 

»Hor. 1. m, Od. 3, v. 1. 

sensu abhorrent lougius el quae ideo paradoxorum de- 
signanlur nomine, eaque nunc defendit, nunc insec- 
tatur. 

Stoicis placuerat omnia peccata esse paria ; nam , ut 
ait Tullius, «gubernator aeque peccat, si paleae navem 
everterit, et si auri. i> Hanc sententiam, in pulcherrima 
epistola , videtur sequi Horatius ; nam servum ipse sic 
alloquitur: 

. . . . De mille fabae modiis quum subripis unum, 
Damnum est, non facinus mihi pacto lenius isto '• 

Alias autem poeta , ut qui nihil pensi habeat utrum 
secum convenientia proferatnecne, stoicos ridendo tan- 
git et castigat dicens non aeque esse peccatum, si quis 
in alienum minxerit lectum potus, ac si quis sponsum 
negaverit; nec qui teneros cujusquam in horto fregerit 
caules, ei esse conferendum qui e templo sacra deorum 
abstulerit^ 

Praeterea , aUud paradoxum in medium protulerant 
stoici, quod multis quidem insolitum, mihi vero tritum 
quoddam esse videtur (nam persuasum habeo in verbi 
controversia rem versari) , omnes scilicet insanire ho- 
mines. Quod cum dicunt, quid tum agunt, nisi affir- 
mant, quicunque perfectus non sit, eum esse imper- 
fectum oportere? Quam sententiam commode arripit 
Horatius, quod jam antea Varro fecisse creditur, et 
omnia hominum vitia, vicissim descripta, facete carpit 
et ludit. Ut omnia ab eo lepide dicta non referam, quia 

*Hor. 1. 1,£Sp. 16,v. 55. 
2 Idem, 1. I, Sat, 3, v. 415. 

vix stoica viderentur, ita quaedam referam lamen, 
quippe quae ad illustrandam sententiam vere stoicam 
emissa fuerint. Inducit secum loquentem Damasippum, 
quem , fortunis omnibus deturbatum , Slertinius sola- 
tus jussit pascere barbam , magnum sapientiae signum. 
Qui,a colloquii initio, hoc, de quo agitur, effatum 
profert et statuit : 

Quem mala stultitia, et quaecunque inscitia veri 

Gaecum agit, insanum Ghrysippi porticus et grex 

Autumat. Haec populos, haec magnos formula reges, 

Excepto sapiente tenet '. 

I 

Tum avarum, honorum cupidum, prodigum, ama- 
torem, aliosque homines vitiosos recensel, et nuiic jo- 
cosis, nunc asperis verbis. perstringit. Avarum autem 
in primis verbis lacessit, eumque, quum mullis argu- 
mentis , tum maxime aculis his similitudinibus delirare 
confirmat. Cithararum emptor, quibus non utitur, pru- 
dentis cujusque risum movet; scalprarum et formarum 
accumulator , si modo sit sutrinae ignarus , amens un- 
dique merito dicitur : 

Qui discrepat istis, 
Qui nummos aurumque recondit, nescius uti 
Gomppsitis, metuensque velut contingere sacrum ^? 

Operae pretium est videre quid senserit noster poeta 
deillo paradoxo apud stoicos tam celebrato, sapientem 
videlicet solum esse regem. Homines inopes et ali- 
quando pannosos qui sceptrum et diadema sibi vindi- 

*flor. l. II,5a^. 3, V. 38. . 
2/{/em,v. 408. 

cabant mordaci aceto periundit Uoratius et multo sale 
defiricat Egregium videlicet regem, cujus pueri bar- 
bam vellunt, et quem, dum quadrante it lavatum, 
nuUus stipator praeter Crispinum sectatur * ! 

Lepidissima sane et ad aures vulgi , quod non satis 
osus est Horatius, aptissima! Sed quid sibi vult Flaccus 
idem, quum alibi dicendo enuntiat prioribus omnino 
contraria, et in carminibus exclamat latius regnari 
avidum spirilum domando quam si duplex Africae His- 
paniaeque teneatur imperium, ac Phraatis a vertice 
diadema ablatum sapientis capiti imposuisse gaudet^? 

Frustra mecum repulo poetas plerosque ita a natura 
esse constitutos, ut inconsulto cuique animi motui sta- 
tim pareant, nec horam durent rem eamdem proban- 
tes, vix possum indignatiunculam temperare, Hora- 
tiumque nugatorem non appellare, cum illum video 
sic secum discrepantem. Huic autem et Fontanio nos* 
tro, quj interdum in eadem re delinquit, nescio quo- 
modo , postquam paulisper succensui , novissime 
ignosco. Uterque adeo abundat omni sermonis gratia 
et lepore, et tam blande ludit circum praecordia, ut 
venustate judicem etiam invitum placare et mitigare 
soleat. Hoc tantum velim, ut philosophis, quanquam 
mediocriter elegantibus, daretur venia, siforsan inter 
se pugnaverint, cum poetis sibimetipsis pugnantibus 
facile venia detur. 

Horatio alteram jurgii causam inferre animus me 



' Hor. 1. 1,5«/. 3, V. 433. 
« Idem.l n, Od. 2, v. 9. 

subigit, «t pro misero illo rege, ab eo nimis, ut opi- 
nor, vexato propugnare, praesertim socium habentem 
mihi omnino impari, tempore et loco, adfuturum. 
Nasutus noster poeta rideat, si placet, barbam, fus- 
tem, inopiamque stoicorum quorumdam, qui Antis- 
thenem magis quam Zenonem vita et moribus refe- 
rebant. Esto. Mihi tamen dicere liceat unamquamque 
philosophiam aut rehgionem quaedam vulgo extollere 
in majus , quae in mores sensim influunt et singularem 
ahquando pariunt agendi rationem, sed qusB adeo nihil 
de scitorum ac praeceptorum sublimitate detrahunt, ut 
contra iis sint mirifice apta et connexa. 

Praeterea, Horatius non mihi recte vidisse videtur 
qua in re posita sit vera hominis magnitudo et prae- 
stantia,et imperitorum opinionem potius quam sapien- 
tium rationem in eo secutum fuisse. Omittamus regium 
nomen , utpote quibusdam pdiosum , et hominem so- 
lummodo quaeramus quem caeteris hominibus jure pos- 
simus existimare superiorem. Quis phaleras dedignari, 
et rebus personam demere easque iritrospicere solitus, 
virum prudentia, justitia, fortitudine, omnibus deni- 
que ingenii et animi virtutibus ornatum et amplifica- 
tum non anteponat, etiam fortunis carentem, ei ho- 
mini, quem,mentisetconsiliiinopem, contemptissimis 
cupiditatibus servientem, casus quilibet ad summum 
imperium extulerit? In hoc enim ficta et affabricala, 
in illo vera et a natura profecta excellentia est. 

Regem illum , quem stoici praedicant, Horatius sane 
lectoribus argute praebuit deridendum; sed, si quis 
hos principes, quos poeta cum vulgo miratur et suspi- 

cit, ludere vellet, nescio an latiorem Iiaberet campum, 
in quo ingenium posset exsultare. Quod mihi venit in 
mentem, illustrissimum inter nostros scriptores, Pas- 
calium pervolventi, et eum operis locum relegenti, ubi 
regum satellites , imitatione nimia et dd movendos le- 
gentium risus apta , depingit, facie rubicunda et armis 
minacibus incedentes, populumque facit, sacra imbu- 
tum formidine, stupentem*. Eadem prope dissimilibus 
verbis expressit auctor non sordidus , qui nuper vixit : 
«Infanlem, inquit, vidi vagientem et salivantem, se- 
nesque dominum eum appellantes ^. » 

Alio in loco Pascalius, amoto ludo, contendit ho- 
mini doctissimo et optimo suum esse regnum, idque 
omni terrestri regno praestantius et quod nulla unquam 
vulgaris cujuslibetimperii adaequabit majestas ^ Itaque 
ad Christinam, Suecorum reginam, cum scriberet, 
eam non secus ac par parem allocutus est, ut qui non 
minus quam ea acumine valeret, et eam multo majo- 

» 

* « Ges trognes arm^es qui n'ont de mains et de force que pour 
6ux, les trompettes et les tambours qui marchent au devant, et ces 
I^gions qui les environnent font trembler les plus fermes. II faudrait 
avoir une raison bien ^pur^e pour regarder comme un autre homme 
ie Grand Seigneur environne, dans soii superbe s^rail, de quarante 
mille Janissaires. » (Pascal. Pens. ^dit. Havet, p. 35.) 

3 Lamennais. 

3 «II y a dans ce monde deux sortes de grandeurs; car il y a des 
grandeurs d'^tablissement et des grandeurs naturelles. » (Pascal, 
p. LIV.) 

«Tout r^clat des grandeurs n'a point de lustre pour les gens qui 
sont dans les recherches de resprit. La grandeur des gens d'esprit est 
invisible aux rols, aux riches, aux capitaines, a tous ces grands de 
chair.» (/d., p.224.) 

ribus exlulil laudibus quod iDgeniorum quam quod 
corporum obtinuisset principatum. 

Igitur, non modo hsec stoicorum opinio non insana 
habenda est, sed vix mens vere sana et omnibus incon- 
sideratis vulgi opinionibus solula reperiretur, quae in 
eam, re paululum ponderala et excussa, non concede- 
ret. Ex quo vel solo liquet Horatium, hanc carpendo 
sententiam, quid in ea pulchri, ideoque ad carmina 
accommodati, inesset, nullo modo intellexisse. 



CAPUT XV. 

DE JUVENALE STOIGORUM DISCIPULO. 

Si quis Juvenalem remisse et quasi oscitanter legerit, 
ei nihil forsitan ab hoc poeta, non modo stoice, sed 
ne philosophice quidem dictum esse videbitur. Nam 
raro a communi hominum sensu et a vulgari dicendi 
ratione noster hic satirarum scriptor abhorret, nec 
abditis et remolis e fontibus haurit res ac verba quae 
per audaces devolvit versus; sed e medio desumpta in 
medium profert. Quin etiam, eum habemus confiten- 
tem se a philosophia fuisse alienissimum ; quippe qui 
neque epicureorum, neque cynicorum, neque sloico-^ 
rum dogmata, a cynicis tunica distantia, attigerit *. 

Eum tamen non omnino latuisse crediderim prae- 
clara illa decreta et praecepta, quae jamdudum percre- 
buerant apud Romanos atque in sermone et ore om- 

■ Sat. XIII, V. m. 

F. ' 

Dium esse coeperaot. lociduol enim lempora, quum 
philosophia, non secus ac lumen, etiam aversis lucet. 
Itaque alibi hic poeta, pbilosophidB iniquus, contendit 
homines, philosophia duce, multos devitare errores, 
multa exuere vilia; et magni vult esse momeuti prae- 
cepta sapientiae, quam Fortunae victricem appellat^. 

Inde fit quoque ut, quamquam parum studiosus 
chartarum socraticarum , Socratis.tamen celeberrimum 
praeceptum suis illustret commentariis , et quasi divino 
afilatus spiritu exclamet : 

E coelo descendit YVta>Oia£auT($v, 

Figendam et memori tractandum pectore \ 

Esto, dicet fortasse aliquis, philosophatus fuerit 
Juvenalis, ut nos omnes philosophamur qui rerum 
philosophicarum non sumus plane rudes, et philo- 
sophorum iiilerfuimus aliquando certaminibus ; sed 
difficilem onerosamque mihi videris suscipere provin- 
ciam, si aliquid vere stoicum vis deprehendere in car- 
minibus poelae qui clare enucleateque tibi dixit, se 
stoicorum, ne summatim quidem, attigisse dogmata. 
Quin etiam , Juvenalis adeo non congruit cum stoico- 
rumtmoribus et natura, ut pulcherrimos versus de 
misericordia condiderit, quem sensum stoici longls- 
sime abesse dicunt ab eo quem quaBrunt sapienlem ^. 

Adde, si placet, nostrum poetam non semel stoicos 
fuisse inseclalum, quippe qui nunc refert stoicum 

* Juv. 5a^XIlI,v. 49. 
*Juv. 5a^. XI,v. 27. 
3Juv. 5a/.,XV, v. 131. 

Egnatum discipulo Barcae exitium attulisse; nunc ho- 
mines fingendis virtutibus subdolos depingit, eosque 
dicit Chrysippi et Cleanthis, Porticus regum aut potius 
deorum , servare imagines. 

Primum Juvenahs de hominibus non vere stoicis, sed 
stoicos mentientibus, hic loquitur, quippe quos indoc- 
tos ipse appellat : 

Indocti primum, quanquam plena omnia gypso 
Chrysippi invenias*, 

et qui se stoicos ideo simulabant, quia stoicorum tanta 
erat auctoritas, ut nomina stoici et boni idem sonarent. 
Deinde alias Zenonem, Porticus columen, profert ut qui 
optima de vita et officiis hominum praeceperit : 

Melius nos 

Zenonis praecepta monent : nec enim omnia, quaedam 
Pro vita facienda putat. Sed Gantaber unde 
Stoicus , antiqui praesertim aetate Metelli ^? 

Cynicos etiam, stoicis parum dissimiles, exornat 
summis laudibus, quia certum cupiditatibus finem im- 
posuerunt; nec video quomodo is jure 3uritatem Zenoni 
objiceret, qui Diogenis horriditatem extollit ^. 

Hoc autem mihi non in animo est, ut manifestum 
faciam, quod nequaquam fieri potest, Juvenalem ger- 
manum fuisse stoicum; id tantum firmissimis argumen- 
tis vincere velim , egregium illum scriptorem , etiamsi 



* Juv. 5a^.,II,v. 14. 
' Juv. 5a^., XV, V. 406. 
' Juv. Sat, XIV, V. 308. 

non fuerit stoicus, a stoicis tamen multa eademque 
magnifica deprompsisse. 

Nisi inter Romanos luxuria et mollitie diffluentes , 
nec quidquam habentes virile ac generosum, nobilis- 
sima illa jamdudum extitisset Zenonis disciplina, quae 
debacchantibus hominum cupidinibus, velut conscien- 
tia generis humani, obsisteret, nec Juvenalis, nec 
quisquam alius poeta hunc excelsum servavisset ani- 
mum, qui quanto studio virtutem, tanto odio vitium 
prosequitur, nec fecisset indignatio versus. Nequaquam 
tamen affirmaverim nostrum auctorem , cum censoris 
expleret vices, censoriis moribus vixisse, et nuUo vitio- 
rum quae carpebat laboravisse. Hoc solum mihi con- 
cedi cupio, hunc eam turpitudinis notam vitiis Roma- 
norum inurere non potuisse, quin eximiam quamdam 
in animo haberet virtutis speciem ad quam referret 
omnia foeda et infamia , quae ante oculos obversaban- 
tur. Sic, apud recentiores, novissimo in saeculo, cele- 
berrimus quo Geneva gloriatur philosophus, quaravis 
ipsius vita non injuria reprehenderetur , perversos 
aequalium suornm mores reprehendit, et eos ad rec- 
tam rationis regulam corrigere conatus est. Ut autem 
hic Platonis et Plutarchi, sic ille stoicorum doctrinis 
fuerat imbutus. 

Utrum epicurei, aut hominis cujuslibet temporum 
vitia lente ferentis ac veniam dantis et petentis vicis- 
sim, an stoici, vel potius cynici hi sunt versus, qui, 
non modo sapientem illum liberura et erectum quem 
stoici instituunt, sed etiam Diogenem Atheniensium 
turbam perrumpentem nobis in memoriam revocant: 

llle igitur nunquam direxit brachia contra 
Torrentem ; nec clvis erat qui libera posset 
Yerba animi proferre , et vitam impendere vero *. 

Quis eum docuit omnia corporis mala prse animi 
malis esse parva , et omnes doloris morsus dedecore 
esse potiores ? Quis , nisi stoica philosophia et stoicis- 
sans Marcus Tullius, cujus nobilia haec sunt verba: 
«Detrahere igilur alteri aliquid, et hominem hominis 
incommodo suum augere oommodum, magis est con- 
tra naturam, quam mors, quam paupertas, quam do- 
lor, quam caetera quae possunt aut corpori accidere aut 
rebus externis^.» Hanc eamdem sententiam adeo lucu- 
lentis et praeclaris expressit versibus Juvenalis, ut nihil 
unquam, nec apud veteres, nec apud recentiores, mihi 
legisse videar sublimius : 

Esto bonus miles, tutor bonus, arbiter idem 
Integer: ambiguae si quando citabere testis 
Incertaeque rei, Pbalaris licet imperet ut sis 
Falsus, et admoto dictet perjuria tauro, 
Summum crede nefas animam prseferre pudori, 
Et propter vitam vivendi perdere causas '. 

Illustrissimus philosophus qui apud Germanos, no- 
vissimo finiente sseculo, nobilem Zenonis disciplinam, 
in eo quod ad mores attinet, restituit et amplificavit, 
Kantius hos duos ultimos versus in ore semper habuisse 
dicitur. Nec mirum; eximius ille stoicus haec verba 
nescio quid stoicum redolere sentiebat. 

' Juv. Sat^ IV, V. 29. 
^CAcDe O/., I. in,c. 6. 
Uuv.^aA, Vm,v. 7S. 

Caeterum affirmare non dubito hanc de nobilitate 
satiram , ex qua pulcherrimos hos versus excerpsi , 
totam esse stoicam et ex altissimis Porticus dogma- 
tibus pendere, quae, vana hominum opinione rectae 
rationi posthabita, nullum prseter virtutem statuit esse 
bonum, et nulla nisi animi bona vult esse per se expe- 
tenda. Haec eadem Juvenalis : 

Tota licet veteres exornent undique cerae 
Atria, nobilitas sola est atque unica virtus *. 



Prima mihi debes animi bona. Sanctus haberi , 
Justitiaeque tenax factis dictisque mereris ? 
Agnosco procerem 2. 

Quin etiam, satira illa decima, quae de votis inscri- 
bitur, et quae omnium Juvenalis satirarum perfectis- 
sima et absolutissima habetur, ex locis communibus, 
iisque dissolutis, constare judicibus plerisque visa est 
ob id tantummodo, quod stoicorum quoddam decre- 
tum poetam sibi proposuisse explicandum non ani- 
madverterunt. Nec potentiam, nec gloriam, nec elo- 
quentiam, nec pulchritudinem, nec longiorem vitam 
vera numerat inter bona , quia fieri potest ut possidenti 
male cedant. Virtus res est sola ad quam sine ullo 
metu et tanquam ad supremum finem tendere liceat; 
alia omnia commoda potius quam bona nominanda 
sunt. Haec sententia, si qua unquam fuit, stoica dissi- 
patas, prima specie, hujus satirae partes coUigat et 

^ « Quis ergo generosus? ad virtutem bene a natura compositus, » 
(Sen. £•/)., 44.) 

2Juv. i^aA, Vm, V. 48. 

unam ad formam reducit: itaque ut hinc orditi^r, ita 
huc terminat poeta satiram : 

Omnibus in terris, quaB sunt a Gadibus usque 
Auroram et Gangen, pauci dignoscere possunt 
Yera bona atque illis multum diversa, remota 
Erroris nebula *. 

Sic orsus, speciosa et jam omnibus nota expromit 
miracula, ingentemque Sejanum restem secutum et 
flammis crepantem, Annibalem veneno sublatum an- 
nulumque Cannarum vindicem, Alexandrum nuper an- 
gustis mundi limitibus aestuantem nunc sarcophago 
contentum; et ad eam, dum de morte disserit, assur- 
gitloquendi divinitatem, quam solus Bossuetius noster 
est postea assecutus. Denique haec subjicit, quaB utrum 
stoica, an christiana sim nominatarus nescio, adeo ejus 
orationis, quam dominicam appellant, sensum refe- 
runt: 

Nil ergo optabunt homines? Si consilium vis, 
Permittes ipsis expendere numinibus, quid 
Conveniat nobis, rebusque sit utile nostris. 
Nam pro Jucundis aptissima quaeque dabunt D). 
Carior est illis homo , quam sibi ^. 

In iis quae sequuntur videre est sine ullis integu- 
mentis magnos stoicorum animos. Indolentiam enim 
eam, quam anad-dav Graeci vocant, exoptat poeta 
dolorisque simul et mortis contemptum ; nec Herculis 
solitas omittit laudes; quibus ex omnibus constat eum 

Uuv. .Jaf., X, V. 4. 
* Juv. 5a^., X, V. 346. 

talia stoicis e fontibus^ hausisse. Quod tibi multo raa- 
nifestius fiet, si, antequam Juvenalis versus referam, 
haBC tulliana eademque stoica verba ante oculos expo- 
suero : cc Magis est secundum tiaturam , pro omnibus 
gentibus, si fieri possit, conservandis aut juvandis 
maximos labores molestiasque suscipere, imitantem 
Herculem illum, quem hominum fama, beneficiorum 
memor, in concilio ccelestium coUocavit, quam vivere 
in solitudine, non modo sine ullis molestiis, sed etiam 
in maximis voluptatibus*.^) Lege nunc nostri auctoris 
versus : 

Fortem posce animum , mortis terrore carentem, 
Qui spatium vitde extremum inter munera ponat 
Naturae , qui ferre queat quoscunque labores , 
Nesciat irasci, cupiat nibil, et potiores 
Herculis aerumnas credat saevosque labores , 
Et venere, et coenis , et pluma Sardanapali. 
Monstro quod ipse tibi possis dare ^. 

Hoc extremum scriptoris esse omnino stoicissantis 
et a semetipso potius quam ab alio quolibet sua bona 
poscentis, quum ex multis, tum ex iis Senecae dictis 
patet : «Facis rem optimam et tibi salutarem, si, ut 
scribis, perseveras ire ad bonam mentem : quam stul- 
tum est optare, cum possis a te impetrare^» 

In decima tertia satira Juvenalis ea de conscienliae 
stimuh's loquitur, quae, si non solum stoicum, at certe 
philosophum , eumque gravissimum , aptissime de- 

iCic. DeOff,, I. III, c. 5. 
^Uy.Saty X,v. 357. 
3 Sen. Epist. 41 . 

ceant*. Neclantumob facla, sed ob cogitata vexatos 
animi sollicitudinibus nocentes exhibet : 

Nam scelus intra se tacitum qui cogitat ullum , 
Facti crimen habet ^. 

In eadem satira egregios versus de vindicta et ultione 
reperias, quos stoicum aliquid habere confitendum 
est. Nam, cum primi homines qui coluerunt terras, in 
vindicta summum bonum et gloriam praBclarissimam 
posuissent, philosophi quidam, e Socratis domo exorti 
(academicos dico ac praBsertim stoicos) miseros morta- 
les, ultionis persequenlissimos , ab horrendis cerlamini- 
bus avertere tentaverunt, atque eos docuerunt nihil viro 
sibi temperante el hostibus subjeclis parcente esse no- 
bilius. Hac de re audias volo Ciceronem , eumque Pa- 
naetii sloici vesligiis insistentem: «Est enim, inquit, 
ulciscendi etpuniendi modus; atque haud scio an satis 
sit eum, qui lacessierit, injuriae suse poenitere; ut et 
ipse ne quid tale posthac, et cseteri sint ad injuriam 
tardiores ^ i> Idem eodem in libro : « Nec vero audiendi, 
qui graviter irascendum putabunt, idque magnanimi 
et fortis viri esse censebunt. Nihil enim laudabilius, 
nihil magno et praeclaro viro dignius placabiHtate at- 
que clementia *.» JuvenaHs contendit quoque minimos 
animos ultione maxime delectari, atque homines esse 
eosdem et indoctissimos et vindictae promptissimos. 

2juv. 5a^., xm,v. m 

3Cic. Z>eO/., 1. 1, c. 4i. 
4 Cic. De O/., 1. 1, c. 25. 

Quanto rectius Chrysippus, inquit, el Socrates ille qui 
acceptae cicutae partem mcmatori nollet daref 

Quippe minuU 
Semper et infirmi est animi exiguique voluptas 
Ultio. Continuo sic collige, quod vindicta 
Nemo magis gaudet quam femina *. 

Quod si quis forte mihi dixerit haec e platonico , non 
minus quam e stoico fonte manare potuisse, objectum 
non diluere, sed elevare enitar, memorando platoni- 
cos raros, ne dicam nullos, stoicos autem multos 
Romae , Juvenalis tempore, floruisse; ideoque verisi- 
milius nostrum poetam a stoicis quam a platonicis ge- 
nerosos hos sensus desumpsisse. 

Satira quae de exemplo inscribitur, quaedam quoque 
continet, quae utrum academica, an stoica sint, diffi- 
cile est dijudicare, et qusedam quse mihi videntur ora- 
jiino stoica. Prioris generis sunt delicatissimi et jam 
vulgatissimi versus quibus christiano prope modo os- 
tendit poeta quanta tenerae aetati reverentia debeatur, 
et quam multas puerorum instilutio habeat cautiones ^. 

Quae de servis eodem in loco scripsit vere et proprie 
stoica esse ideo affirmaverim , quod apud veteres nulla 
fuit, prseter porticum, philosophorum familia, quae 
homines misera servitute oppressos liberis hominibus 
dixerit pares, eosque excitare et erigere conata fuerit^. 
Jam alias nobilia Senecae verba protulimus, quibus 

* Juv. 5a^., m,v. 498. 
» Juv. Sat, XIV, V. 44. 

' Janet, Hist de laphiios, mor, etpolit^ passim.; Denis, Hist 
des thdor, et des idies mor,^ passim. 

constat curaB praecipuae stoicis servos fuisse. Non aliter 
Juvenalis loquitur; nisi quod primus versus parum et 
videtur et est stoicus : 

Mitem animum, et mores modicis erroribus aequos 
Praecipit, atque animos servorum et corpora nostra 
Materia constare putat paribusque elementis? 
An saevire docet Rutilus, qui gaudet acerbo 
Plagarum strepitu , et nullam Sirena flagellis 
Comparat, Antiphates trepidi Laris ac Polyphemus, 
Tum felix, quoties aliquis tortore vocato 
Uritur ardenti propter duo lintea ferro * ? 



GAPUT XVI. 

DE PERSIO POETA STOICO. 

Ex omnibus poetis qui litteras romanas jam senes- 
centes nobilitaverunt, nullus Zenonis institutis et prae- 
ceptis tam alte imbutus fuit quam Persius. Quem totum 
sibi vindicat praeclara illa philosophorum famiHa quae, 
omnibus ad servitutem ruentibus, antiquae libertatis 
fortiter suscepit patrocinium , el saeculo pene universo 
in luxuriam fluente, puros atque integros mores ser- 
vavit, atque alienis flagitiis maluit carere quam uti, 
eo admirabilior, quod nulla sive caduca, sive aeterna 
ob praemia, sed unius studio virtutis, virtutem coluit. 
Ut igitur nobilis haec famiha inter suos numeravit et 
severos intra parietes aluit Thraseam senatorum, An- 
toninum principum, Epictetum servorum specimen, 
et Tacitum sortita est egregie factorum dictorumque 

Uuv. 5ar., XIV, V. 15. 

scriptorem , sic Persium habuit poetam, exili sane et 
obscuro, sed acri et presso dicendi generc insignem, 
nec qui locum inter tantos viros obtineret, quum vita, 
tum scriptis, omnino indignum. Cum Thrasea, illo 
omnium exemplari virtutum, affinitate conjunctus, a 
Cornuto, viro bono et sapiente (si quis unquam fuit), 
educatus Persius noster nec affinis dedecoravit aucto- 
ritatem nec magistri. 

Ipse sui ipsius veram ac genuinam (inscius, credo, 
et invitus) adumbravit imaginem , magistro eidemque 
amico illam scribendo satiram, tantae gloriae utrique 
futuram, in qua ingenuum ac candidum explicavitani- 
mum atque intimos sensus penitus excussit. Poetae 
dicendi genus plerumque paulo severius et durius 
mitescere et mollescere videtur, dum illetestatur sin- 
gularem suum erga Cornutum amorem, dum narrat 
quantum ei debuerit, quam familiariter eo fueritusus, 
et quam feliciter, toti dediti sapientise studio, una 
vixerint. Quae legendo Cornulum dicas sacerdotem ho- 
mines ad summam et perfectam virtutem dirigentem ; 
Persium autem juvenem ejus eonsiliis jam sapientissi- 
mum et sanctissimum effectum. Hic illius beneficiorum 
mirum in modum se praestat memorem, et quanta sil 
suae pars animae palam testatur : 

Me tibi supposui. Teneros tu suscipis annos 
Socratico, Cornute, sinu. Tunc fallere solers 
Apposita intortos extendit regula mores, 
Et premitur ratione animus, vincique laborat 
Artificemque tuo ducit sub pollice vultum *. 

* Pers. Sat, V, v. 36. 

Hic agnoscilur vetus illud et praeclarum stoicorum 
decretum, hominis vitam opus artis existimantium, 
quod ad optimam generis formam sit referendum. 

Tum Persius exponit quanta amicitia cum Cornuto 
fuerit devinctus, et quam conjuncte inter se egerint, 
sicuthomines decet, mea quidem sententia, de officiis, 
de vita, de Deo coUoqui atque his sermonibus innutriri 
solitos, ita ut eorum animi miro quodam modo con- 
sentiant et quasi coalescant. Quod animadvertimus in 
Phaedone Platonis , ubi Socrates ejusque discipuli uno 
eodemque spiritu moveri videntur. 

Sic eruditus et institutus Persius non paucis emine- 
bat ingenii dotibus, quae scriptori de moribus disse- 
renti ideoque poetae satirico conveniunt, et sine quibus 
nulius auctor, qui in his versatur argumentis, rebus 
quas tractat par esse potest. 

Primum oderat vulgus, ejusque vanas opiniones au- 
ribus respuebat, ut e pluribus patet ejus satirarum 
locis : 

Non si quid turbida Roma 

Elevet, accedas: examenve improbum in ista 
Gastiges trutina ; nec te quaBsiveris extra \ 

et alibi : 

Usque adeone 

Scire tuum nihil est, disi te scire hoc sciat alter '? 

Non solum communibus hominum opinionibus dif- 
fidit Persius, quod quumoninibus prope philosophis^ 



*Pers. Sat.^l^ v. 5. 
' Idem , V. 26. 

tum maxime stoicis, initium babetur sapientiae; sed 
quis sit verus vitae finis, sola ratione duce, exquirit; et 
anus stolidas atque hircosos ceuturiones, qui omnium 
omnino ignari, in uncta patella summum ponunt bo- 
num , maledictis lacessit et persequitur. Haec pessima 
ei videtur istorum hominum vita, qui, nulla adhibita 
animo cura, ventri obedire, pecudum ritu, et omnibus 
corporis cupidinibus servire soleut*. Nihil contra 
praestantius ducit et divinius quam eam, quam cum 
Deo communem babemus, rationem colere, et virtu- 
tem, quae hominis propria est, quoad fieri possit, asse- 
qui. Itaque hoc vivendi genus, quod Cartesius nester 
tantis oUm extoUet laudibus, Romanus quoque poeta 
celebrat, dum Gornutuiti suum sic alloquitur: 

At te DOctuTDis juvat impallescere cbartis. 
Cultor eoim juvenum pui^tas inseris aures 
Fruge Cleanthea. Petite binc, juvenesque, senesque, 
Finem animo certum, miserisque viatica canis \ 

In his fortasse immoror diutius et minutiora consec- 
lor; sed non parvi, me judice, interest, utrum satira- 
rum auctor , de moribus scripturus , lolius vilae cursum 
et finem cogitatione comprehenderit necne. Id enim 
nisi fecerit, cum nunc hoc, nunc illud vitium temere 
et inconsiderate , nec eam ob causam quod a certa 
aberrel regula, fuerit inseclatus, poterit evenire utquae 
acute et lepide dixerit, inter se parum conveniant et 
alia aliis discrepent, quod vel solum eos graviter offen- 

« Pers. SaL V, v. 68. 

2Pers.»ya^., V, V. 62. 

det qui a poeta ut totum ponere sciat ante omnia ex- 
poscunt. 

Fine, ad quem omnes homines spectare et niti de- 
beant, semel decreto et conslituto, Persius quaerit quo 
reipsa plerique tendant, et eos acriter tangit qui a 
recta declinant via. Cum nostrum unumquemque con- 
venienler naturae et rationi viverd oporleat, quid de iis 
scriptoribus existimandum est , qui rationi et naturae 
contraria semper auciipari videntur? Cum natura et 
ratio nobis suadeant, vel potius imperent, ut justitia et 
sanclilate placatos efficiamus deos , quid de iis censebi- 
mus qui deos sanguine et extis vitularum volunt quo- 
dammodo corrumpere? Natura et ratione juveni prae- 
cipientibus ut e schola quam sapientissimus evadat, et 
sibi, parentibus, patriae, quam maximo sit emolu- 
mento, quid de eo sperare possumus qui vitam agit 
somno et gulae deditus, atque in turpi stupet inertia? 

■ 

Ila Persius, seu de htteris colendis, seu de honorandis 
numinibus, seu de pueris instituendis disserere coepe- 
rit, semper summa quaedam decreta et instituta ponere 
solei, unde, veluli quibusdam e fontibus, caetera quae- 
hbet oriuntur. 

Non alia usus est disputandi ratione, cum de pubh'- 
cis rebus scripsit noster poeta: quippe qui probe intel- 
lexisset eumdem hominum societat; , qui singuHs ho- 
minibus est, assignari finem, et iisdem virtutibus, 
quibus perfectus efficitur civis , perfectam effici civita- 
tem. Itaque hominis cujusque finem nescienti de civi- 
lis communitatis fine silendum est. Idem sentiebat, 
apud veteres, Plato, qui, in Gorgia Socralem inducit 

dicenlem Theinistoclem et Periclem tola aberrasse via , 
quibus majori curae moenia quam virtutes Athenien- 
sium fuerint, et qui alio in loco celeberrimum illud 
edere ausus est effatum, populos videlicet ita solum 
fore beatos, si philosophis regnum, aut si regibus phi- 
losophia esset obventura. Persius autem mira quadam, 
ut solet, dicendi concitatione et vividis imaginibus illam 
liberrimam eamdemque verissimam expressit senten- 
tiam. Ab Alcibiade adhuc adolescente apud nostrum 
Socrates petit cur et quo fretus res populi tractare 
velit : 

Scilicet ingenium et rerum prudeDtia velbx 
Ante pilos Yenit; dicenda tacendaqne calles? 
Ergo, ubi commota fervet plebecula bile, 
Fert animus calidae fecisse silentia turbae 
Majestate manns. Quid deinde loquere? Quirites, 
Hoc, puto, non justum est; illud male; rectius istud *. 

Ut de justo et injusto judicare, pravam multitudinis 
opinionem corrigere , de civium vita statuere audeat et 
nigrum vitio pmfigere theta, quid est quod antea dedi- 
cerit? Nihil omnino. Quamobrem philosophus juvenera 
nominat insanum, eumque inani superbia tumere sinit: 

Dum ne deterius sapiat pannucia Baucis, 
Quum bene discincto cantaverit ocima vernae ^ 

Nunquam, credo, poeta quisquam de moribus, de 
jure, de populis sapientissimo cuique regendis, liberius 
et generosius locutus est. Saepissime accidit, recentio- 

* Pers. SaL, IV, v. 4. 
'Pers. Sat, IV, v. 21. 

ribus lemporibus, ut res publicas traclarent homines 
tanto muneri impares, omnis humanitatis expertes, 
moribusque dissolutissimi. Quam pauci tamen poetae 
christiani eos versibus carpsere! Plerumque nostri 
poetae satis habuerunt vanis cantilenis distringere po- 
tentes, nec quidquam serium, virile, forte adversus 
eos scripserunt. Dum Arverni a principibus crudelis- 
sime vexarentur et, nullam ob rem, saevissimis affice- 
rentur suppliciis*, Bolaeus nosler, vir alioqui liber et 
bonus, suae aetatis poetarum versus placide nolabat, si 
quis offendisset aures teretes et religiosas ; et cui ver- 
borum, vel paululum discors, sonus movebat bilem, is 
omnia humana divinaque jura misceri lente ferebat. 

Persium vero non fugit libertatem a prsetore datam 
ex intima animi libertate pendere, et neminem vere 
liberum, vere civem fore, qui suis cupiditatibus erit 
obnoxius. Quam ad sententiam, mere stoicam, verbis 
exprimendam, non leni, aequabili et inornato orationis 
tractu, philosophorum more, utitur , quod ei aliquando 
objectum est; sed potius dicendigenus vividis distinc- 
tum coloribus, vehementibus incilatum motibus con- 
sectatur. Itaque non video quid in eo desideres e tribus 
quae Fenelo requirit ab eo qui sit egregie dicturus, ut 
homines doceat et moveat rerumque speciem quasi 
quadam depingat tabella^: 

Libertate opus est: non hac, quam ut quisque Velina 
Publius emeruit, scabiosum tesserula far 

* Les Grands jours, par F16chier. 

* F^nelon. Dialogues sur tdoquence^ 2® dialogue, 

p. • 

Possidet. Heu! Steriles veri; quibus una Quirites 
Vertigo facit! Hic Dama est , oon tressis agaso , 
Vappa, et lippus, el in tenui farragine mendax : 
Verterit hunc domioas; momento turt)inis exit 
Marcus Dama. Papae ! Marco spondente , recusas 
Credere tu nummos! Marco sub judice palles M 

Quis ignorat pulcherriraos versus, quibus noster exi- 
mie descripsit cupidines certatim distrabentes et pre- 
mentes animum, qui eatantum lege liber esse potest, 
ut cupidinibus sit vacuus et soli serviat rationi? Nam 
servire Deo, inquit Seneca, id est rationi, ea libertas 
est. Mane stertis piger: Eia, sui^e, inquit Avaritia! el 
tibi recusanti omnia recenset, quibus venditis, dives 
evadere tibi detur. Quin etiam subjicit: 

Verte aliquid , jura. Sed Jupiter audiet. Eheu ! 
Baro, regustatum digito terebrare salinum 
Gontentus perages, si yiyere cum Jove tendis ^ 

Tum Luxuria inducilur, quae Avaritiae repugnet et 
hominem jam surrecturum sensim reclinet lectulo. Si 
ejus argumenta consideraveris, nihil plenius et astric- 
tius; si imagines et sensus, nihil acrius et vividius re- 
peries. Res non calamo descriptas , sed penicillo de- 
pictas existimes : 

Tun' mare transilias? tibi torta cannabe fuItOj 
Coena sit in transtro; Vejentanumque rubellum 
Exhalet vapida laesum pice sessilis obba? 



*Pers. ^a^., V, v. 7^ 
'/rfm, V, V. 437., 

Indulge genio; carpamns dulcia; nostrum est 

Quod vivis; cinis , et manes, et fabula fies. 

Vive memor lethi ; fugit hora ; hoc quod loquor inde est '. 

Bolaeus hunc locum imitatus est; sed quam longe 
ab exemplari latino abfuerit, quemquam fugisse satis 
mirari nequeo. Quod de nostra gente (injuria, ut opi- 
nor) Fenelo contendit, eam yidelicet rebus cogitatione 
arcte comprehendendis omnino esse imparem, id de 
Bolaeo, tanti viri salva reverentia, libenter dixerim. 
Clarus hic poeta, cum de libertate dissereret, non rem 
intimam, quod fecit Persius , pertentavit, sed satis ha- 
buit argumentum summum jocando percurrisse.'Quid 
quod, apud Gallicmm scriplorem, Avaritia, cui homi- 
nem ad proficiscend^um impellerQ sententia est, argu- 
menta afFert (miserum victum dico et haeredis curam) 
ad eum ab itinere ineundo avocandum multo magis 
idonea? Hic auctorem, non personam loqui nimis ma- 
nifestum est. Quid quod Ambilionem in Luxuriae locum 
sufficit, quae multo inferiores agit partes, quia inter 
eam et Avaritiam nuUum certamen exoritur, et quia 
intra altum se tenet silentium? Quid quod ex iis omni- 
bus quae dixit sic egregie coHigit Persius : 

En quid agis? duplici in diversum scinderis hamo : 
Hunccine an hunc sequeris? Subeas alternus oportet 
Ancipiti obsequio dominos, alternus oberres. 

Me non latetRomani poetae dicendi genus interdum, 
ne dicam saepe, esse obscurum, spinosum, durum, et 
e stoicorum disciplina haec vitia, velut e fonte, forsitan 

' Pers. Suf.,\. 140. 

fluxisse; sed vilia ejusmodi, quanquam gravia, magnis 
arbitror pensari virtutibus, quarum aliquas e Zenonis 
schola esse quoque derivatas nemo negaverit. Primum 
ab ea haec desumpsit decreta et praecepta, quibus, ve- 
luti quibusdam vinculis, omnes satirarum sententias 
dissolutas et dissipatas coUigavit et in unum redegit. 
Et ne quis dicat Persium salis habuisse magistrorum 
dictata ediscere, et ea, qualia accepisset, suis com- 
mendare versibus, secum reputet quot et quantis ima- 
ginibus exornaverit, quot et quantis animi motibus 
quasi concitaverit quas in medium protulit cpgitatio- 
nes; tunc in hoc tanquam insignitas ejus ingenii appa- 
rere notas dicet et sentiet. Praetere^, secretum ignem, 
qui sub orationis contextu plerumque latet et aliquando 
erumpit, unde illum, nisi e Porticu flagranter amata, 
putabimus accensum? Persius igitur stoicis non parum 
debuit, si iUis has duas debuit orationis virtutes, qua- 
rum altera opus quodcunque unam reducit ad formam, 
altera vero ei quasi quenidam igneum infundit spiritum 
quo vivere et spirare videatur. 

Non immerito, me quidem judice, Persium Quinti- 
lianus et Bolaeus noster laudaverunt, quorum prior 
dixit: «Multum et verae gloriae, quamvis uno libro, 
Persiiis meruit, i> posterior autem se poetae nostri 
perstudiosum fuisse testatus est, ejusque versus, obs- 
curosquidem, sed adstriclos, vehementes, et verbo- 
rum numerum senlentiarum numero consequentes 
praedicavit. Si quis enim recondilae stoicorum disci- 
plinae idemque lalini sermonis amantissimus, persia- 
norum carminum latebras fuerit scrutatus, ibi eum 

credo multa praeclara inventurum, quae in operibus 
quibusdam pleniori luce splendentibus frustra requi- 
rat, et quae decies repetita decies ei placebunt. 



CAPUT XVIL 

DE MANILIO POETA STOICO. 

Quum nobis esset in animo, uno eodemque orationis 
tractu exponere quid satirarum scriptores sibi quisque 
e stoicorum dogmatibus assumpsissent , nec medium 
intercipere quem ea de re haberemus sermonem, alios 
paulisper omisimus poetas, de quibus nunc est disse- 
rendum , a Manilio initio facto , qui , Augusto impe- 
rante, floruisse creditur. Ejus opus, utpote de astrono- 
micis scriptum, huic litterarum generi adscribendum 
est , quod est ad docendum maxime accommodatum , 
et quod ideo nostri dcdaxvixov grseco nomine appella- 
verunt, quo genere nullum, me quidem judice, ad 
explananda stoicorum placita unquam fuit aptius. Si 
quisenim, doctrina et ingenio non impar Lucretio, 
totam hanc disciplinam carminibus amplexus fuisset, 
et docentis modo explicuisset, praeclarius etiam, ut 
jam supra diximus, quam illustris ille Epicuri inter- 
pres,poema composuis^et, uberiorem scilicet nactus 
materiam. Quin etiam , universum hoc opus non paucis 
potuisset exornare extra argumentum positis, dum 
multa prudenter et fortiter, juste et temperate facta 
versibus retuh'sset, quae omni pulchritudine honesti, 
qualem eam stoici raente comprehenderunt, efFulsissent. 

Ul Maoilius dod eral iDgeoio cum Lucretio compa- 
raudos, ita rem taDfam dod sibi proposueraL Nod eoim 
omDia quae ad rerum uaturam et ad homioum societa- 
tem spectaDt , stoicorum more , tractaTit , nec immen- 
sum quoddam opus, onmibus partibus apte inter se 
connexis, aedificavil; sed siDgularem quamdam sibi 
sumpsit scieotiam, qua, velut materia, ad poema con- 
dendum, uteretur, et sloicam pbilosophiam tantum 
obiter attigit, ita ut quod argumentum totius operis 
fuisse velim , id potissimum sit exlra opus positum , et 
in eis, quas ecbaseis vocant, conclusum. Yere autem 
mihi videor esse dicturus, si affirmaYero, et pnKBmia 
uniuscujusque libri, et has ecbaseis, in quibus stoi* 
cissat Manilius, omnibus aliis quae scripsit esse prse- 
stantiora. Cujus rei locupletem habeo testem hominem 
doctissimum et fere doctorum principem , Jos. Scalige- 
rum: clmprimis, inquit, omnia ejus proaemia et noQ- 
sxfidaug extra omnem aleam posita sunt. Nihil illis 
divinius, nihil copiosius, gravius et jucundius dici 
potest. ) Sed praestat, ut idem dixit scriptor, ex ipso 
potius , quam ex nostra praBdicatione hoc discere. Au- 
diamus igitur olorem canentem : 

Carmine divinas artes, et conscia faU 
Sidera diver^s hominum variantia casus, 
Coelestis rationis opus, deducere mundo 
Aggredior, primusque novis Helicona movere 
Caniibus, et viridi nutantes vertice silvas, 
Hospita sacra ferens, nulli memorata priorum \ 



^ Man. y/.N7r., 1. 1, v. 1. 

Haec verba, conscia fati siderat ctzlestis rationis opus, 
mmdo pro coelo dictum , salis declarant nostrum poe- 
tam stoicas versibus enuntiare sententias. 

Caeterum poetae altissimum placet hoc argumentum : 

Juvat ire per ipsum 

Aera, et immenso spatiantem vivere coelo *. 

Quod quamvis sit arduum et aditu difficiles habeat 
latebras , hominis tamen rationi est permeabile : 

Cui nulla resistunt 

Glaustra, nec immensae moles, caecique recessus;^ 
Omnia succumbunt, ipsum est penetrabile coelum ^ 

Necmirum, cum (id quod plane stoicum est) mens 
nostra divinse menti cognata sit, et ex ea quasi deli- 
bata : 

Jam nusquam natura latet: pervidimus omnem, 
Et capto potimur mundo, nostrumque parentem 
Pars sua conspicimus, genitique accedimus astris^ 

Quo accessu et conspectu nihil excogitari potestsub- 
limius et sapiente dignius. Mens autem nostra , angustis 
antea terminis septa, hoc ut assequatur fastigium, 
suum pectus transire debet , 

Extremumque sequi pontum, terraeque subire 
Pendentis tractus , et toto vivere in orbe *. 



Impendendus bomo est, Deus esse ut possit in ipso ^. 

^ Man. Jsfr,, 1. 1, c. 13. 
^ldem^ 1. 1, V. 538. 
^ldem, l.IV, V. 881. 
*/rf6w,l.IV, 879. 
s Idem , 1. IV, V. 407. 

Qais est cui, talia I^enti, statiiii non obversetur 
ante ociilos mirus ille conseDSus reram, quae ita una , 
et eadem vi constrictae teneotur, ut^ eam ob causam, 
earum unaquaeque non modo existat et perstet, sed 
etiam alias, si ipsius natura tulerit, sentiat et cognos- 
caL 

Eadem in piimo operis iibro explicat Manilius , eis- 
que nititur, ut ai^umenta, quae pro Sorte ac contra 
Deum allata sunt, confutet et dUuat : 

m 

Nec qnidqaaB n taita Bagis est ninbile nole 

Qfom ratio, et oertis q«od legibvs OBBii parent. 

Nosqiufli toiiMi locet^ uhfl ollis partibiis mat 

Laxiiis aat brerias^ BatatOTe ordiiie feiliir. 

Quid tam confiisoffl specie, foid tan Tice ceitam est? 

Ac mihi tan pnesens ntio non alla Tidetor^ 

Qaa pateat mandnin dirino namine Terti^ 

Atqae ipsam esse Deam, nec Foite coisse magistn , 

Ut TOlnit credi, qai primas nHeiiia mandi 

Seminibas struxit minimis^ inqne iUa resolTit '. 

Non solum de coelestibus et divinis, sed etiam de ter- 
renis et mortalibus rebus, quemadmodum praeclarissi- 
me, sic verissime sensit Manilius, ut qui, sloicis duci- 
bus , de trita deflexerit via. Quid est quod magis , non 
modo imperilorum, sed prope doclorum, apud veteres, 
risum moverit quam quae de antipodibus stoici dixerant : 
esse videlicet homines, quorum vestigia vestigiis nostris 
essent adversa , et qui in inferiorem coeli partem prae- 
cipites non caderent? Lucretius hos ducit stolidos quos 
istius modi incessit opinio ^. Non melius cum his phi- 

» Man. Jstr ^ 1. 1, V. 485. 

* Lucr. Oe nat, rer,^ 1. 1, v. 4060. 

losophis a Laclantio agilur qui, eos, sive erroris sive 
mendacii accusatos, facele irridet: aQuid illi, inquit, 
qui esse contrarios vestigiis nostris antipodas putant, 
num aliquid loquuntur? aut est quisquam tam ineptus, 
qui credat esse homines, quorum vestigia sint supe- 
riora quam capita? aut ibi, quae apud nos jacent, in- 
versa pendere? fruges et arbores deorsum versus cres- 
cere? pluvias, et nives, et grandines sursum versus 
cadere in terram * ? :s> 

HaB poeta noster ineptias versibus credere, etduas 
diversas terras vicissim sole illustratas describere non 
dubitavit : 

Hanc ubi ab occasu nostro sol aspicit ortus , 

Illic alma dies sopitas excitat urbes, 

Et cum luce refert operum vadimonia terris. 



Pontus utrasque suis disjungit et adligat undis '. 

Ex his omnibus Manilianis versibus et ex aliis quos 
plurimos, cum de stoicorum physiologia ageretur, el 
protulimus et laudavimus , satis superque liquet quot 
et quanta illustris hic poeta a stoicis mutuatus fuerit. 
Itaque libenter affirmaverim Zenonis discipulos a Ma- 
nilio numeratos fuisse inter eos animos quibus se ipsa 
reclusit natura, 

Regales animos primum dignata movere , 
Proxima tangentes rerum fastigia coelo ^. 



1 InsHL, 1. m, c. 24. 
*Man. j4str,, 1. 1, v. 236. 
3 Idem^L I, v. ih. 

CAPUT XVIIL 

DE SENEGA STOICORUM DISCIPULO. 

Haeresis stoicorum , non sojum poemata quae ad do- 
cendos, sed etiam quae ad delectandos homines spec- 
tant, praeceptorum impressit vestigiis; quippe quae et 
in fabulis ad scenam compositis et in heroicis carmi- 
nibus oeque apparent. Sed tanti non est utriusque ge- 
neris poetas singulos dicendo persequi, et omnes 
versiculos Porlicum redolentes, analectarum modo, 
colligere ac conferre in unum. Itaque, pauca de Pu- 
blio Syro locutus, in Seneca et Lucano, quatenus stoi- 
cissaverunt, examinandis et aestimandis, curam omnem 
impendere volo. 

Versibus, qui vulgo P. Syro assignantur, multae 
subjectae sunt sententiae, quae ex hominum vita et 
communi quodam ex usu desumptae videntur , et quas 
insignitis quibusdam verbis solum distinxit poeta. Has 
tamen credo ad stoicorum dogmata et instituta simili- 
tudine propius accedere : 

« 

Est turba semper argumentum pessimi. 
Nondum felix es , si nondum turba te deriserit. 
Nisi per te sapias, frustra sapientem audias. 

Quibusin versibus licet agnoscere signatas philoso- 
phorum notas, qui semper vulgus lacessivere et quasi 
in certamen irritavere, nedum illius auctoritati se tur- 
piler subjiceroiit. Seneca cnim hoc, ante omnia, Lu- 

cilio suo praecipil, ut sui juris sit, nec aliena movealur 
sub umbra, eumque vult non modo turbam vitare, sed 
etiam homines clarissimos recusare duces et manum 
tendentes repellere. Inde insignia haec verba : «Hoc 
Zeno dixitf Tu quid? Hoc CleanthesJ Tu quid?..» AH- 
quid intersit inter te et librum * ! 3> 

IUa de logicis. Quod ad physica attinet atque ad uni- 
versarum regimen rerum, hunc versum, quem mira- 
batur Leibnitzius libenter protulerim : 

Cuivis potest accidere quod cuiquam potest, 

et alios quibus inscrutabilis illa et ineluctabilis vis 
Fati egregie exprimitur : 

Necessitatem ferre, non flere addecet. 
Necessitati sapiens nihil unquam negat. 



De moribus supersunt multo plura, inter quae hoc 
dictum animadverti, veteri quidem proverbio parum 
consentaneum, sed, meo judicio, indubitandum : 

Arcum intensio Arangit , animum remissio. 

Hanc sententiam esse verissimam mecum fatebitur 
quisquis secum reputaverii senes eo longius in vitae 
curriculo progredi, quo acrius in rebus gerendis ver- 
santur; nam, ut vulgaris hic ignis, quem oculis vide- 
mus , sic ignea vis animi , quae omnes nostros sensus 
latet , eundo crescere solet et clarescere. Si autem du- 
bites tale hoc effatum cum stoicorum placilis aliquid 

• EjHst. 33. 

habere commuDe, memineris stoicos summam animi 
virtutem actione terminare solitos, et ea contentione, 
quam ijilaTaaiv nominabant. Caeterum Plutarchus, de 
stoicis dum loquitur, eis hanc sententiam propriis ver- 
bis adscribit : ro^ov fiev yoQ (cSg q>aaiv) ijiiTeivofievov^ 
^rffwvaiy yv/ij di avufiivr}. 

QudB stoici saepissime dixere de caecis animi cupidi- 
nibus, eas videlicet rationi repugnare, hominemque a 
recta deducere via , eadem in his quoque P. Syri versi- 
bus deprehendas: 

Amare et sapere vix Deo conceditur. 

Adulter est uxoris amator acrior. 

Omnis voluptas , quemcumque arrisit , nocet. 

Nunquam Zeno planius ac melids in schola quam 
Publius in theatro homines docuit honestum , etiamsi 
non laudetur, esse tameu laudabile. Haec enim mimo- 
graphus noster ad caveam emittebat : - 

Gonscientiae potius quam famae attenderis. 
Quid ipse sis, non quid habearis, interest. 
Quam magnum est non laudari, esse laudabilem! 

et multa alia, quse Senecae cothurno, magis quam Syri 
socco , fuissent digna. 

Gum hinc Annaeus Seneca, ut qui exaggeratum et tu- 
midum dicendi genus, sicut plerique ejusdem aetatis 
scriptores, consectaretur, omnia sive ad mores sive 
ad naturam spectanlia verbis in majus extulerit, illinc 
stoici se hominem supra humana erigere posse pro- 
fessi fuerint, jam multos haec pervasit opinio stoicorum 
disciplinam in Senecae carminibus occupare praecipuam 

sedem, el ex ea pleraque fabularum ejus vitia effluxisse. 
Inde hsec celebrala ac trila ejus interpretum verba, 
quasi cothurnatam in eo dominari philosophiam , et 
personas fere omnes, quas inducit in scenam, stoico- 
rum partes agere. Quse , ut non omnino falsa , sic non 
omnino vera esse existimo. Faleor equidem nullam 
prope apud Senecam esse personam , quae sententias 
ex intima Zenonis disciplina depromptas verbis ali- 
quando non proferat; sed paucissimas quoque apud 
eumdem pro certo habeo esse personas , quse ad stoi- 
corum sese effingant praecepta , eorumque sapientem 
vel paululum moribus referant. Quin etiam acta, non 
dicta, consideranti, quod in opere ad agendum com- 
posito haud inepte fieri potest, nihil veris stoicorum 
institutis videbitur repugnantius, quam hae Senecse tra- 
goediae stoicae , usque ad hoc tempus , habitse. 

Zeno et qui eum ducem secuti fuerunt hoc ante om- 
nia praeceperunt hominibus qui sapientes vellent fieri , 
ut rationi convenienter viverent, ejusque imperio ac 
potestati libidinem, iram, ahasque animi cupidines sub- 
mitterent : rationem enim cum Deo , cupidines cum 
belluis nobis esse communes. Itaque Epictetus, Anto- 
ninus, ceterique magni viri, de quibus merito Porticus 
gloriatur, continentiae, patientiae, aliarumque omnium 
virtutum egregia specimina fuerunt. Porro, pleraeque 
poetae nostri personae, non modo caecos non frenanl 
animi impetus, sed eis efferuntur; debacchantur ac fu- 
runt, nedum rationi obtemperent; ita ut Senecam dicas 
credidisse homines eo esse majores quo magis a vera 
hominum natura recedant, et non in divina, sed in 

belluina parle nostri nostram omnem sitam esse prae- 
stantiam. Apud hunc auctorem frustra quaerasilla ratio- 
nis etappetilus certamina, quibus, in Gornelii nostri 
fabulis mirum in modum detinemur, et spectaculum 
illud, quod Deo dignissimum esse stoici dictitabant, 
virum scilicet responsantem cupidinibus et cum for- 
tuna colluctantem. 

Num stoicum aliquid Medeam istam in se habere 
contendes, si modo ejus sensus et facta ponderaveris , 
qu98, animi impotens , omnia humana divinaque jura 
permiscet, et, ut poenas a conjuge repetat, suos truci- 
dat nalos ? Quid magis stoicis his effatis contrarium , 
esse ulciscendi et puniendi modum , et nihil laudabi- 
lius esse placabilitate et clemenlia?^ In Medea magna 
quidem est vis, sedea vis scilicet, quamFlaccus consi- 
lii expertem vocat, et quae vis stoica nequaquam nomi- 
nanda est. Stoici enim , non in cupidinis impetu, sed in 
voluntati^ constantia vim animi ponunt, et, hanc forti- 
tudinem,illamaudaciam et immanitatem potius appel- 
lant, cujus nobiscum belluse quoque participes esse 
solent. Quo nomine quid fero Medeae furori convenien- 
tius , de qua poeta ipse : 

Quaenam cruenta Maenas 
Praeceps amore saevo 
Rapilur? quod impotenti 
Facinus parat /wrore '? 



Huc fert pedes et illuc. 



< Cic. DeOff.,\. I, c. H,25. 
2 Sen. Med, v. 847. 

Ut tigris orba gnatis, 
Cursu furente lustrat 
Gangeticum nemus : sic 
Frenare nescit iras » 

Medea, non amores ^ 

Hic jam totus homo elapsus est, et sola superest 
bellua. Ubi enim sibi temperare aliquis desierit, ibi 
humanae finis, belluinae initium vilae. Ilaque Marcus 
Tullius, quum Atlico suo gratulatur, quod gravius non 
commoveatur rebus adversis , hoc illi ejus adjudicat 
virtuti quam nominat humanitatem ^. 

Idem de Atreo dixerim, qui incredibilem, quam ex- 
promere videtur, adeo non expromit animi firmitatem , 
ut contra cupidinibus vincatur, earumque rapiatur 
impetu potius quam quidquam rapiat : 

Fateor, tumultus pectora attonitus quatit, 
Penitusque voivit : rapior, et quo , nescio , 
Sed rapior^, 

Non hominum dignitatem et excellenliam , more 
stoicorum, metitur virtute; sed eos, quo majora admi- 
serunt scelera, eo majores arbitratur : 

Nescio quid majus, et solito amplius, 
Supraque fines moris humani timet, 
Instatque pigris manibus : haud quid sit scio , 
Sed grande quiddam est^. 

Hoc tibi concedo, dicet fortasse quispiam. Personae, 
quas nominavisti, stoica quasi nota nequaquam signatae 

* Sen. Med.^ v. 860. 
*Cic. DeSen., cap. 4. 
3 Sen. Thyest.^y. 261. 

* Idem , Y. SI68i 

fuerunt; sed, iisdem in fabulis, personae sunl aliaa, De- 
janiram dico et Herculem', de quibus longealiler existi- 
mandum est: illa enim, postquam grandia locuta est, 
semetipsam occidit ; hic autem jamjam moriturus fic- 
tam et simulatam ostentat constantiam. De priore per- 
sona qusB, respondeam jam in promptu habeo. Cum 
enim Dejanira, in tragOBdia Sophoclis, multo aaquiore 
animo et sui potentiore quam haec nostra Dejanira 
fuerit, et se quoque occiderit, si haec stoica dicenda 
sit , non video cur illa quoque gregi Zenonis non ad- 
scriberetur. Quod ad Herculem attinet, eum neque a 
lacrimis, neque a questibus antea abstinuisse quis 
ignorat? Praeterea, si placidus ipso in rogo consump- 
tus est; hoc ideo potuit fieri, quod jam fere omnes 
humanos sensus exuerat, et pene omnino evaserat 
deus. 

Hic mihi quisquam nominat Astyanacta, magnam 
Porticus spem, ut lepide dictum est*, si fata aspera 
tulissent, et Polyxenam illam quse tanto impetu morti 
occurrit. Quoties enim utrum Porticus litteris utilitati 
fueritnecne, quaesitum est, toties hae duae personae ut 
vinceretur eam scholam funestam fuisse inductae fue- 
runt. Quae argumenta diligenter expendamus, et ea 
utrum magni, an parvi momenti fuerint, ad eam rem 
de qua loquimur dijudicandam, videamus. 

Primum Astyanax et Polyxena non mihi germanis- 
simi videntur esse stoici. Quum enim ille semper alias 
silet, hoc ei tantum alicubi verbumexcidit, dum tre- 

' M. Nisard. Etudes sur les poetes iaiins de ia decadence^ 1. 1«'. 

pidus in matris gremium se recipit: «Miserere, mater,3) 
quod a sloico longissime abhorret. Haec autem, non 
modo stoicam illam non servat animi aequabilitatem, 
et non cohibet omnes pectoris motus; sed irato impetu 
dicitiir cecidisse, quod stoicorum, credo, minime decet 
discipulam; nam stoici, inquit TuUius, «:omnio irasci 
nesciunt. » 

Deinde, cum Astyanax etPolyxena parvum admodum 
in fabula obtineant locum , et fere mutse sint personse, 
quraut quales fuerint non multum certe refert; nam, 
etiamsi eorum mentes penitus essent sloicorum pla- 
citis imbutse, nihil inde de Senecae personis,in univer- 
sum consideratis, jure colligeretur. 

Denique, si forsan aut homines, aut feminae in Se- 
necae tragoediis reperirentur, quibus humana major esset 
virtus, hoc mihi non tam stoicorum disciplinae quam 
auctoris ingenio, semper grandiora captanti , videretur 
esse adjudicandum. Cum enim homines verbis amplifi- 
care soleat, mirum certe foret, si semper vitia, virtutes 
nunquam, in majus dicendo extulisset. 

Non moribus, sed dictis pleraeque poetae nostri per- 
sonae stoicas se praebent. Quae autem dicta, quanquam 
personae cuique minime convenientia, pulchra ali- 
quando sunt : quippe quae veros et sinceros scriptoris 
exprimant sensus, et ideo paulo minus affectatam prae 
se ferant jucunditalem. Sic Voltarii nostri nulli lucu- 
lentiores ferunlur versus, quam quos de Neutonianis 
inventis et quos de omni numinis cultu tolerando scrip- 
sit , quia tum sine fuco et fallaciis quae revera sentie- 
bat edidit. 

F. • 

UiBC AgamemnoDis verba stoica quadam constantia 
.mihi videntur insignia : 

Qoo plura possis, plara patienter feras. 



Yiolenta neino imperia continait dia : 
Moderata darant. Qooque fortona altios 
Evexit ac leyavit bomanas opes , 
Hoc se magis sopprimere felicem decet*. 



Dissimiles quidem numero, sed sententia fere similes 
Seneca condidit versus, cum stoicorum illum regem in 
Thyeste descripsit. Sed salis mirari nequeo in scenam 
ab eo inductos fuisse homines , Atrei aequales , et semi- 
feros, talia canentes, non secus ac si, Zenone magistro, 
philosophiae operam dedissent. Haec dum lego, poetam 
illumrecentem, si is modo poeta sit nominandus, mihi 
legere videor, qui , ineunte octavo decimo saeculo , flo- 
ruit, et qui, Homerum cum interpretaretur, Graecos 
omnes una voce faciebat clamantes : a: Quid non vincet? 
Semetipsum viciL » Eodem prope modo in Seneca cho- 
rus exclamat, eum esse vere regem : 

Qoem non ambitio impotens, 
Et nonqoam stabilis favor 
Volgi praecipitis movet, 



Qoi toto positos loco , 
Infra se videt omnia : 
Occorritqoe soo libens 
Fato, nec qoeritor mori ' 



* Sen. Troas, v. 252. 
^ Idem^ Thfjesty v. 351* 



m 

Poeta non minus, sive famam , sive historiam negli- 
git et dedignatur, quum nobis ostendit Troadas , alia in 
fabula , mortem , ut malorum finem , avida spe prsesu- 
mentes : 

Heul quam dalce malum mortalibus additum, 
Vitae diras amor, cum pateat malis 
Effagium, et miseros libera mors vocet, 
• Portus aeterna placidus quiete ' I 

Talihoc sensu sane afficiebantur Indi qui, cooperti 
miseriis , illum quem appellabant Nirvanam , votis et 
precibus petebant, et sloici romani qui amissam luge- 
bant libertatem et omnem bonam artem in exsilium 
actam , nec quidquam quod ipsis dignum foret in vita 
videbant. Sed homines nequaquam Trojanis tempori- 
bus ita sensisse, ipsum Homerum testem habemus, qui 
Achillem morluum depingit tam vehementi vitae desi- 
derio laborantem. 

Idem certe diCendum est de illa jam celeberrima et 
plane stoica scena, in qua (Edipus et Antigone quaerunt 
utrum nostrum unusquisque sui ipsius juris sit, et 
possit, salvo officio, sibi consciscere mortem, necne* 
Profecto homines qui in primis mundi aelatibus vixe- 
runt, et qui sensu magis valuerunt quam ratione, ut 
res caeleras, sic ipsam morlem, caeco impelu potius 
quam consilio obibant. Postquam autem humana jam 
adolevisset intelligentia et res omnes examinandas et 
ponderandas sibi sumpsisset, mors voluntaria, res, si 
qua fuit unquam, capitalis, in disceptationem quoque 

* Sen Agam,^ Vi 579i 

debuit vocari. Cum enim de minimis deliberetur, de 
maximis non deliberari perabsurdum est. Itaque philo- 
sophus inter recentes praeclarus, Russellus noster, po- 
tuit, incolumi fama, in fabulosam narrationem duas 
inducere personas, utrum homini trihui an negari de- 
ceat jus sibi manus inferendi accurate perquirentes. 
Haec igitur Senecae scena non tam ideo mihi videtur 
vituperanda, quod sit omnis expers veritatis et rationi 
omnino repugnet, quam quod esthistoriae minime con- 
sentanea parumque apta animis audientium commo- 
vendis. 

Sunt aliae in Senecae tragoediis sententiae, ut vere 
Porticu dignae et significantibus verbis enuntiatae, ita 
personis , tempori et loco maxime disconvenientes. 

Clytemnestra, paulo antequam securi medium divi- 
datmaritum, de venia peccatis tribuenda mirum in 
modum loquitur: 

. . . Sera nunquam est ad bonos mores via. 
Quem poenitet peccasse, pene est innocens \ 



Det ille veniam facile, cui venia est opus^. 

Audire credas Ciceronem sic stoicissantem : « Haud 
scio an satis sit eum, qui lacessierit, injuriae suae poe- 
nitere ^, » aut ipsum Christum de Jtnuliere in adulterio 
deprehensa Pharisaeis dicentem: «Qui sine peccato est 
vestrum, primus in illam lapidem mittat*. » 

* Sen. Agam,, v. S42. 

* Idem , v. 267. 

3Cic. Deoff,, I. I,c. H. 
^ Evang. sec. Joan.^ c. VIII. 

Medea ista quae, quum scelere scelus jara cumula- 
visset, novissime suos ipsius trucidavit natos, Tynda- 
ridae non concedit, et de justitiae et benignitatis laude 
multa magnaque praedicat : 

Qui statuit aliquid parte inaudita altera , 
iEquum licet statuerit , haud aequus fuit *. 

Hoc reges habent 

Magnificum et ingens, nulla quod rapiat dies, 
Prodesse miseris, supplices fido lare 
Protegere '. 

Ipsa Phaedrae nutrix , quae, dominae libidini turpiter 
morem gerens, Hippolytum corruptelarum illecebris 
irretire conata est, euraque, falsi criminis accusatum, 
mox in exitium traxit , cum regina illa de conscientiae 
stimulis sermonem habet, quum ab omni nutrice mi- 
rum, tum ab ea maxime quam ab ista pessima agendi 
ratione nulla prohibet religio : 

Quid poena praesens, conscientiae mentis pavor, 
Animusque culpa plenus, et semet timens? 
Scelus aliqua tutum, nulla securum tulit \ 

Paulo minus absone Chorus, dum ea canit quibus 
Hispanus poeta Americam, tanto post a suis inventam, 
quasi praenuntiat et vaticinatur : 

Venient annis 

Saecula seris, quibus Oceanus 
Vincula rerum laxet , et ingens 
Pateattellus, Tiphysque novos 
Detegat orbes; nec sit terris ultima Thule*. 



* Med,^ V. 499. 
« Med,, V. m. 
^ Hipp.,\. 464. 

* Med., V. 374. 

Ex his omnibus constat, quod jam ab initio conten- 
dimus, auctorem nostrum , prout personarum aut mo- 
res aut dicta attenderis, aut nequaquam aiit omnino 
istoicum jure dici posse. 



CAPUT XIX. 

DE LUCANO STOICORUM DISCIPULO. 

SenecaB et Lucani scribendi genus consideranti, et 
quomodo ac quatenus hi duo poetae stoici fuerint me- 
cumreputanti, incredibile est quanta inter eos simi- 
litudo esse videatur. Uterque enim, cum personae cui- 
que tribuit impotentiorem quam aequiorem animum el 
rhetorum officinas potius quam stoicorum scholas re- 
dolentem, eorumdem stoicorum tamen insignes quos- 
dam usurpavit locos, qui utrum magis versus exorna- 
verint, an versibus exornati fuerint incertum est et 
injudicatum relinquo. 

Quid enim aut institutis stoicorum, qui semper na- 
turam ducem habebant, inimicius, aut fucato dicendi 
generi, quo rhetores utisolebant, propinquius, quam 
quod Marius, auctore Lucano, sua signa nulli com- 
misit, qui jam sceleribus non esset famosus? Quid 
quod ipsum Caesarem, minus certe impetu.et ira quam 
consilio et ratione rebus gerendis assuetum, idem Lu- 
canus dixit in eam efferatum fuisse rabiem, ut, horri- 
bili civium edita strage, quam uUa sine pugna, rerum 
potiri maluerit? 

Cum autem, non in pejus, sed in melius res auget 

poeta, tum utrum stoicos an rhetores potissimum du- 
ces sequatur judicatu difficile est. Cum omnia quaecun- 
que egregie fuerunt acta in illo certamine , quod inter 
Massilienses et Romanos exortum est, describit, juve- 
nem memorat qui , manibus ambabus vicissim ampu- 
tatis, ipso trunco suos protegere gaudet, et tandem 
hostilem in navem saltu emicat, ipsa morte Romanis 
damno futurus *. Hoc, fateor, rhetorum polius quam 
stoicorum adscribam exemplo el auctoritati , nisi forte 
Justinum rhetorem , eadem prope de Cynegira referen- 
tem , contendas stoice quoque sensisse. 

Quid dicam de Vulteio illo, qui, in quarto Pharsaliae 
libro, tanta cum fortitudine animam effundit? Eum , 
ut non plane stoicum , quippe qui pugnet contra rem- 
publicam, ita aliquantum stoicum tamen crediderim; 
nam , stoicorum more , ad libertatem retinendam , sibi- 
metipsi vitam eripit, commilitonesque ad id adducit, 
ut tam magnum sequantur exemplum ^. 

Inter stoicos quoque utrum sit annumerandus necne 
dubito hic Metellus qui, cum Caesar, omnia magistra- 
tuum et legum munia, nullo adversante, sibi vindica- 
visset, et eo venisset furoris, ut Saturni templi fores 
effringere vellet , et publicas opes rapere , impio legum 
violatori animose obstitit, atque viribus an possint obsis- 
terejura expertus est ^. Quoquo modo se ea res habeat, 
hic certe sub poeta philosophus latet, et apud Home- 



* PAar5., 1. III , V. 6212. 
« Phars., 1. IV, V. 576. 
3/>Aar5., 1. III,v. \\%. 

rum versus nuUos reperias quibus sacer justitiae amor 
sic erumpat. 

Sed ex oranibus viris quos Lu6ltni celebravit musa, 
nullus est qui ad illum stoicorum sapientem propius 
similitudine accesserit, quam Cato, qualis a nostro 
poela carminibus depictus fuit. Tanto igitur proposito 
exemplo, quid coramodi aut incommodi litteris latinis 
stoica attulerit disciplina , videamus. 

Duo quae jam antea apud stoicos in universum re- 
prehendenda animadvertimus , aliquid scilicet aequo 
grandius, adjuncta quadam jactanlia, et humani cu- 
jusque teneri affectus contemptum, in hoc quoque 
praestantissimo stoicae virlutis specimine cernere est. 
Vix Catonem assensu comprobo miseros milites per 
deserta Libyae trahentem, ut plane pateat egregios viros 
nonindecore fugere potuisse; et nescio quid durum et 
inflatum habere mihi videntur ea quibus militem quem- 
dam alloquitur, dum aquam ab eo allatam dedignatur 
et repellit*. Simpliciter negare fuisset, meo quidem 
judicio, sublimius. 

Non parum quoque Catoni succenseo, quod tam 
parvi habuerit conjugiale foedus, ut alteri viro suam 
uxorem, non secus atque equo armentalem equam, 
conjungendam tradid^^rit, earademque ad penates re- 
deuntem tam frigide exceperit, quasi publicarum rerum 
cura alios omnes, etiam sanctissimos, sensus exstin- 
guere et opprimere deberet. Hic delicatissimam animi 
partem ignoravisse Porticus mihi videtur et nobilissi- 

* Phars,, 1. IX, V. 505. 

mos affectus repudiavisse. ubi dulces amantiuin et 
redamantium complexus, et mares animi tenero amore 
commoti, et viriles toUus lacrymis aliquando maden- 
tes! Ubi Hector et Andromache, Polyeuctus et Pau- 
lina, aliique clari conjuges, qui non sine magno animi 
cruciatu dissociati unquam fuerunt! 

Sed si has Gatoni ignoverimus maculas, quot et 
quanta, non jam adumbrata, sed pene expressa per- 
fectae cumulatseque virtutis signa in hoc viro invenie- 
mus! Dum Homericus Achilles, robore et agilitate 
praesertim insignis, nihil fere nisi corporis bona jactat, 
Cato ille, quem describit Lucanus, justitiae libertatis- 
que amore in primis conspicuus, nihil magis quam 
animi bona diligit et amplectitur : 

. . . . Hi mores, haec duri immota Catonis 
Secta fuit, servare modum, finemque tenere, 
Naturamque sequr, patriaeque impendere vitam , 
Nec sibi , sed toti genitum se credere mundo *. 

Egregius ille vir , in omni Lucani opere, sibi constat. 
Cum omnia virtuti censeat posthabenda, nec unquam 
successu crescere honestum, si Porapeium mortuum 
laudabit , non ducis hujus victorias et triumphos re- 
censebit, nec pone currum victos reges et gentes do- 
mitas ostentabit, sed quantum fuerit justitiae tenax 
simpliciter exponet, et quomodo, plebe servire sibi pa- 
rata, vixerit privatus. Quin etiam, Pompeio dabit honori 
quod forsan, heroicis temporibus, ei dedecori fuisset. 
His enim verbis nil belli jure poposcit omnino con- 

* Phars,^ 1. II, Y. 380. 

traria sunt Horatii nota de Achille verba : nil non arrth 
get annis^. 

Tota mens Gatonis et indomita vis animi multo 
etiam vividius exhibetur oratione quam ille vir apud 
milites habet, jamjain, Pompeio mortuo, e castris dis- 
cessuros, quasi pro homine quopiam, non pro toto ho- 
minum genere pugnavissent. Lucanus tanto viro con- 
cionem tribuit, cui nec apud Homerum, nec apud 
Virgilium, nec apud poetam ullum, qui antea fuerit, 
quidquam simile reperiatur, et sententias aere peren- 
niores versibus concludit quos nuUa unquam delere 
poterit vetustas. Omnianova, philosophica , splendida: 

Ergo pari voto gessisti bella, juventus, 

Tu quoque pro dominis; etPompeiana fuisU, 

Non romana manus? Quod non in regna laboras , 

Quod tibi, non ducibus, vivis, morerisque; quod orbem 

Adquiris nulli, quod jam tibi vincere tutum est; 

Bella fugis, quaerisque jugum , cervice vacante, 

Et nescis sine rege pati! 

famuli turpes, domini post fata prioris, 
Itis ad baeredem * 

Hic vere liberum agnosco virum, et cujus nomen 
non hominis cujuslibet, sed jam ipsius Libertatis no- 
men esse videatur, quem Marcus TuUius mori potius 
debuisse dixit , quam tyranni vultum adspicere ^ 

Si a personis quas in scenam induxit Lucanus, ad ea 
quae de divinis et humanis rebus ipse senserit, nostram 



^Phars., 1. IX, v. 190. 
^Phars., 1. IX,v. 256. 
3Cic. DeOff., 1. I,c. 31. 

deflexerimus oralionem, hic majora eliam fortasse 
quam illic inveniemus, et Zenonem videbimus non 
parvo adjumento disoipulo fuisse. 

Auctor noster, utpoetam decet philosophantem, et 
ea quse ad mores et instituta spectant curiosius quam 
bellica facta consectantem, multa seu de divinis, seu 
de Deo ipso scripsit. Sed hoc fere proprium et pecu- 
liare inter poetas habet, quod, dum vulgaribus non 
adhibet fidem rehgionibus , eas tamen mirum in mo- 
dum soleat describere. Earum caerimonias , et sensus 
quibus homines afficiunt , ita cogitando sibi fingit , ut 
falsorum numinum ahquantisper sibi videatur esse 
cultor, et sacra quasi formidine, qua movetur ipse, 
legentium quoque animos commoveat. Quod ut tibi 
manifestum fiat , hunc poetam legas velim Massiliensem 
lucum describentem , quam sedem horrenda obtine- 
bat religio, et videas quam atris coloribus eum de- 
pinxerit et nostros quasi ante oculos proposuerit. Ve- 
tustae ill8e arbores , jam situ albescentes , umbra tam 
densa accontinua, informia ac moesta deorum simu- 
lacra, dirse arse sanguine humano semper imbutae, 
nemo est quem non faciant attonitum. Multa prodigia, 
si non vera, certe pro veris habita, addunt terroribus, 
ita ut jure dicat Lucanus ipsum sacerdotem accessus 
pavere, timereque ne luci dominum deprehendat *. 

Sed noster scriptor non is est qui veluli summam 
rerum partem attingat leviter, neque in earum viscera 
inspiciat. De animabus ex uno corporc in aliud mi- 
grantibus atque artus alios alio in orbe regentibus exi- 

i P/iars., 1. m, V. 424. 

mie loquitur, et quid hoc dogma ad augendam homi- 
num fortitudinem habeat idoneum egregie ostendit. 
Ignavi scilicet animi esset cito reditum parcere vitiz ^ 
Quamvis ex inconsideratis vulgi de Deo opinionibus 
omnino solulum Lucano sit ingenium, eum libenter 
dixerim virum religiosissimum esse, si modo hocno- 
mine virum humana et mortalia despicientem atque 
aeterna ac divina suspicientem intellexeris. Hic sensus, 
qui, sacris e litteris ortus, Pascaliiet Bossuetii in libris 
quasi vivit et spirat, e Lucani quoque versibus, quos 
sibi potissimum vindicat Porticus , aliquando erumpit. 
Lege verba quae sagae Thessalae tribuit et quibus phar- 
salica innuitur pugna, ac Caesarum numina irridentur. 
Hic quantuli poeta noster humana fecerit fastigia vide- 
bis. Non vult homines de gloria parvse vitae esse sollici- 
tos; nam hora veniet quae duces omnes misceat. A 
Caesare Pompeioque nunc, tanto sanguine effuso, 

Quem tumulum Nili, quem Tibridis adluat unda, 
Quaeritur, et ducibus tantum de funere pugna est '. 

Lucanum quoque contendo esse religiosissimum, 
quia de religione magna sentit, nec D.eo quidquam 
assignat quod sit tanto numine indignum. Rem cum 
cupiam dilucidare , verba, quibus Cato Labieno sua- 
denli ut de belli eventu Ammonis oraculum sciscitetur 
respondet, vix audeo aut proferre , quod notissima , aut 
praetermittere , quod pulcherrima sunt: 



< Phars.j 1. 1, V. 454. 
«PAar5., I. VI,y. 8i0. 

Haeremus cuncti Superis, temploque tacente 
Nil facimus non sponte Dei; nec yocibus ullis 
Numen eget, dixitque semel nascentibus auctor 
Quidquid scire licet. Sterilesne elegit arenas , 
Ut caneret paucis, mersitque hoc pulvere verum? 
Estne Dei sedes, nisi terra, et pontus, et aer. 
Et coelum et virtus *. 

Deum unum supremumque rebus humanis praesi- 
dere credit, qui cuncta, ut stoicis placet, gignit et 
temperat, ita ut casui cuilibet nullus sit locus, et quae- 
cunque obversantur ante oculos, etiam diversa et re- 
pugnantia , inter se vincta et connexa teneantur. Quae 
cum ita sint, fabula debet scientiae cedere locum, 
atque historia omnis, philosophia duce, renovanda est 
et in melius immutanda. Pro Pallade, Marte, ahisque 
numinibus quae Homerus , ad rem quamque explican- 
dam, solet inducere, naturales quasdam causas, aliis 
ex causis pendentes, et facta factis ahis generata habe- 
mus, quae homo cogitando comprehendere phis mi- 
nusve potest. Si forte quaesiveris cur civile belluni apud 
Romanos exortum fuerit et pristina mutata fuerit disci- 
plina, tibi respondebit Lucanus, omnibus mundi opi- 
bus Romam illatis , hinc prodigiosas natas esse cupi- 
dines, quae, velut turbulentissimae tempestates, in 
urbem debacchatse fuerunt, et veterem everterunt ci- 
vitatis statuin; nec id Romae solum, et illo tempore. 



* Phars., I. ix', v. 673. 

«Mettez ensemble tout ce que les anciens poetes ont dit des Dieux, 
ce sont des discours d'enfants en comparaison de ce morceau de 
Lucain. » (Voltaire. Dict. philos.^ art. l^pop^e.) 

sed ubique et semper, evenisse, ita ut de omni populo 
jure dicas quod de populo romano praesertim dictum 
fuerit*. 

Nihil autem tantum prodest gentibus ad summum 
virtutis et felicitatis gradum promovendis quam gene- 
rosa libertatis cura, et ea quam TuUius nominat hu- 
mani generis caritatem, quarum una ad homines sin- 
gulos, altera vero ad civilem communitatem potissimum 
spectat. 

Libertatis cura in eo maxime apparet apud Luca- 
num, quod summa observantia colit antiqua RomaB 
instituta , quibus jamdudum civium jura protegeban- 
tur, et, quibus sublatis, nihil supererit quod unius 
dominationi possit obsistere. Itaque, dum Romanus 
senatus Epiri campos peragrat exsul et humili sub 
tecto habet concilium, noster Lucanus in has erumpit 
voces quas alius poeta , praematura quoque praereptus 
nece*, novissimo finiente saeculo, fere refert, cum 
alium , eumque nobiliorem celebrat senatum , in illo 
jam illustrissimo pileae ludo, de libertate Gallorum de- 
liberantem : 

. 4 . . . . Peregrina ac sordida sedes 
bomanos cepit proceres; secretaque rerum 
Hospes in externis audivit Guria tectis! 
Nam quis castra vocet tot strictas jure secures, 
Tot fasces? docuit populos venerabilis ordo 
Non Magni partes. sed Magnum in partibus esse \ 



1 Phars., 1. 1 , V. 573. 

2 Andr6 Ch6nier. Lejeu de paume. 

3 Phars,^ I. V, V. 9. 



143 

Cum CdBsar ipse sibi sumpsitjdictaturam et consula- 
tum 9 quos honores quondam bene merilis de patria 
civibus liberi populi suffragia solebant decernere , tum 
poeta luget oppressam liberlalem venerandasque potes- 
tates pollutas et jam ad nihilum redactas. Nam , ab eo 
tempore,magistratus et imperia, quse, florente repu- 
blica, in tanto fuerant pretio, jam principibus ludibrio 
habita , ad deterrimum aut imperitissimum quemque 
delata fuerunt, et rebus abolitis, sola rerum vocabula 
permansere*. Voces quibus Romani dominos mentiun- 
tur, inquitLucanus, haecaetas prima reperit, consula- 
tumque praebuit deridendum , quippe qui ideo tantum 
fuerit servatus, ut suum anno cuique foret nomen*. 

Tandem, quum discordiis civilibus exterrita liber- 
tas, Pharsalicam post cladem, Italum solum deseruit, 
vati nostro excidunt acerbi iidemque eloquenles ques- 
tus. Brutos fere exsecratur, qui libertatem et consula- 
tum instituerant Romaeque bona dederant olim peri- 
tura, et quorum desiderio aeternum cruciaretur, cum 
caeteri populi , nihil tale experti , sua sorte contenti , 
placidum aevum peragerent : 

. . . Fugiens civile nefas, redituraque nunquam 
Libertas, ultra Tigrim, Rhenumque recessit, 
Ac, toties nobisjugulo quaesita, negatur, 
Germanum Scythicumque bonum, nec respicit ultra 

Ausoniam. . 

De Brutis, Fortuna, queror. Quid tempora legum 
Egimus, aut annos a Con^ule nomen habentes? 
Felices Arabes, Medique , Edaque tellus, 

* aEadem magislratuum vocabula.)> (Tac. ^nn., 1. 1, c. 3.) 
2 Phars.^ 1. V, v. 383 . 

Quam sub perpetuis tanuerunt fata tyrannis! 

Ex populis, qui regna ferunt, sors ultima nostra est, 

Quos servire pudet '. 

Stoicis placebat homines hominum causa esse na- 
los, et alios aliis praebere operam debere; aliquem vero 
alicui nocere aut ei detrahere aliquid , magis esse con- 
tra naturam volebant quam quidquam, vel acerbissi- 
mum, semetipsum pati. Existimabant enim civilem 
quamdam mortales efficere inter se societatem , in qua 
alii aUis, ut fratres fralribus, prodesse omni modo 
conarentur, quam qui dirimeret, is non solum sceles- 
tus, sed etiam impius esset habendus. Inde admirabiha 
illa prdBcepta de amore quo homo homini amandus sit, 
quibus philosophi novissimi Sdecuh nihil subHmius ex- 
cogitare potuerunt. Quos eosdem sensus Lucanus non 
semel tentavit versibus, iisque egregiis, exprimere : 

Nunc ades, aeterno complectens omnia nexu, 
rerum, mixtique salus, concordia, mundi, 
Et sacer orbis amor '/ 

AHas Gatonem inducit vividius dicentem : 

Hic redimat sanguis populos ; hac caede luatur 
Quidquid romani meruerunt pendere mores ^ 

Mox, post istam, quam saepissime detestatur, Phar- 
salicam csedem, impios Gsesaris milites in fratrum aut 
parentum occisorum toris stratbs, agrestes homines et 
rusticos splendida principum civitatis cubilia corpori- 



* Phars., L VII, v. 434. 

bus prementes nobis ostendit, et eximie describit hor- 
rendasomnia, quibus, post tantum in genus huma- 
num admissum scelus, exagitantur*. 

Nunquam, credo, Homerus, aut alius quisquara 
poeta, apud veteres, tam miserabilibus verbis tristem 
hominum sortem prosecutus est, aut eorum cruenta 
certamina tam acriter fuit exsecratus. Nihil his carmi- 
nibus simile ante novissimum saeculum invenias, in 
quo is,* quem Lucanus orbis sacrum amorem nomi- 
nat, et quem primi stoici praedicaverant, hominum 
rursus invasit animos, et litteris novam quamdam 
atque inauditam vim addidit, Etsi timeam ne mihi 
vitio detur, quod nimis multa cum e cseteris poetis 
stoicis, tum praesertim e Lucano excerpserim, hos 
quoque proferam versus quibus libertatis cura et hii- 
mani generis caritas, quos sensus jam antea dixi 
raaxime stoicos, simul exprimuntur. Cogitanti cuihbet 
quanta et quam longa servitute oppressus gemuerit 
populus romanus, haec verba, non solum verissima 
videbuntur, sed etiam nescio qua dira pulchritudine 
splendida : 

Majus in hac acie, quam quod sua saecula ferfent, 
Vulnus habent popuii; plus est quam vita, salusque, 
Quod perit; in totum mundi prosternimur aevum; 
Vincimur his gladiis omnis, quae serviat, selas. 
Proxima quid soboles, aut quid meruere nepotes 

In regnum nasci? 

Post prsBlIa natis 

Si dominum , fortuna, dabas, et bella dedisses *l 

WVia?',?., I. VII, V. 764. 
^Phars,, I. VH, v. 638. 

F. '' 

GONGLUSIO. 

Ex his omnibus colligendum est, ut opinor, stoicos 
nequaquam poesim romanam inclinavisse, et in eos 
perperam coUala fuisse vitia quae litteras jam tum se- 
nescentes invaserant. Imo, quum omnia fere dissoluta 
in pejus ruerent et dilaberentur, haec secta , ad tempus, 
poeticum aluit ac sustinuit spiritum; quippe quae in- 
genia unice verbis intenta ad res converterit et homi- 
num mentibus atque animis valentiores praebuerit ci- 
bos. Manilii, Persii, Juvenalis, Lucani evolve et excute 
opera; nihil ibi iis locis comparandum reperies, quos 
ut suos Porticus sibi jure vindicat; et quicunque ver- 
sus disciplinam stoicam redolentes ex horum poetarum 
scriptis detraheret, hunc eis fatebere non resarcien- 
dum allaturum esse detrimentum. 

Cuncta igitur in stoicorum historia sibi constant, 
nec quidquam in ea videas quod caeteris discrepet et 
disconveniat. Non solum enim de moribus et de legi- 
bus, quod nemo fere vocavit in dubium, sed etiam de 
litteris bene meruerunt. Qui, hominibus perditissimis 
reipublicae gubernacula tractantibus, inviolatam serva- 
verunt humanam dignitatem, atque iniquas Romano- 
rum leges ad reclae rationis normam ita correxerunt, 
ut eae aeterna ipsius rationis decreta nominarentur, 
iidem, quum iis omnibus ortum dedere quae a Tullio 
in illo De Officiis Hbro et a Tacito in Annalibus elo- 
quenter ac divinitus dicta fuerunt, tum de Deo et de 

moribus multa et magnifica, quae protulimus et dilau- 
davimus, poetis romanis exornanda suppedilavere. Co- 
gitanti igitur quam crasso aere, quam uliginoso quasi 
solo adoleverit stoicorum disciplina , et quam uberes 
ac varios ediderit fructus, celeberrima recentioris scrip- 
loris * verba latius patere quam ipse forsan existimave- 
ritmihi videntur, naturam humanam videlicet insolitis 
nixibus ex alvo profudisse admirabilem illam sectam, 
iis plantis similem, quas tellus, caliginosis in regioni- 
bus, ex humo aliquando gignit. 

Quin etiam, Porticus fata angustis veterum tempo- 
rum terminis non fuerunt circumscripta, sed apud re- 
centes aliis sub conditionibus iterata sunt. Ut Grotium 
praeteream de jure belli et pacis, ex Zenonis institutis, 
scribentem, et Kantium stoicorum praecepta de mori- 
bus restituenlem, Cornelius noster, ut qui Seneca et 
Lucano mirifice deleclatus fuerit, juxta earum placita 
suas condidit tragoedias. Quot enim personas in his 
praeclaris inducit operibus appetitum rationi, summa 
non sine contentione, subjicientes, et audientibus non 
misericordiam vanam et sapienle indignam, sed fruc- 
luosam et vere stoicam admirationem moventes! Ita 
hoc tragoediarum genus, novum, inauditum, Graeco- 
rum tragoediae haud parum dissimile, quod a se inven- 
tum non immerito praedicant recentes, e stoico fonte 
cecidit! 

Praeterea, his argumentis atque exemplis usus, for- 
titer affirmaverim (quod non solum ad poetas stoicis- 

' Montesquieu. Grandeur el d^cadence des Romalm^ ch. XVI. 

sanles, sed etiam ad poetas quolibet modo pliiloso-j 
phantes spectal) poetam egregie esse acturum qui ei 
quae senserit et quo modo senserit exprimet, ac totai 
menlem in chartam nobili quadam libertate quasij 
effundet. Itaque poeta philosophari solilus et versatuj 
inter homines philosophari solitos, philosophica , mej 
judice, condat carmina. Ingenuus enim et simplex 
animus non minus a poeta quam a philosopho requi- 
ritur; nec fieri potest, ut is aliquid scribat posteris 
dignum, qui aliud mente cogitaverit, aliud in ore ha- 
buerit, nedum veritatis, non secus ac dei alicujus, 
amore rapiatur. 

